ഉരുട്ടിക്കൊല: തിങ്കളാഴ്ച തിരിച്ചറിയല് പരേഡ് | Custodial death: identification parade tomorrow - Malayalam Oneindia\n3 min ago പോമറേനിയന് പട്ടിയുടെ 'അവിഹിതം' സഹിച്ചില്ല; തിരുവനന്തപുരത്ത് 'ദുരഭിമാന ഇറക്കിവിടൽ'... പട്ടി തെരുവിൽ\n15 min ago കര്'നാടകം': കോണ്‍ഗ്രസിന്‍റെ ബ്രാഹ്മാസ്ത്രം ഏറ്റു! തിരിച്ചുവരാന് സമയം ചോദിച്ച് വിമതര്!\n24 min ago ആന്ധ്രയില് ജഗന്റെ വന് പ്രഖ്യാപനം; പുറത്തുള്ളവര്‍ക്ക് ജോലിയില്ല, 75 ശതമാനം ആന്ധ്ര യുവാക്കള്‍ക്ക്\n35 min ago ബാവലിപ്പുഴയിൽ വെള്ളം നിറഞ്ഞു; മാവോയിസ്റ്റ് പരിശോധനക്കെത്തിയ തണ്ടർബോൾട്ട് സംഘം കൊട്ടിയൂർ വനത്തിൽ കുടുങ്ങി, ഫയർഫോർസ് എത്തി സംഘത്തെ മറുകരയിലെത്തിച്ചു!\nഉരുട്ടിക്കൊല: തിങ്കളാഴ്ച തിരിച്ചറിയല് പരേഡ്\nതിരുവനന്തപുരം: ഫോര്‍ട്ട് പൊലീസ് സ്റേഷനിലെ ഉരുട്ടിക്കൊലയിലെ പ്രതികളുടെ തിരിച്ചറിയല് പരേഡ് ഒക്ടോബര് 17 തിങ്കളാഴ്ച നടക്കും. തിരുവനന്തപുരം സെന്‍ട്രല് ജയിലിലായിരിക്കും തിരിച്ചറിയില് പരേഡ്. ജൂഡീഷ്യല് ഫസ്റ്ക്ലാസ് മജിസ്ട്രേറ്റ് അഞ്ചാം കോടതി ജഡ്ജി രാധാകൃഷ്ണന് തിരിച്ചറിയില് പരേഡിന് മേല്‍നോട്ടം വഹിക്കും.\nഇപ്പോള് ക്രൈംബ്രാഞ്ച് കസ്റഡിയില് കഴിയുന്ന ജിതകുമാര്, ശ്രീകുമാര്, സോമന് എന്നിവരെയാണ് തിരിച്ചറിയല് പരേഡിന് വിധേയരാക്കുന്നത്. പ്രതികള് അന്വേഷണ ഉദ്യോഗസ്ഥരോട് കുറ്റം സമ്മതിച്ചിരുന്നു. പ്രതികളെ ഒക്ടോബര് 18 വരെയാണ് കോടതി ക്രൈംബ്രാഞ്ച് കസ്റഡിയില് വിട്ടുകൊടുത്തിരിക്കുന്നത്.\nകൊല്ലപ്പെട്ട ഉദയകുമാറിനോടൊപ്പം അറസ്റിലായ സുരേഷ് കുമാറും ഇപ്പോള് ക്രൈംബ്രാഞ്ച് കസ്റഡിയിലുണ്ട്. ഇയാളെ ചോദ്യം ചെയ്തിട്ടില്ല. പൊലീസുകാര് കുറ്റം സമ്മതിച്ചെങ്കിലും ഇവര് തന്നെയാണോ അറസ്റു ചെയ്തതെന്ന് ഉറപ്പുവരുത്താനാണ് തിരിച്ചറിയില് പരേഡ് നടത്തുന്നത്.\nപ്രതികളെ തിരികെ ജുഡീഷ്യല് കസ്റഡിയില് ഏല്‍പ്പിച്ച ശേഷം ഫോറന്‍സിക് റിപ്പോര്‍ട്ടുകളും അന്വേഷണസംഘം പരിശോധിക്കും.


മിയാമി: റാംമ്പിൽ നടന്ന് കുഞ്ഞിന് മുലയൂട്ടി വിപ്ലവംമാക്കി തീർത്തു മോഡല് മാര മാര്‍ട്ടിന്.മിയാമി സ്വിം സ്യൂട്ട് ഷോയിലാണ് മാര മാര്‍ട്ടിന് കുഞ്ഞിനെ മുലയൂട്ടിയെത്തിയത്. പൊതുസ്ഥലങ്ങളില് മുലയൂട്ടാന് ബുദ്ധിമുട്ടുന്ന അമ്മമാരുള്ള കാലത്താണ് മാര മാര്‍ട്ടിന് ലോകം മുഴുവന് കയ്യടി നേടുന്നത്. സ്വര്‍ണ നിറമുള്ള ബിക്കിനിയില് കയ്യില് അഞ്ചുമാസം മാത്രം പ്രായമുള്ള മകള് അരിയയെയും എടുത്തുകൊണ്ടാണ് മാരയെത്തിയത്. പുറത്തുനിന്നുള്ള ശബ്ദം ശല്യമാകാതിരിക്കാന് കുഞ്ഞിന്റെ ചെവിയില് കുഞ്ഞുനീല ഹെഡ്‌സെറ്റ് വച്ചിട്ടുണ്ടായിരുന്നു. കയ്യടികളോടെയാണ് മാരയെ സദസ്സ് വരവേറ്റത്.\nമാര മാര്‍ട്ടിന്റെ വാക്കുകൾ ....\nഅവള്‍ക്ക് നന്നായി വിശക്കുന്നുണ്ടായിരുന്നു. ഷോ തുടങ്ങാന് വൈകിയതോടെ കുഞ്ഞ് കരയാനും തുടങ്ങി. മുന്നില് വേറെ വഴികളില്ലായിരുന്നു. മുലയൂട്ടിക്കൊണ്ടിരുന്നപ്പോള് എന്റെ ഊഴം വന്നു. നേരെ എഴുന്നേറ്റ് റാംപിലേക്ക്. ടീമിന്റെ മുഴുവന് പിന്തുണയുമുണ്ടായിരുന്നു.\nകുഞ്ഞിനെ മുലയൂട്ടി റാംപിലൂടെ നടക്കാനുള്ള തീരുമാനം മുന്‍കൂട്ടി ആസൂത്രണം ചെയ്തതല്ലെന്ന് മാരയും സംഘാടകരും വ്യക്തമാക്കി. ചിത്രങ്ങള് പ്രചരിച്ചതോടെ മാരയ്ക്കും കുഞ്ഞിനും അഭിനന്ദപ്രവാഹമാണ്. ലോകത്തിന്റെ പിന്തുണയ്ക്ക് നന്ദി പറഞ്ഞ് മാര ഇന്‍സ്റ്റഗ്രാമില് വികാരഭരിതമായ കുറിപ്പും പങ്കുവച്ചിരുന്നു.


മല്യയ്ക്ക് ലോൺ ഇളവ്; കോൺഗ്രസ് ഇടപെടൽ സി.ബി.ഐ അന്വേഷിക്കും\nSeptember 15, 2018, 12:06 am\nന്യൂഡൽഹി: വിജയ് മല്യയെ സഹായിക്കാനായി കിംഗ്ഫിഷർ എയർലൈൻസിന് വായ്‌പാ ഇളവുകൾ നൽകാൻ യു.പി.എ സർക്കാരിന്റെ ധനമന്ത്രാലയം നടത്തിയ ഇടപെടലിൽ സി.ബി.ഐ അന്വേഷണം ആരംഭിച്ചു.\nപൊതുമേഖലാ ബാങ്കുകൾ കിംഗ്ഫിഷറിന് നൽകിയ വായ്പയിൽ 11.11 ശതമാനം ഇളവു നൽകാൻ കോൺഗ്രസ് തീരുമാനിച്ചിരുന്നു. ഇതു സംബന്ധിച്ച അന്വേഷണത്തിനായി അന്നത്തെ ധനമന്ത്രാലയ ഉദ്യോഗസ്ഥരെ സി.ബി.ഐ സമീപിച്ചതായാണ് ഔദ്യോഗിക വിവരം. ഇവരെ ഇതിനോടകം തന്നെ ചോദ്യം ചെയ്തെന്നാണ് വിവരം.\nവിജയ് മല്യയുടെ വസതിയിൽ നടത്തിയ പരിശോധനയിൽ ലഭിച്ച കത്തുകളെയും ഇ മെയിൽ സന്ദേശങ്ങളെയും കുറിച്ചായിരിക്കും സി.ബി.ഐ പ്രധാനമായും അന്വേഷിക്കുക. വിജയ് മല്യയും കിംഗ് ഫിഷർ എയർലൈൻസ് സാമ്പത്തിക പുനർനിർമ്മാണ വേളയിലെ ഉപദേശകരായിരുന്ന എ.കെ.രവി നെടുങ്ങാടി, ഹരീഷ് ഭട്ട്, എ. രഘുനാഥൻ എന്നിവരും തമ്മിൽ കൈമാറിയ സന്ദേശങ്ങളായിരുന്നു ഇതിൽ കൂടുതലും.\nഇതൊടൊപ്പം പ്രധാനമന്ത്രിയുടെ ഓഫീസ്, ധനമന്ത്രാലയം, വ്യോമയാന മന്ത്രാലയം, പെട്രോളിയം മന്ത്രാലയം എന്നിവയുമായി മല്യ നടത്തിയ സംഭാഷണങ്ങളുടെ രേഖയും സി.ബി.ഐ പിടിച്ചെടുത്തിരുന്നു.\nയു.പി.എ സർക്കാരിന്റെ കാലത്തെ ബാങ്കിംഗ് ജോയിന്റ് സെക്രട്ടറി അമിതാഭ് വർമ്മയുടെ പങ്കിനെ കുറിച്ച് പ്രത്യേകമായി അന്വേഷണം നടത്തുമെന്നും സി.ബി.ഐ അറിയിച്ചു.\n2015ൽ വിജയ് മല്യയ്ക്കെതിരെ പുറത്തിറക്കിയ ലുക്കൗട്ട് സർക്കുലറിൽ പ്രതിയെ കണ്ടാൽ 'തടയുക' എന്നതിൽ നിന്ന് 'അറിയിക്കുക' എന്ന് മാറ്റിയിയിരുന്നു. എന്നാൽ അന്വേഷണത്തോട് മല്യ സഹരിക്കുന്നതിനാലായിരുന്നു ഇത്. അപ്പോൾ മല്യയ്ക്കെതിരെ വാറണ്ട് നിലനിന്നിരുന്നില്ല


ബംഗാളില് ആറ് മാസം മുമ്പ് ജയിച്ചിടത്തടക്കം മൂന്ന് സീറ്റില് ബിജെപിക്ക് കെട്ടിവെച്ച കാശ് നഷ്ടമായി | Trinamool Wins 4/4 In Bengal Bypolls| BJP Loses Deposit In3Seats\nNov 2, 2021, 05:27 PM IST\nമമതാ ബാനര്‍ജി (ഫയല്) |ഫോട്ടോ:PTI\nകൊല്‍ക്കത്ത: പശ്ചിമ ബംഗാള് ഉപതിരഞ്ഞെടുപ്പില് ബിജെപിക്ക് കനത്ത തിരിച്ചടി. ആറ് മാസം മുമ്പ് ബിജെപി വിജയിച്ച രണ്ടു സീറ്റുകളടക്കം ഉപതിരഞ്ഞെടുപ്പ് നടന്ന നാല് മണ്ഡലങ്ങളും തൃണമൂല് കോണ്‍ഗ്രസ് തൂത്തുവാരി. നാലില് മൂന്ന് സീറ്റുകളിലും ബിജെപിക്ക് കെട്ടിവെച്ച പണം നഷ്ടമാകുകയും ചെയ്തു.\nദിന്‍ഹത, ശാന്തിപുര്, ഖര്‍ദഹ, ഗൊസാബ എന്നീ മണ്ഡലങ്ങളിലാണ് ഉപതിരഞ്ഞെടുപ്പ് നടന്നത്. ശാന്തിപുരിലൊഴികെ ബാക്കി മൂന്ന് സീറ്റുകളിലുമാണ് ബിജെപി സ്ഥാനാര്‍ഥികള്‍ക്ക് കെട്ടിവെച്ച പണം പോയത്. ദിന്‍ഹതയിലും ശാന്തിപുരിലും ബിജെപിക്ക് അഭിമാന പോരാട്ടമായിരുന്നു.\nബിജെപിയുടെ ശക്തി കേന്ദ്രമായ കൂച്ച് ബിഹാര് മേഖലയിലെ ദിന്‍ഹതയില് ആറ് മാസം മുമ്പ് നടന്ന തിരഞ്ഞെടുപ്പില് ബിജെപിക്കായിരുന്നു ജയം. കേന്ദ്ര ആഭ്യന്തര സഹമന്ത്രിയായ നിസിത് പ്രമാണിക് 57 വോട്ടുകള്‍ക്കാണ് തൃണമൂലിന്റെ ഉദയന് ഗുഹയെ തോല്‍പിച്ചിരുന്നത്. ലോക്‌സഭാ അംഗത്വം നിലനിര്‍ത്തുന്നതിനായി നിസിത് പ്രമാണിക് പിന്നീട് നിയമസഭാ അംഗത്വം രാജിവെച്ചു. ഉപതിരഞ്ഞെടുപ്പില് ഉദയാന് ഗുഹ തന്നെയായിരുന്നു തൃണമൂലിന്റെ സ്ഥാനാര്‍ഥി. 1,64,089 വോട്ടുകളുടെ ഭൂരപക്ഷത്തിനാണ് ഉദയാന് ഗുഹ ജയിച്ചത്.\nബിജെപി എംപി ജഗന്നാഥ് സര്‍ക്കാര് രാജിവെച്ചതോടെയാണ് ശാന്തിപുറില് ഉപതിരഞ്ഞെടുപ്പ് നടന്നത്. 15878 വോട്ടിനാണ് ഇവിടെ ആറ് മാസം മുമ്പ് ജഗന്നാഥ് സര്‍ക്കാര് ജയിച്ചിരുന്നത്. എന്നാല് ഉപതിരഞ്ഞെടുപ്പില് 64,675 വോട്ടുകള്‍ക്ക് തൃണമൂലിന്റെ ബ്രജ കിഷോര് ഗോസാമി സീറ്റ് പിടിച്ചെടുത്തു.\nഖര്‍ദഹയില് 93,832 ഉം ഗോസബയില് 1,43,051 വോട്ടുകളുമാണ് തൃണമൂല് സ്ഥാനാര്‍ഥികളുടെ ലീഡ്. മമതാ ബാനര്‍ജിക്കായി ഭവാനിപുര് മണ്ഡലത്തില് നിന്ന് രാജിവെച്ച സോവന്‍ദേബ് ചതോപാധ്യായ ആണ് ഖര്‍ദഹയില് വിജയിച്ച തൃണമൂലിന്റെ സ്ഥാനാര്‍ഥി.\nകുപ്രചരണത്തിനും വിദ്വേഷ രാഷ്ട്രീയത്തിനും അതീതമായി ബംഗാള് എപ്പോഴും വികസനവും ഐക്യവും എങ്ങനെ തിരഞ്ഞെടുക്കുമെന്ന് കാണിക്കുന്നതാണ് ഈ വിജയമെന്ന് മുഖ്യമന്ത്രി മമതാ ബാനര്‍ജി ട്വീറ്റ് ചെയ്തു. ഇത് ജനങ്ങളുടെ വിജയമാണ്. ജനങ്ങളുടെ അനുഗ്രഹത്തോടെ, ബംഗാളിനെ കൂടുതല് ഉയരങ്ങളിലേക്ക് കൊണ്ടുപോകുമെന്ന് ഞങ്ങള് വാഗ്ദാനം ചെയ്യുന്നുവെന്നും അവര് കൂട്ടിച്ചേര്‍ത്തു.\nഉപതിരഞ്ഞെടുപ്പ് നടന്ന നാല് മണ്ഡലങ്ങളിലെ 75 ശതമാനം വോട്ടുകളും തൃണമൂലിന് സമാഹരിക്കാനായി. 14.5 ശതമാനം വോട്ടാണ് ബിജെപിക്ക് കിട്ടിയത്. സിപിഎമ്മിന് 7.3 ശതമാനം വോട്ട് ലഭിച്ചു.


എല്.ഡി.എഫ് കടപുഴകും, ബി.ജെ.പിക്കാരുടെ അഡ്രസ് ഉണ്ടാകില്ല; കേരളത്തില് യു.ഡി.എഫ് തരംഗം ആഞ്ഞടിക്കുമെന്ന് ചെന്നിത്തല\n2021-04-06 10:07:54 am IST\nതിരുവനന്തപുരം: സംസ്ഥാനത്ത് നിയമസഭാ തിരഞ്ഞെടുപ്പില് യു.ഡി.എഫ് തരംഗം ആഞ്ഞടിക്കുമെന്ന് പ്രതിപക്ഷനേതാവ് രമേശ് ചെന്നിത്തല. ഏകാധിപത്യത്തിനും അഹങ്കാരത്തിനും ധാര്‍ഷ്ട്യത്തിനുമെതിരായി കേരളം ഉണര്‍ന്നെഴുന്നേല്‍ക്കുന്ന കാഴ്ചയാണ് കാണാന് കഴിയുന്നതെന്നും ചെന്നിത്തല പറഞ്ഞു.\nയു.ഡി.എഫ് തരംഗം കേരളത്തില് ആഞ്ഞ് വീശുകയാണ്. എല്.ഡി.എഫ് കടപുഴകി പോകും, ബി.ജെ.പിക്കാരുടെ അഡ്രസ് ഉണ്ടാകില്ല. മുഖ്യമന്ത്രിയുടെ രാവിലത്തെ പ്രസ്താവനയെക്കുറിച്ച് ചോദിച്ചപ്പോള് നിരീശ്വരവാദിയായ മുഖ്യന് അയ്യപ്പന്റെ കാല് പിടിക്കുന്നുവെന്നാണോ ഇതില് നിന്ന് മനസിലാക്കേണ്ടതെന്നായിരുന്നു ചെന്നിത്തല സംശയം ഉന്നയിച്ചത്.\nഏകാധിപത്യത്തിനു അഹങ്കാരത്തിനുമെതിരെ ജനം വിധിയെഴുതും. നിരീശ്വരവാദിയായ പിണറായി വിജയന് അയ്യപ്പനെ കൂട്ടുപിടിക്കുകയാണ്. വിശ്വാസികള് പൊറുക്കില്ല. സര്‍ക്കാരിന് അയ്യപ്പകോപമുണ്ടാകുമെന്നും ചെന്നിത്തല പറഞ്ഞു.\nശബരിമല അടക്കമുള്ള കാര്യങ്ങള് ചര്‍ച്ചയാകുമെന്നും ജനവിരുദ്ധ നയങ്ങളും അഴിമതിയും ജനങ്ങള് ചര്‍ച്ചയാക്കുമെന്നുമാണ് ചെന്നിത്തലയുടെ വാദം. പ്രതിപക്ഷം ഉയര്‍ത്തിക്കൊണ്ട് വന്ന ആരോപണങ്ങള് സത്യമാണെന്ന് ജനങ്ങള്‍ക്ക് ബോധ്യപ്പെട്ടുവെന്നും ചെന്നിത്തല പറയുന്നു.\nKerala eection 2021 assembly election Ramesh Chennithala


നബി തിരുമേനി പറയുന്നു: ''മദ്യം തിന്മകളുടെ മാതാവും മഹാപാപവുമാണ്. (ത്വബ്‌റാനി)\nമദ്യം തിന്മകളുടെ താക്കോലാണെന്നും മ്ലേച്ഛവൃത്തികളുടെ മാതാവാണെന്നുമൊക്കെ വിശേഷിപ്പിക്കുന്ന വേറെയും റിപ്പോര്‍ട്ടുകള് ഉണ്ട്. മദ്യം ഒരു സാമൂഹ്യതിന്മയാണെന്ന കാഴ്ചപ്പാടാണ് ഇത്തരം ഹദീസുകളുടെ അന്തസ്സത്ത. മദ്യോപയോഗം ഒരു ദൂഷിതവലയം സൃഷ്ടിക്കുന്നു. അത് സാമൂഹ്യജീവിതത്തെ ആകപ്പാടെ താളം തെറ്റിക്കുന്നു. ഖുര്‍ആന് ഇക്കാര്യം വിശദീകരിച്ചിട്ടുണ്ട്.\n''മദ്യത്തെയും ചൂതാട്ടത്തെയും സംബന്ധിച്ച് അവര് നിന്നോടു ചോദിക്കുന്നു. പറയുക: അവ രണ്ടിലും ഭയങ്കരമായ ദോഷമാണുള്ളത്. ജനങ്ങള്‍ക്ക് ചില പ്രയോജനങ്ങളുമുണ്ട്. എന്നാല് ദോഷവശം പ്രയോജനത്തേക്കാള് എത്രയോ വലുതാണ്''(വി.ഖു 2:219). മദ്യപാനവും ചൂതാട്ടവുംവഴി മനുഷ്യര്‍ക്കിടയില് വിദ്വേഷം വളരുമെന്നും (5:90,91) ഖുര്‍ആന് പറയുന്നുണ്ട്.\nനിത്യേന പത്രമാധ്യമങ്ങളില് വരുന്ന വാര്‍ത്തകള് മദ്യത്തെ സംബന്ധിച്ച തിരുവചനങ്ങളെ സാധൂകരിക്കുകയാണ്. മദ്യലഹരിയില് ലക്കുകെടുന്നവര് ബന്ധങ്ങളുടെ എല്ലാ പവിത്രതകളെയും ചവിട്ടിമെതിക്കുന്നു. ദാമ്പത്യത്തെയും കുടുംബബന്ധങ്ങളെയും തകര്‍ക്കുന്ന പ്രധാന വില്ലന് മദ്യംതന്നെ. മദ്യപിക്കുന്നയാള് അനുഭവിക്കുന്ന നൈമിഷികമായ ആസ്വാദനത്തിന് കനത്തവിലയാണ് സമൂഹം നല്‍കുന്നത്. റോഡപകടങ്ങള്, സ്ത്രീകള്‍ക്കെതിരെയുള്ള കയ്യേറ്റങ്ങള്, ഗാര്‍ഹിക പീഡനം, നിരവധി രോഗങ്ങള് എന്നിങ്ങനെ രാജ്യം നേരിടുന്ന പ്രധാനപ്പെട്ട പ്രശ്‌നങ്ങളെല്ലാം മദ്യോപയോഗമായി ബന്ധപ്പെട്ടു കിടക്കുന്നുണ്ട്. അതുകൊണ്ടാണ് മദ്യത്തെ സമ്പൂര്‍ണമായി വര്‍ജിക്കാന് പ്രവാചകന് കര്‍ശനമായി ആവശ്യപ്പെടുന്നത്. ലഹരി ബാധിക്കുന്ന ഒരാളുടെ മസ്തിഷ്‌ക പ്രവര്‍ത്തനങ്ങള് അവതാളത്തിലാകും. ബോധത്തെ വഴിതെറ്റിക്കുകയാണ് ലഹരിവസ്തുക്കള് ചെയ്യുന്നത്. സ്വബോധം ഇല്ലാതാവുന്നതോടെ കര്‍തൃത്വം നഷ്ടപ്പെട്ട ഒരു ജീവിയായി മനുഷ്യന് അധപ്പതിക്കുന്നു. അതിനാല് ''ലഹരിയുണ്ടാക്കുന്നതൊക്കെ മദ്യവും മദ്യമൊക്കെ നിഷിദ്ധവുമാണ്.'' (മുസ്‌ലിം)\nമദ്യവും ചൂതാട്ടവും ബന്ധപ്പെടുത്തിയാണ് പല ഖുര്‍ആന് വചനങ്ങളും നബിമൊഴികളുമെന്നത് ചിന്തനീയമാണ്. രണ്ടിലും അടങ്ങിയിട്ടുള്ള ആസക്തിയും പ്രലോഭനീയതയുമാവാം ഈ ചേര്‍ച്ചയുടെ അടിസ്ഥാനം. ഒരു മുഴുക്കുടിയന് എല്ലാം വിറ്റു തുലച്ചും മദ്യത്തെ പ്രാപിക്കുന്നപോലെ, മദ്യം സൃഷ്ടിക്കുന്നതിനു സമാനമായ സ്വപ്നതുല്യമായ ആര്‍ത്തിയും ആസക്തിയുമാണ് ഒരു ചൂതാട്ടക്കാരനെയും നയിക്കുന്നത്. വരുംവരായ്കകളും യാഥാര്‍ഥ്യബോധവും രണ്ടുപേര്‍ക്കും വിനഷ്ടമായിരിക്കും. ആസക്തികള് പെരുകുന്നത് ഘട്ടംഘട്ടമായാണ്. ഒരു കവിള് കുടിച്ചുതുടങ്ങുന്നവന് ക്രമത്തില് മുഴുക്കുടിയനാകും. 'ഒന്നുവെച്ചാല് പത്തു' കിട്ടുമെന്നാശിക്കുന്നവന് ക്രമത്തില് ഒന്നുവെച്ചു തുടങ്ങി ഒടുവില് ഒന്നുമില്ലാതാകും. ''അധികമുപയോഗിക്കുമ്പോള് ലഹരിയാകുന്നത് അല്പം ഉപയോഗിക്കുന്നതും നിഷിദ്ധം തന്നെയാണ്.'' (നസാഇ).\nLabels: മദ്യം മുജീബുര്‍റഹ്മാന് കിനാലൂര്


BlackBerry Devices, Price Slashed, Upto 26%, ബ്ലാക്ക്‌ബെറി ഉത്പന്നങ്ങള്, വില കുറച്ചു, 26 ശതമാനം വരെ - Malayalam Gizbot\nബ്ലാക്ക്‌ബെറി ഉത്പന്നങ്ങള്‍ക്ക് 26 ശതമാനം വിലകുറച്ചു\n| Updated: Wednesday, April 17, 2013, 19:34 [IST]\nറിസര്‍ച്ച് ഇന് മോഷന്റെ ബ്ലാക്ക്‌ബെറി ഉത്പന്നങ്ങള്‍ക്ക് 26 ശതമാനം വരെ വില കുറച്ചു. ഇന്ത്യന് സ്മാര്‍ട്‌ഫോണ് വിപണിയില് കൂടുതല് പങ്കാളിത്തം നേടുന്നതിന് വേണ്ടിയുള്ള നീക്കത്തിന്റെ ഭാഗമാണിത്. ഇതിന് മുന്നോടിയായി പ്ലേബുക്ക് ടാബ്‌ലറ്റ് കമ്പ്യൂട്ടറിന്റെ വിലയും കമ്പനി കുറച്ചിരുന്നു.\nറിമ്മിന്റെ ഈ തീരുമാനം വഴി ബ്ലാക്ക്‌ബെറി കര്‍വ് 8520യുടെ വില 10,990 രൂപയില് നിന്ന് 8,999 രൂപയായി ചുരുങ്ങും. ടോര്‍ച്ച് 9860യ്ക്ക് 21,990 രൂപ(പഴയ വില: 29,990 രൂപ)യും കര്‍വ് 9380യ്ക്ക് 16,990 രൂപ(പഴയ വില: 20,990 രൂപ)യും കര്‍വ് 9360യ്ക്ക് 18,990 രൂപ(പഴയ വില: 19,990 രൂപ)യുമാകും.\nചില മോഡലുകള്‍ക്ക് 18 ശതമാനം വിലക്കിഴിവും മറ്റ് ചിലതിന് 26 ശതമാനം വിലക്കിഴിവുമാണ് കമ്പനി നല്‍കിയിട്ടുള്ളത്. ഇവയെല്ലാം ഏകദേശവിലയാണ്. കാരണം പല നഗരങ്ങളിലും വിലയില് വ്യത്യാസം ഉണ്ടായേക്കാം.


സഞ്ചാരികളുടെ മനം മടുപ്പിച്ച് കോവളം ലൈറ്റ് ഹൗസ് ബീച്ച്\nKovalam, First Published 27, Feb 2019, 8:49 AM IST\nസീസൺ ആയതിനാൽ ഇവിടെ സഞ്ചാരികളുടെ വൻ തിരക്കാണ്. എന്നാൽ മാലിന്യം കെട്ടിക്കിടന്ന് ദുർഗന്ധം വമിക്കുന്നത് സഞ്ചാരികൾക്ക് വളരെ ബുദ്ധിമുട്ടുണ്ടാക്കുന്നു. ഈ വെള്ളക്കെട്ടിനെതിരെ സഞ്ചാരികൾ പലപ്പോഴും പരാതി പറഞ്ഞിട്ടുണ്ടെങ്കിലും പരിഹാരം കാണാൻ ഇതുവരെ കഴിഞ്ഞിട്ടില്ല.\nതിരുവനന്തപുരം: കോവളത്തെ ലൈറ്റ് ഹൗസ് ബീച്ചിന് സമീപത്തെ മണൽ പരപ്പിലൂടെ ഒഴുകുന്ന മാലിന്യം നിറഞ്ഞ തോട് കാരണം വിദേശികൾക്ക് മൂക്കു പൊത്തേണ്ട അവസ്ഥയാണ്. ഹവാ ബീച്ചിനെയും ലൈറ്റ് ഹൗസ് ബീച്ചിനെയും ഇപ്പോൾ ഈ തോട് വേർതിരിച്ചിരിക്കുകയാണ്. ബീച്ചിന് അടുത്തുകൂടി നടക്കാൻ പോലും കഴിയാത്ത അവസ്ഥയാണിപ്പോള്.\nസീസൺ ആയതിനാൽ ഇവിടെ സഞ്ചാരികളുടെ വൻ തിരക്കാണ്. എന്നാൽ മാലിന്യം കെട്ടിക്കിടന്ന് ദുർഗന്ധം വമിക്കുന്നത് സഞ്ചാരികൾക്ക് വളരെ ബുദ്ധിമുട്ടുണ്ടാക്കുന്നു. ഈ വെള്ളക്കെട്ടിനെതിരെ സഞ്ചാരികൾ പലപ്പോഴും പരാതി പറഞ്ഞിട്ടുണ്ടെങ്കിലും പരിഹാരം കാണാൻ ഇതുവരെ കഴിഞ്ഞിട്ടില്ല. ബീച്ചിൽ ഇടക്കല്ലിൽ നിർമ്മിച്ചിട്ടുള്ള പൂന്തോട്ടത്തിന് ജലസേചനം നടത്താൻ നിർമ്മിച്ച കിണർ ഇപ്പോൾ മാംസാവശിഷ്ടങ്ങൾ കൊണ്ട് ദുർഗന്ധ പൂരിതമായിരിക്കുകയാണ്.\nഒപ്പം വിദേശികൾ ഉൾപ്പെടെയുള്ളവരെ ഏറെ ബുദ്ധിമുട്ടിക്കുന്നത് ടോയ്‌ലെറ്റുകളുടെ അഭാവമാണ്. മുമ്പ് മൊബൈൽ ടോയ്‌ലെറ്റുകൾ സ്ഥാപിച്ചിരുന്നെങ്കിലും ഇവ സംരക്ഷണമില്ലാതെ നശിച്ചു. കടലിൽ കുളി കഴിഞ്ഞ് വരുന്ന വിദേശ വനിതകള്‍ക്ക് വസ്ത്രം മാറുന്നതിനുള്ള സൗകര്യം പോലുമില്ല.\n2015ൽ ഇടക്കല്ല് പാറക്കൂട്ടങ്ങൾക്ക് സമീപം കടലിൽ കുളിക്കാനിറങ്ങിയ അഞ്ചംഗ വിദ്യാർത്ഥികളിൽ നാല് പേരെയും ഇവരെ രക്ഷിക്കാനിറങ്ങിയ ബാസ്കറ്റ് ബാൾ റഫറിയുമടക്കം അഞ്ച് പേരെ തിരയിൽപ്പെട്ട് കാണാതായിരുന്നു. ഇതിൽ രണ്ട് പേരുടെ മൃതദേഹം മാത്രമാണ് കിട്ടിയത്. ഇതിന് ശേഷം പൊലീസിന്റെയും അന്നത്തെ സ്ഥലം എംഎൽഎയുടെയും നേതൃത്വത്തിൽ തീരത്ത് സുരക്ഷ ശക്തമാക്കാനും തെരുവുവിളക്കുകൾ സ്ഥാപിക്കാനും വിവിധ ഭാഷകളിലുള്ള മുന്നറിയിപ്പ് ബോർഡുകൾ സ്ഥാപിക്കാനും പൊലീസ് എയ്ഡ് പോസ്റ്റുകൾ നിർമ്മിക്കാനും തീരുമാനിച്ചിരുന്നു. എന്നാൽ വർഷങ്ങൾ കഴിഞ്ഞിട്ടും പ്രഖ്യാപനങ്ങളെല്ലാം വെള്ളത്തിൽ വരച്ച വരയായെന്നാണ് നാട്ടുകാരുടെ ആക്ഷേപം.\nലൈഫ് ഗാർഡുമാരുടെ നിർദ്ദേശങ്ങൾ അവഗണിച്ച് പലപ്പോഴും കടലിൽ ഇറങ്ങുന്നവർ അപകടത്തിൽപ്പെടാറുണ്ട്. മുന്നറിയിപ്പ് അവഗണിച്ച് കടലിൽ ഇറങ്ങുന്നവരെ പിന്നീട് പൊലീസിന്റെയും മറ്റും സഹായത്തോടെയാണ് കരയിലെത്തിക്കുന്നത്. എന്നാൽ തീരത്തെ പൊലീസ് സേനയുടെ അംഗബലം കുറച്ചതോടെ തിരക്കുള്ള ദിനങ്ങളിൽ സഞ്ചാരികളെ നിയന്ത്രിക്കാൻ ലൈഫ് ഗാർഡുമാർ പാടുപെടുകയാണ്.\nഓരോ ഷിഫ്റ്റിലുമായി ആകെയുള്ളത് പഴഞ്ചൻ ലൈഫ് ബോയ്‌കളും പതിനഞ്ചോളം ലൈഫ് ഗാർഡുമാരും ഒരു സൂപ്പർ വൈസറുമാണ്. എന്നാൽ ആവശ്യത്തിനുള്ള ജീവൻരക്ഷാ ഉപകരണങ്ങൾ ഇവർക്കില്ല. തിരയിൽ അകപ്പെടുന്ന സഞ്ചാരികളെ ലൈഫ് ഗാർഡുമാർ ജീവൻ പണയപ്പെടുത്തിയാണ് രക്ഷിക്കുന്നത്. രാവിലെ7മുതൽ വൈകിട്ട്7വരെയാണ് ലൈഫ് ഗാർഡുകളുടെ സേവനം. എന്നാൽ അതുകഴിഞ്ഞ് കടലിൽ കുളിക്കാനെത്തുന്ന സഞ്ചാരികളെ വിരട്ടി ഓടിക്കുന്നത് പട്രോളിംഗ് നടത്തുന്ന പൊലീസുകാരാണ്.\nബീച്ചിലേക്കുള്ള പ്രധാന കവാടത്തിൽ പുതുതായി ഒരു പൊലീസ് എയ്ഡ് പോസ്റ്റ് നിർമ്മിച്ചെങ്കിലും പ്രവർത്തനം കാര്യക്ഷമമല്ല. മുപ്പതോളം ടൂറിസം പൊലീസുകാരെ വിന്യസിച്ചിരുന്ന സ്ഥാനത്ത് ഇപ്പോൾ ഏതാനും പൊലീസുകാർ മാത്രമാണ് ഉള്ളത്. സഞ്ചാരികളെ നിയന്ത്രിച്ച് സുരക്ഷ ഉറപ്പാക്കാനുള്ള ഉദ്യോഗസ്ഥരുടെ ശ്രമവും അവതാളത്തിലാവുകയാണ്.\nLast Updated 27, Feb 2019, 8:49 AM IST\nകോവളം ലൈറ്റ് ഹൗസ് ബീച്ച്


ആഗ്രയില് കൊവിഡ് മരണം ഉയരുന്നത് സംബന്ധിച്ച് ട്വീറ്റ് ചെയ്ത പ്രിയങ്കാ ഗാന്ധിക്ക് നോട്ടീസ് | Kerala News Today\nആഗ്രയില് കൊവിഡ് മരണം ഉയരുന്നത് സംബന്ധിച്ച് ട്വീറ്റ് ചെയ്ത പ്രിയങ്കാ ഗാന്ധിക്ക് നോട്ടീസ്\nPosted By: news_reporter June 23, 2020\nഉത്തര് പ്രദേശിലെ ആഗ്രയില് ആശുപത്രിയില് പ്രവേശിപ്പിച്ച് 48 മണിക്കൂറിനിടെ 28 കൊവിഡ് രോഗികള് മരിച്ചത് സംബന്ധിച്ച് ട്വിറ്ററില് കുറിപ്പ് പോസ്റ്റ് ചെയ്ത കോണ്‍ഗ്രസ് ജനറല് സെക്രട്ടറി പ്രിയങ്കാ ഗാന്ധിക്ക് ജില്ലാ ഭരണകൂടം നോട്ടീസ് അയച്ചു. യു പി സര്‍ക്കാറിനെ സംബന്ധിച്ചിടത്തോളം ഇത് നാണക്കേടാണെന്നും സത്യം മൂടിവെക്കുകയാണെന്നും ട്വീറ്റിലുണ്ടായിരുന്നു.\nഇത് തെറ്റിദ്ധാരണയുണ്ടാക്കുന്നതും തെറ്റുമെന്നാണ് ജില്ലാ മജിസ്‌ട്രേറ്റ് അയച്ച നോട്ടീസില് പറയുന്നത്. 24 മണിക്കൂറിനകം ട്വീറ്റ് പിന്‍വലിക്കണം. പൊതുജനങ്ങളെയും കൊവിഡ് പോരാളികളെയും ഇത്തരം പ്രചാരണം പ്രതികൂലമായി ബാധിക്കുമെന്നും ജില്ലാ മജിസ്‌ട്രേറ്റ് പ്രഭു നരെയ്ന് സിംഗ് അയച്ച നോട്ടീസില് വ്യക്തമാക്കുന്നു. കഴിഞ്ഞ 109 ദിവസത്തിനിടെ ആഗ്രയില് 1139 പേര്‍ക്കാണ് കൊവിഡ് സ്ഥിരീകരിച്ചതെന്നും ഇവരില് 79 പേരാണ് മരിച്ചതെന്നും ജില്ലാ ഭരണകൂടം പറയുന്നു.\nഎന്നാല്, ആഗ്ര മോഡല് എന്ന് പറഞ്ഞ് സംസ്ഥാന സര്‍ക്കാര് നുണപ്രചാരണം നടത്തുകയാണെന്ന് പ്രിയങ്ക ട്വീറ്റ് ചെയ്തു. ആഗ്രയില് കൊവിഡ് ബാധിച്ചവരുടെ മരണ നിരക്ക് ഡല്‍ഹി, മുംബൈ എന്നിവിടങ്ങളേക്കാള് കൂടുതലാണ്. ആഗ്രയില് 79 പേര് മരിച്ചു എന്നതിനര്‍ഥം മരണനിരക്ക് 35 ശതമാനം ആണെന്നാണ്. അതായത്, ആശുപത്രിയില് പ്രവേശിപ്പിച്ച് 48 മണിക്കൂറിനുള്ളില് 28 പേര് മരിച്ചുവെന്നാണെന്നും പ്രിയങ്ക ട്വീറ്റ് ചെയ്തു.


സൗദി അല്‍സലാം കൊട്ടാരത്തിന് സമീപം വെടിവെപ്പ്; രണ്ട് അംഗരക്ഷകര് കൊല്ലപ്പെട്ടു – Malanad Online\nThursday, March 21, 2019 01:25:54\nWeb Desk | October 8, 2017\nസൗദി അല്‍സലാം കൊട്ടാരത്തിന് സമീപം വെടിവെപ്പ്. ആക്രമണത്തില് രണ്ട് അംഗരക്ഷകര് കൊല്ലപ്പെട്ടു. ആക്രമിയെ മറ്റ് അംഗരക്ഷകര് ചേര്‍ന്ന് വെടിവച്ചു കൊന്നു. കൊട്ടാരത്തിന്റെ പടിഞ്ഞാറന് ഗേറ്റിലേക്കാണ് അക്രമി നുഴഞ്ഞ് കയറാന് ശ്രമിച്ചത്. ഏറ്റുമുട്ടലില് മൂന്ന് അംഗകരക്ഷകര്‍ക്ക് പരിക്കേറ്റിട്ടുണ്ട്.\nസൗദി പൗരനായ മന്‍സൂര് ബിന് ഹസ്സന് അല് അമീരി എന്ന 28 കാരനായ യുവാവാണ് ആക്രമണം നടത്തിയതെന്നാണ് സൂചന. അല്‍സലാം കൊട്ടാരത്തിന്റെ പടിഞ്ഞാറ് ഭാഗത്തുള്ള പരിശോധന ചെക്ക്‌പോസ്റ്റിലായിരുന്നു അക്രമി കാറിലെത്തിയത്. വാഹനത്തില് നിന്നിറങ്ങി സുരക്ഷാ ജീവനക്കാര്‍ക്ക് നേരെ ഇയാള് തുരുതുരാ വെടിയുതിര്‍ക്കുകയായിരുന്നു.\nഇന്നലെ വൈകിട്ട് മൂന്ന് മണിയോടെയായിരുന്നു സംഭവം. കലാഷ്‌നിക്കോവ് റൈഫിള് ഉപയോഗിച്ചായിരുന്നു അക്രമിയുടെ ഏറ്റുമുട്ടല് ഇയാളുടെ കാറില് നിന്ന് കലാഷ്‌നിക്കോവ് തോക്കും മുന്ന് കൈബോംബുകളും കണ്ടെത്തിയിട്ടുണ്ട്. സംഭവത്തില് അന്വേഷണം പുരോഗമിക്കുകയാണ്.\n#saudi Latest News, Pravasi, SAUDI No Comments » Print this News\n« ഹാദിയ കേസില് കക്ഷി ചേരാന് നിമിഷയുടെ അമ്മ (Previous)\n(Next) രാഷ്ട്രപതി ഇന്ന് കേരളത്തില് »


അനുപമയുടെ സ്നേഹച്ചൂടറിയാതെ അകന്നു പോയ കൺമണി ഇതാണോ?: പിഞ്ചുകുഞ്ഞിന്റെ പരസ്യം അച്ചടിച്ചിട്ട് ഒരു വർഷം | anupama baby news paper ad\nTuesday 26 October 2021 12:03 PM IST : By സ്വന്തം ലേഖകൻ\nTuesday 26 October 2021 12:03 PM IST\nചുറ്റും നടക്കുന്ന നിയമ പോരാട്ടങ്ങളറിയാതെ ചർച്ചകളും വാഗ്വാദങ്ങളും അറിയാതെ അവൻ അകലെ എവിടെയോ ഉണ്ട്. ഒരച്ഛന്റേയും അമ്മയുടേയും സ്നേഹ പരിലാളനങ്ങള് ഏറ്റുവാങ്ങി. ഒരു പക്ഷേ ഏറ്റവും മിടുക്കനായി, ഹൃദയം നിറയ്ക്കുന്ന സ്നേഹം ഏറ്റുവാങ്ങി അവൻ വളരുന്നുമുണ്ടാകാം. പക്ഷേ അവന്റെ പെറ്റമ്മ അവനുവേണ്ടി നടത്തുന്ന പോരാട്ടങ്ങള് അറിയുന്നോ ആവോ...?\nതിരുവനന്തപുരം സ്വദേശി അനുപമയുടെ കുഞ്ഞിനെ ദത്തു നൽ‌കിയ സംഭവം നടന്ന് ഒരു വർഷമാകുന്നു എന്നാണ് ലഭിക്കുന്ന വിവരം. അനുപമയുടെ കുഞ്ഞിനെ ദത്തെടുത്തത് ആന്ധ്രയിലെ അധ്യാപക ദമ്പതികളാണെന്ന വിവരവും പുറത്തു വന്നു. നിയമപരമായ എല്ലാ നടപടികളും പൂർത്തിയാക്കിയാണു കേരളത്തിലെ ശിശുക്ഷേമ സമിതി വഴി ദത്തെടുത്ത‍തെന്നും കുഞ്ഞ് സുരക്ഷിതമായി, സന്തോഷത്തോടെ തങ്ങൾക്കൊപ്പമുണ്ടെന്നും ഒരു ചാനലിനോട് അവർ വ്യക്തമാക്കി.\nകുഞ്ഞിനെ അനുപമയുടെ അടുക്കൽ നിന്നും മാറ്റിയ സമയവും കുഞ്ഞിന്റെ പ്രായവും ശരിവയ്ക്കുന്ന വിധമുള്ള പത്രപരസ്യമാണ് ഇപ്പോൾ സോഷ്യൽ മീഡിയയിൽ നിറയുന്നത്. ഒരുവർഷം മുൻപ് പത്രത്തിൽ വന്നൊരു പരസ്യമാണ് ശ്രദ്ധനേടുന്നത്. അമ്മത്തൊട്ടിലിൽ കണ്ടെത്തിയ കുഞ്ഞിനെ ദത്തു നൽകുന്നതിന് മുന്നോടിയായി ശിശുക്ഷേമ സമിതി നൽകിയ പത്രപരസ്യമാണിത്.\nപത്രത്തിൽ പരസ്യം അച്ചടിച്ചിട്ട് കൃത്യം ഒരു വർഷമാകുന്നു. കഴിഞ്ഞ വർഷം ഒക്ടോബർ 22ന് രാത്രി 12.30ന് പുലർച്ചെ ലഭിച്ച ആൺകുട്ടി എന്നാണ് പരസ്യത്തിൽ കാണിച്ചിട്ടുള്ളത്. സിദ്ധാർത്ഥൻ എന്ന പേരും സമിതി നൽകിയിട്ടുണ്ട്. അനുപമ കുഞ്ഞിനെ പ്രസവിച്ചത് ഒക്ടോബർ 19നായിരുന്നു. മൂന്നാം ദിവസം രാത്രി തന്റെ കുഞ്ഞിനെ എടുത്ത് മാറ്റിയെന്നാണ് അനുപമയുടെ പരാതി.\nകുഞ്ഞിന്റെ രക്ഷകർതൃത്വവുമായി ബന്ധപ്പെട്ട് എന്തെങ്കിലും അവകാശവാദം ഉണ്ടെങ്കിൽ തെളിവ് സഹിതം 30 ദിവസത്തിനകം ഹാജരാകണമെന്നാണ് പരസ്യത്തിലെ നിർദ്ദേശം. ഇല്ലെങ്കിൽ കുട്ടിയ്‌ക്ക് അവകാശികൾ ആരും ഇല്ലെന്ന് കണക്കാക്കുമെന്നും പരസ്യത്തിൽ പറയുന്നുണ്ട്. ജില്ലാ ശിശുസംരക്ഷണ ഓഫീസറുടെ പേരിലാണ് പരസ്യം. അതേസമയം അനുപമയുടെ കുഞ്ഞിനെ ലഭിച്ച അതേദിവസം അതേദിവസംതന്നെ മറ്റൊരു കുഞ്ഞിനെയും ശിശുക്ഷേമസമിതിയിൽ ലഭിച്ചിരുന്നു. എന്നാൽ, പെലെ എന്നു പേരിട്ട ആ കുട്ടിയെ വൈകീട്ട് ആറിനു ലഭിച്ചെന്നാണ് സമിതിയിലെ രേഖ.\nഎന്തായാലും കണ്ണുകൾ ചിമ്മിത്തുറന്ന് തന്റെ രക്തബന്ധങ്ങളുടെ സ്നേഹച്ചൂടറിയും മുമ്പ് അനാഥത്വം പേറേണ്ടി വന്ന ആ കുഞ്ഞാണ് പരസ്യത്തിലുള്ളതെന്നാണ് തീയതിയും സമയവുമൊക്കെ വിരൽ ചൂണ്ടുന്നത്.


thiruvananthapuram journalist bjp update തിരുവനന്തപുരത്ത്\nതിരുവനന്തപുരത്ത് മാധ്യമപ്രവർത്തകരെ ബിജെപി പ്രവർത്തകർ കയ്യേറ്റം ചെയ്ത സംഭവത്തിൽ പ്രതിഷേധം ശക്തം\nതിരുവനന്തപുരത്ത് മാധ്യമപ്രവർത്തകരെ ബിജെപി പ്രവർത്തകർ കയ്യേറ്റം ചെയ്ത സംഭവത്തിൽ പ്രതിഷേധം ശക്തം. കയ്യേറ്റം ചെയ്യുന്ന ദൃശ്യങ്ങൾ അടക്കം പുറത്തുവന്നിട്ടും ബിജെപി നേതൃത്വം അക്രമികളെ സംരക്ഷിക്കുന്ന നിലപാട് ആണ് സ്വീകരിക്കുന്നത്. 24 കാമറാമാന് മർദ്ദനമേറ്റ സംഭവത്തിൽ പൂജപ്പുര പൊലീസിൽ പരാതി നൽകി. അക്രമികളെ അറസ്റ്റ് ചെയ്യണമെന്ന് ആവശ്യപ്പെട്ട് കേരള പത്രപ്രവർത്തക യൂണിയൻ നാളെ മുഖ്യമന്ത്രിക്കും ഡിജിപിക്കും പരാതി നൽകും. (thiruvananthapuram journalist bjp update)\nതിരുമല സ്വദേശി കൃഷ്ണകുമാർ, പ്രവീൺ എന്നിവരുടെ നേതൃത്വത്തിലാണ് ഇന്നലെ പൂജപ്പുര സെൻട്രൽ ജയിലിന് മുന്നിൽ അക്രമം അഴിച്ചുവിട്ടത്. കയ്യേറ്റത്തിൽ 24 കാമറമാൻ അരുൺ എസ് ആറിന് നെഞ്ചിലും വയറ്റിലുമാണ് ചവിട്ടേറ്റത്. പിസി ജോർജ് പുറത്തേക്ക് വരുന്നതറിഞ്ഞ് മകൻ ഷോൺ ജോർജിന്റെ നിർദേശ പ്രകാരം പ്രധാനകാവടത്തിന്റെ സൈഡിൽ കൃത്യമായ കാമറകൾ സ്ഥാപിച്ച് മാധ്യമപ്രവർത്തകർ കാത്തു നിൽക്കുന്നതിനിടയിലാണ് മർദനം ഉണ്ടായത്. പിന്നിൽ നിന്ന് തള്ളി കയറിയ ബിജെപി പ്രവർത്തകർ കാമറ ട്രൈപോഡ് ഉൾപ്പെടെ തള്ളി മറിച്ചിട്ടു. ഇത് ചോദ്യം ചെയ്യതോടെ മാധ്യമ പ്രവർത്തകരെ മൂന്നംഗം സംഘം മർദിക്കുകയായിരുന്നു.\nRead Also: അക്രമം ബിജെപിയുടെ നയവും നിലപാടുമല്ല: പി.കെ.കൃഷ്ണദാസ്\nപിന്നീട് കൂടുതൽ പ്രവർത്തകർ സംഘം ചേർന്നെത്തി മാധ്യമ പ്രവർത്തകരെ അതിക്രൂരമായി മർദ്ദിച്ചു. മുതിർന്ന നേതാക്കൾ ഉൾപ്പെടെ പിന്മാറണമെന്ന് ആവശ്യപ്പെട്ടെങ്കിലും പ്രവർത്തകർ തയാറായില്ല. എന്താണ് സംഭവിച്ചതെന്ന് പരിശോധിച്ചതിന് ശേഷം പ്രതികരിക്കാമെന്ന് ബിജെപി ജില്ലാ പ്രസിഡന്റ് വിവി രാജേഷും പ്രതികരിച്ചു.\nഅക്രമം തങ്ങളുടെ നയവും നിലപാടും അല്ലായെന്ന് ബിജെപി നേതാവ് പികെ കൃഷ്ണദാസ് പറഞ്ഞിരുന്നു. മാധ്യമങ്ങൾക്കു നേരെയുള്ള അക്രമത്തെ ഒരു കാരണവശാലും ബിജെപി അനുകൂലിക്കുന്നില്ല. തിരുവനന്തപുരത്ത് എന്താണ് സംഭവിച്ചതെന്ന് ജില്ലാ ഘടകം അന്വേഷിക്കുമെന്നും അദ്ദേഹം പറഞ്ഞു.\nമാധ്യമപ്രവർത്തകർക്കെതിരായുണ്ടായ അനിഷ്ടസംഭവത്തെ അതീവ ഗൗരവത്തോടെയാണ് ബിജെപി കാണുന്നത്. ഒരുതരത്തിലും മാധ്യമപ്രവർത്തകർക്കെതിരെയുള്ള അക്രമത്തെ ബിജെപിക്ക് അംഗീകരിക്കാൻ കഴിയില്ല. മാധ്യമപ്രവർത്തകരോട് സഹകരിക്കുന്ന നിലപാടാണ് ബിജെപി എക്കാലവും സ്വീരിച്ചിരിക്കുന്നതെന്നും പികെ കൃഷ്ണദാസ് പറഞ്ഞു.\nഹൈക്കോടതിയാണ് പി സി ജോർജിന് ജാമ്യം അനുവദിച്ചത്. വെണ്ണലയിലും തിരുവനന്തപുരത്തും നടത്തിയ രണ്ട് പ്രസംഗങ്ങൾക്കും ജാമ്യം അനുവദിച്ചിട്ടുണ്ട്. പ്രായവും ജനപ്രതിനിധിയാണെന്നതും പരിഗണിച്ചാണ് ജാമ്യം അനുവദിച്ചത്. കർശനമായ ഉപാധികളോടെയാണ് ജാമ്യം. സമാനമായ പ്രസംഗങ്ങൾ നടത്തരുത്, ചോദ്യം ചെയ്യലിനു ഹാജരാവണം, അന്വേഷണവുമായി സഹകരിക്കണം തുടങ്ങിയ ഉപാധികളാണ് കോടതി മുന്നോട്ടുവച്ചത്. ഉപാധികൾ ലംഘിച്ചാൽ ജാമ്യം റദ്ദാക്കും.\nStory Highlights: thiruvananthapuram journalist bjp update\nRead more on: bjp | pc george | Thiruvananthapuram\nമാധ്യമപ്രവർത്തകയോട് അപമര്യാദയായി പെരുമാറി; പി.സി ജോർജിനെതിരെ കേസ് Kerala News


ബംഗ്ലാ സേനയ്ക്ക് കരുത്ത് പകരാന് ടാറ്റാ ഹെക്‌സ | DoolNews\nബംഗ്ലാ സേനയ്ക്ക് കരുത്ത് പകരാന് ടാറ്റാ ഹെക്‌സ\nWednesday, 10th July 2019, 10:50 pm\nടാറ്റയുടെ ഹെക്‌സ എസ് യുവി നല്ലൊരു മോഡലാണ്. ഈ കരുത്തന് മോഡലിന്റെ 200 യൂനിറ്റുകള് ബംഗ്ലാദേശ് കരസേനയ്ക്ക് നല്‍കാന് തയ്യാറെടുക്കുകയാണ് ടാറ്റാ മോട്ടോഴ്‌സ്. സേന ആവശ്യപ്പെട്ട എല്ലാവിധ സ്‌പെസിഫിക്കേഷനും ഉറപ്പാക്കാനായി നിരവധി പരീക്ഷണങ്ങളാണ് ഈ മോഡലില് കമ്പനി നടത്തിയിരുന്നത്.\nഇതിന് ശേഷമാണ് ഈ തീരുമാനം. ബംഗ്ലാദേശ് സായുധസേനകളുമായി ചേര്‍ന്ന് പ്രവര്‍ത്തിക്കുന്നതിന് വിവിധ മാര്‍ഗങ്ങള് തേടുന്നുണ്ടെന്ന് ടാറ്റാ മോട്ടോഴ്‌സ് പാസഞ്ചര് വെഹിക്കിള് അന്താരാഷ്ട്ര ബിസിനസ് വിഭാഗം മേധാവി സുജന് റോയ് പറഞ്ഞു. 2012 മുതല് ബംഗ്ലാദേശ് വിപണിയില് സജീവമാണ് ടാറ്റാ മോട്ടോഴ്‌സ്.


പ്രതിരോധ പ്രവര്‍ത്തനങ്ങള് ശക്തിപ്പെടുത്താന് കോവിഡ് ബ്രിഗേഡ് | Azchavattom Online USA\nപ്രതിരോധ പ്രവര്‍ത്തനങ്ങള് ശക്തിപ്പെടുത്താന് കോവിഡ് ബ്രിഗേഡ്\nതിരുവനന്തപുരം :കോവിഡ് 19 പ്രതിരോധ പ്രവര്‍ത്തനങ്ങളെ ശാക്തീകരിക്കുന്നതിനായി കൂടുതല് ആളുകളുടെ സേവനം ആവശ്യമുണ്ടെന്നും ഇതിനായി കോവിഡ് ബ്രിഗേഡ് രൂപീകരിക്കുമെന്നും മുഖ്യമന്ത്രി പിണറായി വിജയന് പറഞ്ഞു . ഡോക്ടര്‍മാര് മുതല് വളണ്ടിയര്‍മാര് വരെ ഉള്‍പ്പെടുന്ന സേന എന്ന നിലയിലാണ് കോവിഡ് ബ്രിഗേഡിനെ കാണേണ്ടത്. കോവിഡ് ബ്രിഗേഡ് സംവിധാനമാണ് സിഎഫ്‌എല്‍ടിസി പ്രവര്‍ത്തനങ്ങള്‍ക്ക് നേതൃത്വം നല്‍കുക. സംയോജിതമായ പ്രവര്‍ത്തനത്തിനുള്ള കര്‍മപദ്ധതിയാണ് തയ്യാറാക്കുന്നത്.\nആരോഗ്യവകുപ്പിലെ ജീവനക്കാര്‍ക്കു പുറമെ നാഷണല് ഹെല്‍ത്ത് മിഷനിലുള്‍പ്പെടെ കരാര് അടിസ്ഥാനത്തില് കൂടുതല് ആരോഗ്യ പ്രവര്‍ത്തകരെ ഇതിനായി നിയോഗിക്കും. അവര്‍ക്ക് ഇന്‍ഷുറന്‍സ് പരിരക്ഷ നല്‍കും. അവര്‍ക്ക് പ്രവര്‍ത്തനത്തിനിടെ രോഗം ബാധിച്ചാല് സൗജന്യ ചികിത്സ നല്‍കും. അതിനുപുറമെ അവര്‍ക്ക് ലഭിക്കുന്ന വേതനം കാലാനുസൃതമായി നിശ്ചയിക്കും. ആനുപതികമായ വര്‍ധനവും ഉണ്ടാകും.\nകോവിഡ് ബ്രിഗേഡില് ഉള്‍പ്പെടുന്ന എല്ലാ കരാര് ജീവനക്കാര്‍ക്കും പ്രത്യേക ആരോഗ്യ പരിരക്ഷ നല്‍കും. പഞ്ചായത്തുകളിലെ ശുചീകരണ തൊഴിലാളികള്‍ക്ക് പഞ്ചായത്തുകള് തന്നെ താമസസൗകര്യം നല്‍കും. സിഎഫ്‌എല്‍ടിസികളില് സ്രവം പരിശോധിക്കാനുള്ള ഉപകരണം സ്ഥാപിക്കും. കോവിഡ് പ്രതിരോധ പ്രവര്‍ത്തനത്തില് ഏര്‍പ്പെടുന്ന വിദ്യാര്‍ത്ഥികള്‍ക്ക് അനുമോദന സര്‍ട്ടിഫിക്കറ്റ് നല്‍കും.\nPreviousകോവിഡ് 19 പരിശോധനാഫലം കൃത്യമായി ലഭിക്കാനുള്ള ഗവേഷണത്തില് ഇന്ത്യന് അമേരിക്കന് വിദ്യാര്‍ഥി\nNextമോട്ടോര് സൈക്കിള് ഗാങ്ങ് ലീഡര് കൊല്ലപ്പെട്ട കേസ്സില്3പേര് അറസ്റ്റില്


Essential Nutrients For A Pregnant Woman : ഓരോ സ്ത്രീക്കും ഗര്‍ഭാവസ്ഥയില് വേണ്ടത് ഈ പോഷകങ്ങള് - Malayalam BoldSky\n22 min ago വിറ്റാമിന് എയിലുണ്ട് ചര്‍മ്മത്തിന്റെ എല്ലാ പ്രശ്‌നത്തിനും പരിഹാരം\n1 hr ago ഭാഗ്യമൊളിച്ചിരിക്കും ഏഴാം നമ്പര്; നിഗൂഢമായ ചില രഹസ്യങ്ങള്\n1 hr ago പിതൃപക്ഷത്തില് ഇവ ദാനം ചെയ്യൂ സമ്പത്ത് കുമിഞ്ഞ് കൂടും\n2 hrs ago സ്തനാര്‍ബുദം തടയാന് ഉത്തമം ഈ യോഗാസനങ്ങള്\nMovies ഇഷയ്ക്ക് നൽകിയ ഏറ്റവും വലിയ സമ്മാനത്തെ കുറിച്ച് വാചാലനായി അനൂപ് കൃഷ്ണൻ\nAutomobiles സൂപ്പർ ബൈക്കുകളിലെ രാക്ഷസൻ; 2021 ഡ്യുക്കാട്ടി മോൺസ്റ്റർ ഉടൻ ഇന്ത്യയിലേക്ക്, ടീസർ വീഡിയോ പുറത്ത്\n| Updated: Wednesday, April 14, 2021, 11:39 [IST]\nഓരോ വ്യക്തിക്കും ആരോഗ്യത്തോടെയിരിക്കാന് സമീകൃതാഹാരം അത്യാവശ്യമാണ്. സ്ത്രീകളുടെ കാര്യത്തില് പ്രത്യേകിച്ച് ഗര്‍ഭിണികള്‍ക്ക് ഏറെ ശ്രദ്ധിക്കേണ്ട ഒന്നാണിത്. സാധാരണയായി, ആളുകള് കരുതുന്നത് ഗര്‍ഭിണിയായ സ്ത്രീ രണ്ടുപേരുടെ ഭക്ഷണം കഴിക്കേണ്ടതുണ്ടെന്നാണ്. ശാസ്ത്രീയ വസ്തുതകളില്‍പ്രകാരം ഗര്‍ഭിണികള്‍ക്ക് ഗര്‍ഭിണിയല്ലാത്ത സ്ത്രീയെക്കാള് 300 കിലോ കലോറി ആവശ്യമാണ്.\nMost read: കോവിഡ് രണ്ടാംതരംഗം: പുതിയ ലക്ഷണങ്ങള് ഇതാണ്; കരുതല് വേണം\nഅവരുടെ ഭക്ഷണത്തില് പ്രോട്ടീന് (65 ഗ്രാം), ഇരുമ്പ് (27 മി.ഗ്രാം/ പ്രതിദിനം), ഫോളേറ്റ്, കാല്‍സ്യം, അയോഡിന്, സിങ്ക്, വിറ്റാമിന് എ, വിറ്റാമിന് ഡി, വിറ്റാമിന് ബി6തുടങ്ങി നിരവധി പോഷകങ്ങളും അടങ്ങിയിരിക്കണം. ആരോഗ്യമുള്ള ഒരു കുഞ്ഞിനെ നേടുന്നതിനായി ഗര്‍ഭിണിയായ ഒരു സ്ത്രീക്ക് ആവശ്യമായ ഏറ്റവും പ്രധാനപ്പെട്ട പോഷകങ്ങള് ഏതൊക്കെയെന്ന് ഈ ലേഖനത്തില് വായിച്ചറിയാം.\nഗര്‍ഭിണിയായ സ്ത്രീയുടെ ഭക്ഷണത്തിലെ ഏറ്റവും പ്രധാനപ്പെട്ട ഘടകം ഇരുമ്പാണ്. ഈ ധാതുവിന്റെ അളവ് നിങ്ങളെ മാത്രമല്ല, ഗര്‍ഭസ്ഥ ശിശുവിനെയും പ്രതികൂലമായി ബാധിക്കും. ഹീമോഗ്ലോബിന് നിര്‍മ്മിക്കാന് നിങ്ങളുടെ ശരീരത്തിന് ഇരുമ്പ് ആവശ്യമാണ്. നിങ്ങളുടെ ശരീരത്തിലുടനീളം ഓക്‌സിജന് വഹിക്കുന്ന ചുവന്ന രക്താണുക്കളുടെ ഇനമാണ് ഹീമോഗ്ലോബിന്. ഓക്‌സിജനും രക്തവും ഗര്‍ഭസ്ഥശിശുവിലേക്ക് നയിക്കപ്പെടുന്നതിനാല് നിങ്ങളുടെ ശരീരത്തിന് യാന്ത്രികമായി കൂടുതല് ഇരുമ്പ് ആവശ്യമാണ്. അതിനാല് ഗര്‍ഭിണികള് അവരുടെ ഇരുമ്പ് ഉപഭോഗം അതിനനുസരിച്ച് ഗണ്യമായി ഉയര്‍ത്തേണ്ടതാണ്. ശരീരത്തില് ആവശ്യത്തിന് ഇരുമ്പ് ഇല്ലാത്തപ്പോള് അത് വിളര്‍ച്ചയിലേക്ക് നയിക്കുന്നു. ഈ കുറവ് ഗര്‍ഭിണികള്‍ക്ക് നിരവധി പ്രത്യാഘാതങ്ങള് ഉണ്ടാക്കുന്നു. ഇരുമ്പിന്റെ കുറഞ്ഞ അളവ് ഗര്‍ഭിണികളില് അകാല ജനനത്തിനും കുഞ്ഞിന്റെ ഭാരക്കുറവിനും കാരണമാകുന്നു. ഭക്ഷണത്തിലൂടെ ഇരുമ്പ് ആവശ്യത്തിന് ലഭ്യമാകുന്നത് മാംസാഹാരങ്ങളില് നിന്നാണ്. എന്നാല് സസ്യാഹാരികള്‍ക്ക് വെല്ലം, ഈന്തപ്പഴം എന്നിവ ഇരുമ്പിന്റെ നല്ല ഉറവിടമാണ്. ഒരു ഗ്ലാസ് ഫ്രൂട്ട് ജ്യൂസ്, നാരങ്ങ വെള്ളം അല്ലെങ്കില് വിറ്റാമിന് സി അടങ്ങിയ മറ്റ് ഭക്ഷണങ്ങള് കഴിക്കുന്നത് ശരീരം ആഗിരണം ചെയ്യുന്ന ഇരുമ്പിന്റെ അളവ് വര്‍ദ്ധിപ്പിക്കും.\n'ഗര്‍ഭധാരണ സൂപ്പര്‍ഹീറോ' എന്നാണ് ഫോളിക് ആസിഡ് അല്ലെങ്കില് ഫോളേറ്റ് അറിയപ്പെടുന്നത്. ഗര്‍ഭാശയത്തിനുള്ളിലെ കുഞ്ഞിന്റെ ശരിയായ വളര്‍ച്ചയ്ക്കും വികാസത്തിനും ഗര്‍ഭാവസ്ഥയ്ക്ക് മുമ്പും ശേഷവും കഴിക്കേണ്ട ഏറ്റവും ആവശ്യമായ വിറ്റാമിനുകളില് ഒന്നാണിത്. പഠനമനുസരിച്ച്, ആയിരത്തില് ഒരു കുഞ്ഞ് ജനിക്കുന്നത് ന്യൂറല് ട്യൂബ് വൈകല്യങ്ങളോടെയാണ്. ഗര്‍ഭാവസ്ഥയില് ഫോളിക് ആസിഡ് ഭക്ഷണം അല്ലെങ്കില് സപ്ലിമെന്റുകള് കഴിക്കുന്നത് ഇതിന്റെ സാധ്യതയെ ഗണ്യമായി കുറയ്ക്കുന്നു. മനുഷ്യ ശരീരത്തിന്റെ ശരിയായ വികാസത്തിന് വിറ്റാമിന് ബി9എന്നും അറിയപ്പെടുന്ന ഫോളിക് ആസിഡ് അത്യാവശ്യമാണ്. ഗര്‍ഭാശയത്തിനുള്ളിലെ കുഞ്ഞിന്റെ ശരിയായ വളര്‍ച്ചയ്ക്കായി ഈ പോഷകങ്ങള് നിര്‍ണായകമാണ്. വിദഗ്ധരുടെ അഭിപ്രായത്തില്, ഗര്‍ഭിണിയായ സ്ത്രീ ഗര്‍ഭാവസ്ഥയില് 400 മില്ലിഗ്രാം ഫോളിക് ആസിഡും പ്രീനെറ്റല് വിറ്റാമിനുകളും കഴിക്കണം. ചീര, വൈറ്റ് റൈസ്, അവോക്കാഡോ എന്നിവ ഫോളിക് ആസിഡ് അടങ്ങിയ ഭക്ഷണസാധനങ്ങളാണ്.\nMost read:മാനസിക സന്തോഷം ഉയര്‍ത്തും ഹോര്‍മോണുകള് കൂട്ടാന് എളുപ്പ വഴി\nപ്രോട്ടീനുകളുടെ ഘടനാപരമായ സമഗ്രത നിലനിര്‍ത്താന് സഹായിക്കുന്ന ഒരു സുപ്രധാന മൈക്രോ ന്യൂട്രിയന്റാണ് സിങ്ക്. ഇത് ഗര്‍ഭകാലത്ത് സംഭവിക്കുന്ന ദ്രുതഗതിയിലുള്ള സെല് വളര്‍ച്ചയ്ക്കും ആവശ്യമാണ്. ധാന്യങ്ങള്, പാല്, സീ ഫുഡ്, പയര്‍വര്‍ഗ്ഗങ്ങള് എന്നിവയില് ധാരാളമായി സിങ്ക് അടങ്ങിയിട്ടുണ്ട്.\nകാല്‍സ്യം, വിറ്റാമിന് ഡി\nകുഞ്ഞിന്റെ മൊത്തത്തിലുള്ള വികാസത്തിന് സഹായിക്കുന്നതിനാല് ഗര്‍ഭിണികളായ സ്ത്രീകള് ധാരാളം കാല്‍സ്യം കഴിക്കേണ്ടത് അത്യാവശ്യമാണ്. കാല്‍സ്യം ഒരു പ്രധാന ഘടകമാണ്. ഇത് കുഞ്ഞിന്റെ എല്ലുകള്, പല്ലുകള്, ഞരമ്പുകള്, പേശികള്, ആരോഗ്യകരമായ ഹൃദയം എന്നിവയുടെ വികാസത്തിന് സഹായിക്കുന്നു. മാത്രമല്ല, അമ്മയ്ക്ക് വേണ്ടത്ര പോഷകം ആഗിരണം ചെയ്യുന്നതിലും കാല്‍സ്യം പ്രധാനമാണ്. ഇത് രക്താതിമര്‍ദ്ദം, പ്രീക്ലാമ്പ്സിയ തുടങ്ങിയ ആരോഗ്യപ്രശ്‌നങ്ങള് ഉണ്ടാകുന്നത് കുറയ്ക്കുന്നു. കാല്‍സ്യം സമ്പന്നമായ ചില ആഹാരങ്ങളാണ് പാല്, തൈര്, ചീസ്, ഡ്രൈ ഫ്രൂട്‌സ്, അത്തിപ്പഴം, ആപ്രിക്കോട്ട്, ബദാം, ബ്രൊക്കോളി എന്നിവ. ധാരാളം പച്ചക്കറികള്, പയറുവര്‍ഗ്ഗങ്ങള്, ധാന്യങ്ങള് എന്നിവ അടങ്ങിയ ഭക്ഷണവും നിങ്ങള് കഴിക്കണം. അതേസമയം, സൂര്യപ്രകാശം വിറ്റാമിന് ഡിയുടെ നല്ല ഉറവിടമാണ്. മാത്രമല്ല കാല്‍സ്യം നന്നായി ആഗിരണം ചെയ്യാനും വിറ്റാമിന് ഡി ശരീരത്തിന് ആവശ്യമാണ്.\nMost read:ഇതിനകം കോവിഡ് വന്നുപോയോ നിങ്ങള്‍ക്ക് ? ഈ ലക്ഷണങ്ങള് പറയും\nഗര്‍ഭാവസ്ഥയില് ധാരാളം ഫൈബര് അടങ്ങിയ ഭക്ഷണം കഴിക്കുന്നതും വളരെ പ്രധാനമാണ്. ശരിയായ രീതിയില് ഭക്ഷണം ആഗിരണം ചെയ്യാന് ഫൈബര് നിങ്ങളെ സഹായിക്കുന്നു. രക്തത്തിലെ പഞ്ചസാരയുടെ അളവ് ശരിയായ രീതിയില് നിയന്ത്രിക്കാന് ഫൈബര് ആവശ്യമാണ്. ഫൈബറിന്റെ സമ്പന്നമായ ചില ഉറവിടങ്ങള് ആപ്പിള്, സിട്രസ് പഴങ്ങള് എന്നിവയാണ്. നിങ്ങളുടെ ശരീരത്തിന് ആവശ്യത്തിന് ഫൈബര് ലഭിക്കുന്നുണ്ടെന്ന് ഉറപ്പുവരുത്താന് പഴങ്ങള്, പച്ചക്കറി, വിത്തുകള്, അണ്ടിപ്പരിപ്പ് എന്നിവ കഴിക്കുക.\nഇരുമ്പ് ആഗിരണം ചെയ്യുന്നതിനും രക്തക്കുഴലുകളില് കൊളാജന് ഉണ്ടാകുന്നതിനും വിറ്റാമിന് സി ആവശ്യമാണ്. സിട്രസ് പഴങ്ങളും പച്ചക്കറികളും വിറ്റാമിന് സി യുടെ മികച്ച ഉറവിടമാണ്.\nപ്രോട്ടീന് രക്തചംക്രമണത്തില് സഹായിക്കുകയും അമ്മയുടെ ശരീരത്തിലെ മാറ്റങ്ങളെയും കുഞ്ഞിന്റെ വളര്‍ച്ചയെയും പിന്തുണയ്ക്കുകയും ചെയ്യുന്നു. ഗര്‍ഭാവസ്ഥയില് പ്രോട്ടീന് കഴിക്കുന്നത് ശരീരത്തിലെ ടിഷ്യൂകളുടെ വളര്‍ച്ചയ്ക്ക് സഹായിക്കുന്നു. മാത്രമല്ല, ഇത് ഗര്‍ഭസ്ഥ ശിശുവിന്റെ കോശങ്ങളെ വികസിപ്പിക്കാനും ഗര്‍ഭപാത്രത്തിന്റെയും സ്തന കോശങ്ങളുടെയും വളര്‍ച്ചയ്ക്ക് സഹായിക്കുകയും ചെയ്യുന്നു. സോയ, ടോഫു, ധാന്യങ്ങള്, ഡ്രൈ ഫ്രൂട്‌സ്, മധുരക്കിഴങ്ങ് എന്നിവയാണ് പ്രോട്ടീനുകളുടെ സമ്പന്നമായ ചില ഉറവിടങ്ങള്.\nഗര്‍ഭിണികള്‍ക്ക് കൊഴുപ്പ് ഭക്ഷണവും പ്രധാനമാണ്, പക്ഷേ ആരോഗ്യമുള്ളവ മാത്രം. ആരോഗ്യകരമായ കൊഴുപ്പുകള് കഴിക്കുന്നതിലൂടെ കുഞ്ഞിന്റെ ഭാരക്കുറവ്, ജനന വൈകല്യങ്ങള് എന്നിവ തടയാനാവുന്നു. ഒമേഗ -3 ഫാറ്റി ആസിഡുകളും ഡിഎച്ച്എയും കുഞ്ഞിന്റെ ആരോഗ്യ വികസനത്തിന് പിന്തുണ നല്‍കുന്നു. മോണോസാച്ചുറേറ്റഡ് കൊഴുപ്പ് പോലുള്ള ചില കൊഴുപ്പുകള് കൊളസ്‌ട്രോള് കുറയ്ക്കാന് സഹായിക്കുന്നു. ആരോഗ്യകരമായ കൊഴുപ്പിന്റെ ചില ഉറവിടങ്ങളാണ് നിലക്കടല എണ്ണ, അവോക്കാഡോ, കശുവണ്ടി, നിലക്കടല എന്നിവ.\nRead more about: women pregnancy diet food nutrition ഗര്‍ഭം ഭക്ഷണം ഡയറ്റ് പോഷണം\nThe nutritional requirements ofapregnant woman need extra attention forahealthy baby. Here are some essential nutrients for pregnant women.


ആലുവയ്ക്കടുത്തുള്ള വെളിയത്തുനാട് കരുമാല്ലൂർ പഞ്ചായത്തിൽപ്പെട്ട സ്ഥലമാണ്. പണ്ടും ഇന്നും വെളിയത്തുനാട് ഒരു കാർഷികഗ്രാമമാണ്. പണ്ട് ഈപ്രദേശം ആലങ്ങാട് രാജ്യത്തിന്റെ ഭാഗമായിരുന്നു. കിഴക്കേ വെളിയത്തുനാടും പടിഞ്ഞാറെ വെളിയത്തുനാടുമുണ്ട്. ഏകദേശം പന്ത്രണ്ട് ചതുരശ്ര കിലോമീറ്റർ വരും മൊത്തം വിസ്തീർണം... ഒൻപത് ഗ്രാമപ്പഞ്ചായത്ത് വാർഡുകൾ ഉൾപ്പെടുന്ന പ്രദേശം. കിഴക്കുവശത്തുകൂടി വെളിയത്തുനാടിനെ തഴുകി പെരിയാർ ഒഴുകുന്നു.\nസംഘകാല കൃതിയായ ‘അകനാനൂറി’ൽ വെളിയത്തുനാടിനെക്കുറിച്ച് സൂചനയുണ്ട്. പണ്ട് ആലങ്ങാട് രാജാവിന്റെ കോട്ടകൊത്തളങ്ങൾ നിന്ന സ്ഥലമായിരുന്നത്രെ ഇവിടം. കോട്ടയ്ക്ക് വെളിയിൽ ആൾപ്പാർപ്പില്ലാത്ത ഭൂവിഭാഗമായതിനാലാണുപോലും ‘വെളിയത്തുനാട്’ എന്ന് പേരുണ്ടായത്. ഈ നിഗമനം അത്ര ശരിയാണോ എന്ന കാര്യത്തിൽ സംശയമുണ്ട്.\n‘വെളി’ എന്ന വാക്കിന് വെളിമ്പ്രദേശം എന്നതിനു പുറമെ, ‘വയൽ’ എന്നുമുണ്ട് അർത്ഥം. അങ്ങനെയെങ്കിൽ ഒരുപക്ഷേ വയലുകളുടെ നാട് എന്ന നിലയ്ക്കായിരിക്കാം വെളിയത്തുനാടിന് ആ പേരുവന്നത്. എക്കാലത്തും പാടശേഖരങ്ങളാൽ സമൃദ്ധമായിരുന്നു ഈ നാട്. പാടങ്ങളും അവയെ തൊട്ടരുമ്മിയൊഴുകുന്ന തോടുകളും പ്രദേശത്തിന്റെ നീരുറവയാണ്. വർഷക്കാലത്ത് ഇവ ജലസംഭരണികളായി വർധിച്ച്, വെള്ളക്കെട്ടിന് തടയിടുകയും ഭൂഗർഭജലസമ്പത്ത് പരിപോഷിപ്പിക്കുയും കിണറുകൾക്ക് വറ്റാത്ത ഉറവകളാവുകയും ചെയ്യുന്നു.\n‘വെളിയൻ’ എന്നതിന് ‘പള്ളിച്ചാൻ’ എന്നും അർത്ഥമുണ്ട്. പള്ളിച്ചാൻ എന്നാൽ ‘പല്ലക്ക് ചുമക്കുന്നവൻ’. ഇവർ ഒരു പ്രത്യേക ജാതിയായിരുന്നു പണ്ട്. ഒരുപക്ഷേ, ആലങ്ങാട് രാജാവിന്റെ പല്ലക്ക് ചുമക്കുന്ന ‘വെളിയന്മാർ’ താമസിച്ചിരുന്ന സ്ഥലമെന്ന നിലയ്ക്കാണോ വെളിയത്തുനാടിന് അങ്ങനെ പേരുവീണത് എന്നറിയില്ല.\nകുട്ടനാടിനടുത്ത് ‘വെളിയനാട്’ എന്നൊരു പഞ്ചായത്തുണ്ട്. എറണാകുളം ജില്ലയിൽ പിറത്തിനടുത്തായി മറ്റൊരു ‘വെളിയനാട്’ ഉണ്ട്. മലപ്പുറം ജില്ലയിൽ വെളിയങ്കോടും കോട്ടയം ജില്ലയിൽ വെളിയന്നൂരും ചങ്ങനാശ്ശേരിക്കടുത്ത് വെളിയങ്കുന്നും കൊട്ടാരക്കരയ്ക്കടുത്ത് വെളിയവും ഉണ്ട്.\nകേരളത്തിലെ ആദ്യത്തെ ലിഫ്റ്റ് ഇറിഗേഷൻ പദ്ധതിയാണ് വെളിയത്തുനാട് തടിക്കക്കടവ് ലിഫ്റ്റ് ഇറിഗേഷൻ സ്കീം. അതിനാൽ, ഇവിടത്തെ കൃഷിക്കാർക്ക് ജലലഭ്യത കുറവുമൂലം കൃഷി മുടക്കേണ്ടിവന്നിട്ടില്ല. ഇപ്പോഴത്തെ കാരണവന്മാർക്ക് ഓർമയുള്ള കാലം മുതലേ പാടങ്ങളിലെല്ലാം ‘മൂന്നുപൂ’ കൃഷിയായിരുന്നു. നെല്ല് മാത്രമല്ല, ചാമ, എള്ള്, കപ്പലണ്ടി (നിലക്കടല), മരച്ചീനി, കണ്ടിക്കിഴങ്ങ്, ഏത്തവാഴ, ചേന എന്നിവയും പഴയകാലത്ത് ധാരാളമായി കൃഷിചെയ്തിരുന്നു. ഇവിടെ വിളയുന്ന മരച്ചീനിക്ക് പ്രത്യേക സ്വാദാണ്. ‘ഏത്തക്കപ്പ’ എന്നാണ് നാട്ടുകാർ ഇതിന് പറയുന്നത്.\nകരിമ്പുകൃഷിക്കും പേരെടുത്ത നാടായിരുന്നു പണ്ടിവിടം. പുഴയോരങ്ങളിൽ ഏക്കർകണക്കിന് വ്യാപിച്ചുകിടന്നിരുന്ന കരിമ്പിൻതോട്ടങ്ങൾ പഴമക്കാരുടെ മനസ്സിൽ ഇപ്പോഴുമുണ്ട്. വെള്ളപ്പൊക്കത്തിൽ വന്നടിയുന്ന എക്കൽ കരിമ്പിന് നല്ല വളമാണ്. മുളയുടെ വണ്ണത്തിലാണ് ആറ്റിറമ്പത്ത് കരിമ്പ് തഴച്ചുവളരുക. കഴിഞ്ഞ തലമുറയിൽ പെട്ടവരുടെ കുട്ടിക്കാലത്ത് കാളയെ പൂട്ടി, കരിമ്പ് ആട്ടി നീരെടുക്കുന്ന ‘ചക്കു’കൾ പല വീടുകളിലും സ്ഥിരംകാഴ്ചയായിരുന്നു. ‘ആലങ്ങാടൻ ശർക്കര’ ഉണ്ടാക്കുന്നതിനുള്ള കരിമ്പിൻനീരിന്റെ ഏറിയപങ്കും സംഭാവന ചെയ്തിരുന്നത് വെളിയത്തുനാടാണ്. ഇതുപയോഗിച്ച് കറുത്ത ശർക്കരയും വെള്ള ശർക്കരയും ഉത്‌പാദിപ്പിച്ചിരുന്നു. വലിയ പ്രിയമായിരുന്നു അന്നൊക്കെ ആലങ്ങാടൻ ശർക്കരയ്ക്ക്.\nപണ്ടിവിടെ ഇഷ്ടികക്കളങ്ങളും ഉണ്ടായിരുന്നു. ഏക്കൽമണ്ണ് ഇഷ്ടികയ്ക്ക് നല്ലതാണ്. പെരിയാറിൽ വലവീശി മീൻപിടിച്ച് നിത്യവൃത്തി നടത്തുന്നവരും ധാരാളമായിരുന്നു. പെരിയാറിൽ നിന്ന് അനുമതിയോടെയും അല്ലാതെയും മണൽവാരലും നടന്നിരുന്നു.\nഇവിടത്തെ പഴയ ആധാരങ്ങളിൽ പരതിയാൽ മിക്കവാറും ഭൂസ്വത്തുക്കളുടെ പണ്ടത്തെ കൈവശക്കാരൻ ഒരു ‘കുൽഫു നായ്ക്കൻ’ ആയിരുന്നുവെന്ന് കാണാം. പാണ്ടിനാട്ടിൽ നിന്നോ മറ്റോ വന്ന ഈ നായ്ക്കൻ, ആലങ്ങാട് രാജാവിന്റെ സിൽബന്ധി ആയിരുന്നുവെന്നും രാജാവ് നാലായിരം ഏക്കർ ഭൂമി അയാൾക്ക് നൽകിയെന്നും പറയപ്പെടുന്നു.\nആറ്റിപ്പുഴക്കാവ് ഭഗവതീക്ഷേത്രം മീനഭരണിക്ക് പതിവായി തൂക്കം നടന്നുവരുന്ന ക്ഷേത്രമാണ്. ചെറിയത്ത് ക്ഷേത്രത്തിനും പഴക്കമുണ്ട്. ‘ജടായു’വിന്റെ ചിറക് അറ്റുവീണ ഇടമായതിനാൽ ‘ചിറകറ്റ്’ എന്ന് പേരുവീണെന്നും അത് ‘ചെറിയത്ത്’ ആയതാണെന്നുമുണ്ട് ഒരു പക്ഷം. അടുവാതുരുത്തിലാണ് ആലിങ്കൽ ഭഗവതീക്ഷേത്രം. പണ്ടൊരു വെള്ളപ്പൊക്കത്തിൽ ഒരു കടുവ ഇവിടെ ഒഴുകിവന്നുവെന്നും അങ്ങനെ ‘കടുവാതുരുത്ത്’ എന്ന് പേരുണ്ടായെന്നും കാലാന്തരത്തിൽ അത് ‘അടുവാതുരുത്ത്’ ആയെന്നും ഒരു ഭാഷ്യമുണ്ട്.\nവെളിയത്തുനാട് പൊന്തിഫിക്കൽ സെമിനാരിക്കും സെറ്റിൽമെന്റ് ഹൈസ്കൂളിനും നല്ല പഴമക്കമുണ്ട്. പടിഞ്ഞാറെ വെളിയത്തുനാട് ജുമാ മസ്ജിദ് പ്രസിദ്ധമാണ്.\nആലുവ യു.സി. കോളേജ് കോമ്പൗണ്ടിന്റെ കുറച്ചുഭാഗം സ്ഥിതിചെയ്യുന്നത് വെളിയത്തുനാട്ടിലാണ്, കോളേജ് ഇരിക്കുന്നത് മുനിസിപ്പൽ പ്രദേശത്താണെങ്കിലും.\nനരസിംഹസ്വാമി ക്ഷേത്രത്തോടനുബന്ധിച്ചാണ് ‘തന്ത്രവിദ്യാപീഠം’. നേരത്തേ ഇത് ചൊവ്വല്ലൂരിൽ ആയിരുന്നു. 1985-ൽ വെളിയത്തുനാട്ടിലേക്ക് മാറ്റി. കേന്ദ്ര മാനവ വിഭവശേഷി വികസന മന്ത്രാലയത്തിന്റെ അംഗീകാരമുള്ള ഇൗ വിദ്യാലയത്തിൽ ഏഴ് വർഷം താന്ത്രിക വിഷയങ്ങൾ പഠിച്ചവർക്ക് ‘തന്ത്രരത്നം’ ബിരുദം ലഭിക്കും. വർഷം പത്തുപേർക്കാണ് പ്രവേശനം. പിന്നാക്ക ജാതിക്കാർക്കും തന്ത്രപഠനം നടത്താം. ഇവിടെ പഠിച്ച പലരും വിദേശത്തും തന്ത്രിമാരായി സേവനമനുഷ്ഠിക്കുന്നുണ്ടത്രെ. സംസ്കൃതത്തിൽ ബിരുദ-ബിരുദാനന്തര പഠനത്തിനുള്ള സൗകര്യവുമുണ്ട്.\nവെളിയത്തുനാട്ടിലെ അതിപുരാതനമായ നമ്പൂതിരിമനയാണ് വൈപ്പൻമന. വലിയ ഭൂസ്വത്തിനുടമകളായിരുന്നു ഇവർ. മില്ലുപടി, വയലോടം, കാരുകുന്ന്, കടൂപ്പാടം തുടങ്ങിയ പ്രദേശങ്ങൾ വെളിയത്തുനാട്ടിലാണ്.\nസ്വാതന്ത്ര്യസമര സേനാനിയും ഭരണഘടനാ നിർമാണണ സഭാ (കോൺസ്റ്റിറ്റ്യുവന്റ് അസംബ്ലി) അംഗവുമായിരുന്ന വി.സി. അഹമ്മദുണ്ണി (1918-1997) വെളിയത്തുനാടുകാരനാണ്. അദ്ദേഹത്തിന്റെ പേരിൽ ഇവിടെ ഒരു റോഡ് ഉണ്ട്.\nകൊച്ചിയിൽ റോഡിലെ കുഴിയിൽ വീണ് പരിക്കേറ്റ യുവാവ് അതേ കുഴിയിലിരുന്ന് പ്രതിഷേധിച്ചത് ..\nfun’ ആണ് കാര്യങ്ങള് ‘ ton’ ഉണ്ട് പറയാന്... അതേ ഞങ്ങളാണ് ആര്.ജെ...


ലോൺ എടുക്കാതെ പണിത വീട്! | Luxury Home Plan | Cost Effective House Plan | Budget Home Plans\nലോൺ എടുക്കാതെ പണിയാൻ വഴികണ്ടെത്തി;6സെന്റിൽ വീടുയർന്നു!\nഅജിത് May 08, 2019 11:24 AM IST\nകോഴിക്കോട് കാരപ്പറമ്പിൽ ഒൻപതു സെന്റ് ഭൂമിയാണ് രഞ്ജിത്തിന് ഉണ്ടായിരുന്നത്. വീടു പണിയാൻ പദ്ധതിയിട്ടപ്പോൾ ബജറ്റ് ഒരു പ്രശ്നമായി. ഏതായാലും ലോൺ എടുത്ത് വീടുപണിയാൻ താൽപര്യമില്ലായിരുന്നു. അങ്ങനെ വീടിനോട് ചേർന്ന മൂന്നു സെന്റ് വിറ്റു. കയ്യിൽ സ്വരുക്കൂട്ടിയതിനൊപ്പം ഭൂമി വിറ്റ കാശു കൂടിയായപ്പോൾ കടമില്ലാതെ ബാക്കി ആറു സെന്റിൽ സ്വന്തം വീട് സഫലമാക്കാൻ കഴിഞ്ഞു.\nപരമാവധി സ്ഥല ഉപയുക്തത ലഭിക്കാൻ ഫ്ലാറ്റ് റൂഫ് ബോക്സ് ആകൃതിയിലാണ് എലവേഷൻ. പുറംകാഴ്ച ആകർഷകമാക്കാൻ ചെപ്പടിവിദ്യകൾ ചെയ്തിട്ടുണ്ട്. ട്രീറ്റ് ചെയ്ത തേക്കിൽ നിർമിച്ച ക്ളാഡിങ്ങാണ് സിറ്റൗട്ടിനു സമീപമുള്ള ഭിത്തി അലങ്കരിക്കുന്നത്. ഗോവണിയുടെ ഭാഗം ഡബിൾ ഹൈറ്റിലാണ് ഒരുക്കിയത്. ഇവിടെ ഒരു വശത്തെ ഭിത്തി മുഴുവൻ ഗ്ലാസ് ജനാലകൾ നൽകി. ഇതിലൂടെ പ്രകാശം സമൃദ്ധമായി അകത്തളത്തിലേക്കെത്തുന്നു. മുറ്റം വെള്ളം ഭൂമിയിലേക്കിറങ്ങുംവിധം നാച്ചുറൽ സ്റ്റോൺ വിരിച്ചു.\nചെറിയ പ്ലോട്ടിൽ ഞെരുക്കം അനുഭവപ്പെടാതെയാണ് വീടിന്റെ അകത്തളങ്ങൾ ഒരുക്കിയിരിക്കുന്നത്. ഫോർമൽ ലിവിങ്, ഫാമിലി ലിവിങ്, ഡൈനിങ്, കിച്ചൻ, നാലു കിടപ്പുമുറികൾ, അപ്പർ ലിവിങ്, ബാൽക്കണി എന്നിവയാണ് 2400 ചതുരശ്രയടിയിൽ ഒരുക്കിയത്. പോർച്ചിന്റെ വശത്തെ ഗ്രില്ലുകളിൽ വള്ളിച്ചെടികൾ പടർന്നുകയറാൻ ക്രമീകരണം ചെയ്തു.\nഇടച്ചുവരുകൾ അധികമില്ലാത്ത പരസ്പരം ബന്ധപ്പെട്ടു കിടക്കുന്ന വിധമാണ് അകത്തളങ്ങൾ. വുഡൻ ഫ്ളോറിങ്ങും, നീല അപ്ഹോൾസ്റ്ററി നൽകിയ C ഷേപ്പ്ഡ് സോഫയും സ്വീകരണമുറിയെ കമനീയമാക്കുന്നു. ഇരുവശത്തും ജനാലകൾ ഉള്ളതിനാൽ കാറ്റും വെളിച്ചവും സമൃദ്ധമായി അകത്തേക്ക് എത്തുന്നു.\nഫാമിലി ലിവിങ്ങിനെ വേർതിരിക്കുന്നത് വെട്ടുകല്ലിൽ തീർത്ത ക്ലാഡിങ് പതിച്ച ചുവരാണ്. വിട്രിഫൈഡ് ടൈലുകളാണ് പ്രധാന ഇടങ്ങളിൽ വിരിച്ചത്. ഫോർമൽ ലിവിങ്ങിലും മാസ്റ്റർ ബെഡ്റൂമിലും വുഡൻ ഫ്ളോറിങ് ചെയ്തു വേർതിരിച്ചു.\nആറു പേർക്ക് ഭക്ഷണം കഴിക്കാൻ പാകത്തിൽ ഒതുക്കമുള്ള ഊണുമേശ. ഊണുമുറിയിൽ നിന്നും പുറത്തേക്ക് പാഷ്യോ സ്‌പേസും ഒരുക്കിയിട്ടുണ്ട്.\nസ്ഥലം പാഴാക്കാതെ ചെപ്പടി വിദ്യകൾ അകത്തളത്തിൽ ചെയ്തിട്ടുണ്ട്. ഒരു ചുവരിൽ തുറക്കാവുന്ന വിധത്തിൽ പൂജാമുറി ഒരുക്കി. ഗോവണിയുടെ താഴെ വാഷ് ഏരിയ ക്രമീകരിച്ചു. സ്റ്റീലിൽ വുഡൻ സ്ട്രിപ്പുകൾ നൽകിയാണ് ക്യാന്റിലിവർ ശൈലിയിലുള്ള ഗോവണി.\nസ്റ്റോറേജിന് പ്രാധാന്യം നൽകിയാണ് കിടപ്പുമുറികൾ. ഫുൾ ലെങ്ത് വാഡ്രോബുകൾ ഒരുക്കിയിട്ടുണ്ട്.\nഓപ്പൺ ശൈലിയിലാണ് അടുക്കള. മൾട്ടിവുഡിൽ പെയിന്റ് ഫിനിഷിലാണ് കബോർഡുകൾ ഒരുക്കിയത്. സ്പ്ലാഷ് ബാക്കിൽ വുഡൻ ടൈലുകൾ പതിച്ചു ഭംഗിയാക്കിയിട്ടുണ്ട്..\nസ്ട്രക്ചറും ഫർണിഷിങ്ങും സഹിതം 55 ലക്ഷത്തിനു വീടു പൂർത്തിയായി. സാമ്പത്തിക ബാധ്യതകൾ ഇല്ലാതെ വീട്ടിലേക്ക് താമസം മാറാനായതിന്റെ സന്തോഷത്തിലാണ് രഞ്ജിത്തും കുടുംബവും.\nLocation- Karaparamba, Calicut\nDesigners- Mukhil, Babith, Ragesh, Dijesh


നല്ല നടനാണെന്ന് തെളിയിച്ച വ്യക്തിയാണ് ശശി കലിംഗ,സിനിമയില് വന്ന് വലിയ തിരക്കുള്ള നടനായിട്ടും അയാളുടെ പെരുമാറ്റത്തില് യാതൊരു മാറ്റവുമുണ്ടായില്ല; നടന് കലിംഗ ശശിയെ അനുസ്മരിച്ച് ഇന്നസെന്റ് – Times Kerala\nനല്ല നടനാണെന്ന് തെളിയിച്ച വ്യക്തിയാണ് ശശി കലിംഗ,സിനിമയില് വന്ന് വലിയ തിരക്കുള്ള നടനായിട്ടും അയാളുടെ പെരുമാറ്റത്തില് യാതൊരു മാറ്റവുമുണ്ടായില്ല; നടന് കലിംഗ ശശിയെ അനുസ്മരിച്ച് ഇന്നസെന്റ്\nഅന്തരിച്ച നടന് കലിംഗ ശശിയെ അനുസ്മരിച്ച് നടന് ഇന്നസെന്റ്. ‘പ്രാഞ്ചിയേട്ടന് ആന്റ് ദ സെയിന്റ് എന്ന ചിത്രം വലിയ വിജയമായതില് ശശിക്കും കാര്യമായ പങ്കുണ്ട് എന്ന് ഞാന് ഉറച്ചു വിശ്വസിക്കുന്നു ഇന്നസെന്റ് പറയുന്നു.\nഫീസ് അടയ്ക്കാൻ പണമില്ല ; തൊഴിലുറപ്പ് ജോലിക്കിറങ്ങി ദലിത്…\n‘ശശിയുടെ വിയോഗത്തെക്കുറിച്ച് പറയുമ്പോള് ഒരു നല്ല സുഹൃത്തിനെ നഷ്ടമായി എന്നാണ് എനിക്ക് പറയാനുള്ളത്. നല്ല നടനാണെന്ന് തെളിയിച്ച വ്യക്തിയാണ് ശശി കലിംഗ. സാധുവായ മനുഷ്യനുമായിരുന്നു. സിനിമയില് വന്ന് വലിയ തിരക്കുള്ള നടനായിട്ടും അയാളുടെ പെരുമാറ്റത്തില് യാതൊരു മാറ്റവുമുണ്ടായില്ല.’\n‘പ്രാഞ്ചിയേട്ടന് ആന്റ് ദ സെയിന്റ് എന്ന ചിത്രത്തിലാണ് അദ്ദേഹം എന്നോടൊപ്പം ആദ്യമായി അഭിനയിച്ചത്. പ്രാഞ്ചിയേട്ടന് വലിയ വിജയമായതില് ശശിക്കും കാര്യമായ പങ്കുണ്ട് എന്ന് ഞാന് ഉറച്ചു വിശ്വസിക്കുന്നു. അമ്മ സംഘടന ശശിക്ക് മാസം 5000 രൂപ വച്ച് കൊടുത്തിരുന്നു, അതില് ഞാനുള്ള കാലത്ത്. ഇപ്പോഴും കൊടുക്കുന്നുണ്ടായിരിക്കണം. എനിക്ക് പണം വേണം എന്നൊന്നും ആവശ്യപ്പെട്ട് ശശി വന്നിട്ടില്ല. അദ്ദേഹത്തിന്റെ ആത്മാവിന് നിത്യശാന്തി ലഭിക്കട്ടെ.’ മാതൃഭൂമിയുമായുള്ള അഭിമുഖത്തില് ഇന്നസെന്റ് പറഞ്ഞു.\nറിയാദിലുണ്ടായ വാഹനാപകടത്തില് മലയാളി യുവാവ് മരിച്ചു


എന്ത് കൊണ്ട് ലൂസിഫറിന് ബൈബിളിലെ ആ ലൂസിഫറുമായി ബന്ധമില്ല - ഇത് വെളിപ്പെടുത്തി മുരളി ഗോപി - metromatinee.com Lifestyle Entertainment & Sports\nബൈബിളിലെ ഒരു കഥാപാത്രമായ സ്വര്‍ഗത്തില് നിന്ന് പുറത്താക്കിയ മാലഖയെയാണ് ലൂസിഫർ എന്ന് കേൾക്കുമ്പോൾ പ്രേക്ഷകരുടെ മനസ്സിൽ ആദ്യം രൂപം കൊള്ളുന്ന ചിത്രം .അതുമായി ലാലേട്ടന്റെ ലൂസിഫറിന് എന്ത് ബന്ധമാണുളളത്. നന്മയുടെ പക്ഷത്തോണോ തിന്മയുടെ പക്ഷത്താണോ ലാലേട്ടന്റെ ലൂസിഫര് എന്നിങ്ങനെ നിരവധി സംശയങ്ങള് ഉയര്‍ന്നിരുന്നു.ചിത്രത്തിലെ ടെറ്റില് ഫോണ്ടും പ്രേക്ഷകരിലേയ്ക്ക് എത്തിച്ച രീതിയുമൊക്കെ നിരവധി സംശയങ്ങള് വഴിവെച്ചിരുന്നു.\nചിത്രം മാര്‍ച്ച് 28 ന് റിലീസിനെത്തുകയാണ്. ഇപ്പോഴും സിനിമയെ കുറിച്ച് കൃത്യമായ ഒരു ഔട്ട് ലൈന് പ്രേക്ഷകര്‍ക്ക് ലഭിച്ചിട്ടില്ല. ഇപ്പോഴും സസ്പെന്‍സിന്റെ മുഖം മൂടി ധരിപ്പിച്ചാണ് പ്രേക്ഷകര്‍ക്ക് മുന്നിലേയ്ക്ക് അവതരിപ്പിക്കുന്നത്.\nചിത്രത്തിന്റെ റിലീസിങ്ങ് തീയതി അടുക്കുമ്ബോള് സിനിമയുടെ കഥയെ കുറിച്ച് ചെറിയ സൂചന നല്‍കുകയാണ് നടനും തിരക്കഥകൃത്തുമായ മുരളി ഗോപി. ലൂസിഫറിന് ബൈബിള് കഥയുമായി യാതൊരു ബന്ധവുമില്ല. എന്നാല് ഇങ്ങനെയൊരു പേരിട്ടതിന് കൃത്യമായ കാരണമുണ്ടെന്നും മുരളി ഗോപി പറഞ്ഞു. ദേശീയ മാധ്യമമായ ഫസ്റ്റ് പോസ്റ്റിന് നല്‍കിയ അഭിമുഖത്തിലാണ് അദ്ദേഹം ഇക്കാരംയം വെളിപ്പെടുത്തിയത്. ലൂസിഫര് തിരക്കഥ എന്തുകൊണ്ട് പുതുമുഖ സംവിധായകനായ പൃഥ്വിരാജിനു നല്‍കിയതിനു പിന്നിലെ കാരണവും മുരളി ഗോപി വെളിപ്പെടുത്തി.\nmurali gopy prithviraj lucifer images\nസ്വകാര്യ ജീവിതത്തില് പൃഥ്വിരാജും ഇന്ദ്രജിത്തും എന്റെ അടുത്ത സുഹൃത്തുക്കളാണ്. ജോലിയുടെ കാര്യത്തില് കഠിമായി പ്രയ്തിക്കുന്ന ഒരു കഠിനാദ്ധ്വാനിയായ ചെറുപ്പക്കരാനാണ് കഠിനാദ്ധ്വാനത്തിലുപരി ഒരു മികച്ച സംവിധായകനാവാനുള്ള ഒരു കഴിവും പൃഥ്വിയ്ക്കുണ്ട്. ആദ്യം മുതല് തന്നെ തന്റെ തിരക്കഥകളുട സ്റ്റൈല് ഇഷ്ടമാണെന്ന് പറഞ്ഞിട്ടുണ്ട്.ടിയാന് ചെയ്യുന്ന സമയത്താണ് ലൂസിഫറിന്റെ വണ്‍ലൈന് സ്റ്റോറി ഞാന് പൃഥ്വിയോട് പറയുന്നത്. അത് ഇഷ്ടമാകുകയായിരുന്നു\nലൂസിഫർ എന്ന പേരിനെ പറ്റി പറയുകയാണെങ്കിൽ ചിത്രം പോലെ തന്നെ പ്രധാനപ്പെട്ടതാണ് സിനിമയ്ക്ക് നല്‍കുന്ന പേരുകളും. ബൈബിള് കഥായുമായി ലൂസിഫറിനു യാതെരു തരത്തിലുമുളള ബന്ധവുമില്ല. എന്നാല് ഈ ചിത്രത്തിന് നല്‍കാന് പറ്റുന്ന ഏറ്റവും അനിയോജ്യമായ പേരാണ് ലൂസിഫര്. മറ്റൊരു പേരും ഈ ചിത്രത്തിന് അനിയോജ്യമാകില്ലെന്നും മുരളി ഗോപി പറഞ്ഞു. ചിത്രത്തിന്റെ പേരിനെ സംബന്ധിച്ച് നിരവധി സംശയങ്ങള് നേരത്തെ തന്നെ ഉയര്‍ന്നിരുന്നു.\nതിരക്കഥ എഴുതിയപ്പോള് തന്നെ സ്റ്റീഫന് നെടുമ്ബളിയായി എന്റെ മനസില് ആദ്യം തോന്നിയത് മോഹന്‍ലാലിന്റെ മുഖം തന്നെയാണ്. എന്നാല് രാജു എങ്ങനെ ഞാന് മനസ്സില് കാണുന്ന രീതിയില് അദ്ദേഹത്തെ അവതരിപ്പിക്കുകയായിരുന്നു വെല്ലുവിളി. ലൂസിഫര് ഒരു മോഹന്‍ലാല് ചിത്രമാണെങ്കില് കൂടിയും അതിലെ ബാക്കി കഥാപാത്രങ്ങള്‍ക്ക് തങ്ങളുടേതായ വ്യക്തിത്വമുണ്ട്. ലാലേട്ടൻ എന്ന മഹാ പ്രതിഭയെ കുറിച്ച് നമുക്ക് എല്ലാം അറിയുന്നത് പോലെ എഴുതി തയ്യാറാക്കിയ തിരകഥയ്ക്ക് അപ്പുറം ലാലേട്ടന് ചിത്രത്തില് അഭിനയിച്ചിട്ടുണ്ട്. .\nmurali gopi about lucifer\nRelated Topics:Lucifer Movie, Mohanlal, Murali Gopy, Prithviraj Sukumaran


മഹീന്ദ്ര ജൂണ് ഓഫറുകള് - Malayalam DriveSpark\nPublished: Monday, June 10, 2019, 20:27 [IST]\nവാഹന വില്‍പ്പന കുത്തനെ ഇടിഞ്ഞ സാഹചര്യത്തില് ഡിസ്‌കൗണ്ട് ആനുകൂല്യങ്ങള് നല്‍കി ഉപഭോക്താക്കളെ ആകര്‍ഷിക്കാനുള്ള തിരക്കിലാണ് നിര്‍മ്മാതാക്കള്. ജൂണില് ചിത്രം മാറുമെന്ന പ്രതീക്ഷ മഹീന്ദ്രയ്ക്കുണ്ട്. പുത്തന് XUV300, ആള്‍ട്യുറാസ് G4 മോഡലുകള്‍ക്കൊഴികെ നിരയിലെ മറ്റെല്ലാ എസ്‌യുവികള്‍ക്കും കമ്പനി ആകര്‍ഷകമായ ഡിസ്‌കൗണ്ട് പ്രഖ്യാപിച്ചുകഴിഞ്ഞു. ഈ അവസരത്തില് ജൂണ് മാസം മഹീന്ദ്ര എസ്‌യുവികളില് ലഭ്യമായ ഓഫറുകള് പരിശോധിക്കാം.\nഇന്ത്യയില് വില്‍പ്പനയ്ക്ക് വരുന്ന മൈക്രോ എസ്‌യുവികളില് ഒന്നാണ് മഹീന്ദ്ര KUV100. പെട്രോള്, ഡീസല് പതിപ്പുകളില് KUV100 വിപണിയില് എത്തുന്നു. ജൂണില് 73,000 രൂപ വരെയാണ് KUV100 -യ്ക്ക് മഹീന്ദ്ര പ്രഖ്യാപിച്ചിരിക്കുന്ന ഡിസ്‌കൗണ്ട്. എസ്‌യുവിയുടെ പ്രാരംഭ K2 മോഡലില് 15,000 രൂപ ക്യാഷ് ഡിസ്‌കൗണ്ട് ലഭിക്കും. ഇതേസമയം, K4 മോഡലിന് 21,000 രൂപയാണ് നേരിട്ടുള്ള ക്യാഷ് ഡിസ്‌കൗണ്ട്. ഉയര്‍ന്ന K6, K8 മോഡലുകളിലേക്ക് വരുമ്പോള് ക്യാഷ് ഡിസ്‌കൗണ്ട് 35,000 രൂപ വരെ ഉയരും. 29,000 രൂപ എക്‌സ്‌ചേഞ്ച് ബോണസും 4,000 രൂപ കോര്‍പ്പറേറ്റ് ബോണസിനും പുറമെ 5,000 രൂപയുടെ ആക്‌സസറികളും ഇക്കുറി കമ്പനി ഉറപ്പുവരുത്തും.\nനാലു മീറ്ററില് താഴെ നീളമുള്ള മഹീന്ദ്രയുടെ പരുക്കന് എസ്‌യുവിയാണ് TUV300. കോമ്പാക്ട് ശ്രേണിയില് ലാഡര് ഫ്രെയിം ഷാസി ഉപയോഗിക്കുന്ന ഏക എസ്‌യുവിയും TUV300 തന്നെ. പുതിയ TUV300 ഫെയ്‌സ്‌ലിഫ്റ്റ് വില്‍പ്പനയ്ക്ക് വന്നെങ്കിലും ഫെയ്‌സ്‌ലിഫ്റ്റിന് മുന്‍പുള്ള പഴയ മോഡലുകളിലാണ് മഹീന്ദ്ര ഓഫറുകള് പ്രഖ്യാപിച്ചിട്ടുള്ളത്. 58,000 രൂപ ക്യാഷ് ഡിസ്‌കൗണ്ടും 15,000 എക്‌സ്‌ചേഞ്ച് ബോണസും 4,500 രൂപ കോര്‍പ്പറേറ്റ് ബോണസും 5,000 രൂപയുടെ ആക്‌സസറികളും ഉള്‍പ്പെടെ മൊത്തം 82,500 രൂപയുടെ ഡിസ്‌കൗണ്ട് TUV300 -യില് ഇക്കുറി നേടാം.\nTUV300 -യുടെ നീളംകൂടിയ ലോങ് വീല് ബേസ് പതിപ്പാണ് ഏഴു സീറ്റര് TUV300 പ്ലസ്. 69,500 രൂപ വരെ ഡിസ്‌കൗണ്ട് ഈ മാസം എസ്‌യുവിയില് ലഭിക്കും. 40,000 രൂപ ക്യാഷ് ഡിസ്‌കൗണ്ടും 25,000 രൂപ എക്‌സ്‌ചേഞ്ച് ബോണസും ഉള്‍പ്പെടെയാണിത്. ഇതിന് പുറമെ 5,000 രൂപയുടെ ആക്‌സസറികളും 4,500 രൂപയുടെ കോര്‍പ്പറേറ്റ് ബോണസും TUV300 പ്ലസില് കമ്പനി ഉറപ്പുവരുത്തും.\nപഴക്കംചെന്നെങ്കിലും ഇന്ത്യയില് ഇന്നും മഹീന്ദ്ര ബൊലേറോയ്ക്ക് ആവശ്യക്കാരേറെ. ജൂണില് 29,000 രൂപ വരെയാണ് ബൊലേറോയ്ക്ക് കമ്പനി നല്‍കുന്ന ആനുകൂല്യങ്ങള്. ഒന്നുകില് 11,500 രൂപ ക്യാഷ് ഡിസ്‌കൗണ്ടും 3,500 രൂപ വിലയുള്ള ആക്‌സസറികളും ബൊലേറോയില് ഉപഭോക്താക്കള്‍ക്ക് നേടാം. അല്ലെങ്കില് 15,000 രൂപയുടെ ക്യാഷ് ഡിസ്‌കൗണ്ട് തിരഞ്ഞെടുക്കാം. 10,000 രൂപയാണ് എക്‌സ്‌ചേഞ്ച് ബോണസ്. കോര്‍പ്പറേറ്റ് ബോണസ് 4,000 രൂപ.\nഎംപിവി ശ്രേണിയില് മാരുതി എര്‍ട്ടിഗയുടെ തിളക്കം മഹീന്ദ്ര മറാസോയുടെ മേല് കരിനിഴല് വീഴ്ത്തുകയാണ്. ജൂണിലെ ഓഫര് ഡിസ്‌കൗണ്ടുകള് സ്ഥിതിഗതികള് മാറ്റുമെന്ന് കമ്പനി കരുന്നു. 65,000 രൂപ വരെയാണ് മറാസോ എംപിവിയില് ഒരുങ്ങുന്ന ഡിസ്‌കൗണ്ട്. ആദ്യവര്‍ഷ സൗജന്യ ഇന്‍ഷുറന്‍സും 40,000 രൂപ എക്‌സ്‌ചേഞ്ച് ബോണസും മറാസോ M6, M8 മോഡലുകളില് ഉപഭോക്താക്കള്‍ക്ക് ലഭിക്കും. M2, M4 മോഡലുകളില് 15,000 രൂപയാണ് എക്‌സ്‌ചേഞ്ച് ബോണസ്. വകഭേദങ്ങള്‍ക്ക് മുഴുവന് 7,000 രൂപ കോര്‍പ്പറേറ്റ് ബോണസ് കമ്പനി ഉറപ്പുവരുത്തും.\nഈ മാസം 75,000 രൂപ വരെയാണ് സ്‌കോര്‍പിയോയിലെ ഡിസ്‌കൗണ്ട്. 35,000 രൂപ ക്യാഷ് ഡിസ്‌കൗണ്ടും 25,000 രൂപ എക്‌സ്‌ചേഞ്ച് ബോണസും ഇതില്‍പ്പെടും. 10,000 രൂപ വിലയുള്ള ആക്‌സസറികളും സ്‌കോര്‍പിയോ ഉപഭോക്താക്കള്‍ക്ക് കമ്പനി നല്‍കുന്നുണ്ട്. 5,000 രൂപയാണ് കോര്‍പ്പറേറ്റ് ബോണസ്.\nടാറ്റ ഹാരിയര്, ജീപ്പ് കോമ്പസ് മോഡലുകളില് നിന്നും മത്സരം ശക്തമായതോടെ XUV500 -യ്ക്കും വലിയ ഓഫറുകള് പ്രഖ്യാപിച്ച് മഹീന്ദ്ര മുന്നോട്ടു വന്നിരിക്കുകയാണ്. ജൂണില് 26,000 രൂപ വരെ XUV500 മോഡലുകള്‍ക്ക് കമ്പനി ക്യാഷ് ഡിസ്‌കൗണ്ട് നല്‍കും. 25,000 രൂപയുടെ എക്‌സ്‌ചേഞ്ച് ബോണസുമുണ്ട് എസ്‌യുവിയില്. 10,000 രൂപയുടെ ആക്‌സസറികളും 9,000 രൂപയുടെ കോര്‍പ്പറേറ്റ് ബോണസും കൂടി ചേരുമ്പോള് മൊത്തം ഡിസ്‌കൗണ്ട് 70,000 രൂപയില് എത്തിനില്‍ക്കും.\nMahindra June Discounts. Read in Malayalam.\nStory first published: Monday, June 10, 2019, 20:27 [IST]


travel to silvassaAnweshanam\nസില്‍വാസ്സ - തിരക്കില് നിന്നൊഴിഞ്ഞൊരിടം...\nസില്‍വാസ്സ - തിരക്കില് നിന്നൊഴിഞ്ഞൊരിടം\nAswathy | Thursday, December 21, 2017 8:03 PM IST\nസില്‍വാസ്സ ഇന്ത്യയിലെ കേന്ദ്രഭരണ പ്രദേശമായ ദാദ്ര& നാഗര്‍ഹവേലിയുടെ തലസ്ഥാനമാണ്. പോര്‍ച്ചു ഗീസ് ഭരണകാലത്ത് വിലാ ദി പാകോ ഡി അക്‌കോസ് എന്നാണ് ഇവിടം അറിയപ്പെട്ടിരുന്നത്. ജനക്കൂട്ടത്തിന്റെ തിരക്കില് നിന്നും ഏറെ മാറി സ്ഥിതി ചെയ്യുന്ന സില്‍വാസ്സ പ്രകൃതിയെ അടുത്തറിയണമെന്നാഗ്രഹിക്കുന്നവര്‍ക്ക് ഏറെ പ്രിയപ്പെട്ട സ്ഥലമാണ്. പോര്‍ച്ചുഗീസ് വേരുകളോട് കൂടിയ സമ്പന്നമായ സംസ്‌കാരവും പാരമ്പര്യവും മനസ്സിലാക്കാനുള്ള സുവര്‍ണ്ണാവസരം കൂടിയാണിത്. പത്തൊമ്പതാം നൂറ്റാണ്ട് വരെ നിദ്രയില് ആണ്ട് കിടന്നിരുന്ന സ്ഥലമാണിത്. 1885ലാണ് പോര്‍ച്ച്‌ഗീസ് ഭരണകൂടം ദാരാരയില് നിന്നും മാറ്റാന് തീരുമാനമെടുക്കുന്നത്. 1885 ഫെബ്രുവരയില് പുറത്തുവന്ന ഉത്തരവ് സില്‍വാസ്സയുടെ വിധി തന്നെ മാറ്റി കുറിച്ചു. ഇവിടം ഒരു നഗരമായി മാറ്റുകയും വില ഡി പാകോ ഡി അര്‍കോസ് എന്ന് പേരിടുകയും ചെയ്‌തു. ഇന്ന് സില്‍വാസ ദാദ്ര& നാഗര് ഹവേലി മേഖലയുടെ അടിത്തറയായി മാറിയിരിക്കുകയാണ്.\nവന്യ ജീവികളിലും പ്രകൃതി വിനോദ സഞ്ചാരത്തിലും ഉള്ള താല്‍പര്യം വളര്‍ന്നതോടെ സില്‍വാസ പ്രകൃതി സ്‌നേഹികളുടെ ഇഷ്‌ട വിനോദ സഞ്ചാരകേന്ദ്രമായി മാറിയിരിക്കുകയാണ്. സില്‍വാസ്സയിലെ വിനോദ സഞ്ചാര കേന്ദ്രങ്ങള് സില്‍വാസ്സയില് കാണാനും ചെയ്യാനും നിരവധി കാര്യങ്ങളുണ്ട്. തീര്‍ത്തും പോര്‍ച്ചുഗീസ് ശൈലിയില് പണികഴിപ്പിച്ചിട്ടുള്ള റോമന് കത്തോലിക്ക പള്ളി ഇവിടുത്തെ പ്രധാന ആകര്‍ഷണങ്ങളില് ഒന്നാണ്. ദാദ്ര& നാഗര് ഹവേലിയില് നിരവധി ഗോത്ര വര്‍ഗ്ഗക്കാരുണ്ട്. ഇവരുടെ സംസ്‌കാരം, ചരിത്രം,പാരമ്പര്യം എന്നിവ മനസ്സിലാക്കണമെങ്കില് ട്രൈബല് കള്‍ച്ചറല് മ്യൂസിയം സന്ദര്‍ശിക്കണം. സില്‍വാസ്സയില് നിന്നും 10 കിലോമീറ്റര് ദൂരത്തായാണ് വന്യജീവി പ്രേമികള്‍ക്കേറെ ഇഷ്‌ടമുള്ള വസോണ ലയണ് സഫാരി പാര്‍ക്ക്. ഗീര് വനത്തില് നിന്നുമെത്തിയിട്ടുള്ള സിംഹങ്ങളാണ് സഫാരി പാര്‍ക്കിലുള്ളത്. ദാമിനി ഗംഗ നദിയില് നിന്നും 40 കിലോമീറ്റര് താഴേക്ക് ചെല്ലുമ്പോഴാണ് മധുബന് അണക്കെട്ട് സ്ഥിതി ചെയ്യുന്നത്. ജലവിനോദങ്ങളില് ഏര്‍പ്പെടുന്നവര്‍ക്കുവേണ്ടിയുള്ളതാണിവിടം.സില്‍വാസ്സയില് നിന്നും അഞ്ച് കിലോമീറ്റര് അകലെയുള്ള ദാദ്ര പാര്‍ക്കില് മനോഹരമായൊരു തടാകമുണ്ട്. നിരവധി ബോളിവുഡ് സിനിമകളുടെ പാട്ടുകള് ഇവിടെ വച്ച് എടുത്തിട്ടുണ്ട്. സിനിമാക്കാരുടെയും\nവിനോദസഞ്ചാരികളുടെയും ഇഷ്‌ട സ്ഥലമാണ് സമീപത്തായുള്ള വനഗംഗ തടാകം. ദാമന്‍ഗംഗനദിയില് നിന്നും ഉണ്ടായിട്ടുള്ള നദീതട പ്രദേശവും ദുധിയും സന്ദര്‍ശിക്കേണ്ടതാണ്. പശ്ചിമ ഘട്ട മലനിരകളാല് ചുറ്റപ്പെട്ട് കിടക്കുന്ന മനോഹര സ്ഥലമാണിത്. സില്‍വാസ്സയില് നിന്നും 14 കിലോമീറ്റര് അകലെയുള്ള ലുഹാരി പ്രകൃതി ഭംഗി ആസ്വദിക്കാന് അനുയോജ്യമായ സ്ഥലമാണ്. സില്‍വാസ്സയ്‌ക്ക് തെക്കായി 20 കിലോമീറ്റര് അകലെ സ്ഥിതി ചെയ്യുന്ന ഖാന്‍വേല് മലനിരകളും പുല്‍ത്തകിടികളും പൂന്തോട്ടങ്ങളും നദികളും നിറഞ്ഞ മനോഹരമായ ഭൂപ്രദേശമാണ്. വിവിധ തരം മാനുകളും മറ്റ് ജന്തു ജാലങ്ങളും ഉള്ള സ്ഥലമാണ് സത് മാലിയ ഡീര് പാര്‍ക് . സില്‍വാസ്സയ്‌ക്ക് തെക്കായി 40 കിലോമീറ്റര് അകലെയുള്ള ഗോത്രഗ്രാമമായ കൗന്‍ചയാണ് സന്ദര്‍ശിക്കാനുള്ള മറ്റൊരു സ്ഥലം. ശിവനെ ആരാധിക്കുന്ന ബിന്ദ്രാബിന് ക്ഷേത്രവും ഇവിടുത്തെ പ്രധാന ആകര്‍ഷണമാണ്.


emalayalee.com - ഹിന്ദു പാകിസ്ഥാന് വിവാദത്തില് ശശി തരൂരിന് കേരള നേതാക്കളുടെ പിന്തുണ\nഹിന്ദു പാകിസ്ഥാന് വിവാദത്തില് ശശി തരൂരിന് കേരള നേതാക്കളുടെ പിന്തുണ\nതിരുവനന്തപുരം: 2019ലെ ലോകസഭാ തെരഞ്ഞെടുപ്പില് വീണ്ടും ബിജെപി അധികാരത്തിലെത്തിയാല് ഇന്ത്യയെ ഹിന്ദു പാകിസ്ഥാനാക്കും എന്ന് കോണ്‍ഗ്രസ് നേതാവ് ശശി തരൂര് പറഞ്ഞത് വലിയ വിവാദത്തിന് വഴി തുറന്നിരിക്കുകയാണ്. ഒരു വശത്ത് ബിജെപി തരൂരിനെ ആക്രമിക്കുമ്‌ബോള് മറുവശത്ത് കോണ്‍ഗ്രസിന്റെ താക്കീതുമുണ്ട്. എന്നാല് കേരളം തരൂരിനൊപ്പമാണ്.\nവരുന്ന ലോകസഭാ തെരഞ്ഞെടുപ്പില് ബിജെപി ജയിച്ചാല് ഹിന്ദുത്വ രാഷ്ട്ര തത്വങ്ങളില് അടിസ്ഥാനമായി ബിജെപി ഭരണ ഘടന തിരുത്തി എഴുതുമെന്നും രാജ്യം ഹിന്ദു പാകിസ്ഥാന് ആയി മാറുമെന്നും ആയിരുന്നു ശശി തരൂരിന്റെ വിവാദ പ്രസംഗം. തരൂര് ഹിന്ദുക്കളെ അപമാനിച്ചുവെന്ന് പറഞ്ഞ ബിജെപി രൂക്ഷമായ ആക്രമണം അഴിച്ച് വിട്ടിരിക്കുകയാണ്. വാക്കുകള് സൂക്ഷിച്ച് ഉപയോഗിക്കണമെന്ന് കോണ്‍ഗ്രസും തരൂരിനെ താക്കീത് ചെയ്‌തു.\nകോണ്‍ഗ്രസും തരൂരും മാപ്പ് പറയണം എന്നാണ് ബിജെപിയുടെ ആവശ്യം. തരൂരിനെ തള്ളാനും കൊള്ളാനും കഴിയാത്ത അവസ്ഥയിലാണ് കോണ്‍ഗ്രസ് നേതൃത്വം ഉള്ളത്. എന്നാല് പറഞ്ഞ കാര്യങ്ങളില് താന് ഉറച്ച് നില്‍ക്കുന്നുവെന്നാണ് ശശി തരൂരിന്റെ നിലപാട്. മാപ്പ് പറയില്ലെന്നും തരൂര് വ്യക്തമാക്കിക്കഴിഞ്ഞു. ചെന്നിത്തലയും വിടി ബല്‍റാമും അടക്കമുള്ള കേരളത്തിലെ നേതാക്കള് തരൂരിന് പിന്തുണ പ്രഖ്യാപിച്ച് രംഗത്തുണ്ട്.\nബല്‍റാമിന്റെ ഫേസ്‌ബുക്ക് പോസ്റ്റ് വായിക്കാം: ഇന്ത്യയെ ഒരു `ഹിന്ദു പാക്കിസ്ഥാന്` ആക്കുകയാണ് സംഘ് പരിവാറിന്റെ ലക്ഷ്യം എന്ന് തുറന്ന് പറഞ്ഞതിന്റെ പേരില് എന്തിനാണ് എഴുത്തുകാരനും പാര്‍ലമെന്റേറിയനുമായ ഡോ. ശശി തരൂര് രൂക്ഷമായ വിമര്‍ശനങ്ങള്‍ക്ക് വിധേയനാകുന്നതെന്ന് മനസ്സിലാവുന്നില്ല. എല്ലാ മതങ്ങള്‍ക്കും തുല്യ പരിഗണനയുള്ള, സ്‌റ്റേറ്റ് മതകാര്യങ്ങളില് നിന്ന് പരമാവധി അകന്നുനില്‍ക്കുന്ന ഒരു മതേതര രാജ്യമാവുക എന്നതാണ് ഇന്ത്യ മുന്നോട്ടു വക്കുന്ന ആശയം.\nമത, ജാതി, ഭാഷ, വര്‍ഗ, വര്‍ണ്ണ ബഹുസ്വരതാ ബാഹുല്യമുള്ള ഒരു രാജ്യമെന്ന നിലയില് ഇന്ത്യക്ക് മുന്നിലുള്ള ഏക സാധ്യതയും ഇതിലേതിന്റെയെങ്കിലും പക്ഷം പിടിക്കാത്ത ഒരു മതേതര രാജ്യമാവുക എന്നതാണ്. എന്നാല് ഇതിന് കടകവിരുദ്ധമാണ് മതരാജ്യങ്ങളുടെ സങ്കല്‍പ്പം. ഭൂരിപക്ഷ മതത്തിന് സ്‌റ്റേറ്റിന്റെ പ്രത്യേക പരിഗണന ലഭിക്കുന്ന മതരാജ്യങ്ങളില് മറ്റ് ന്യൂനപക്ഷ മതസ്ഥര് സ്വാഭാവികമായിത്തന്നെ രണ്ടാം കിട പൗരന്മാരാവുന്നു.\nഇത്തരം മതരാജ്യങ്ങള്‍ക്ക് നമുക്ക് ചൂണ്ടിക്കാണിക്കാന് തൊട്ടയല്‍പ്പക്കത്തുള്ള ഉദാഹരണങ്ങളാണ് പാക്കിസ്ഥാനും അഫ്‌ഗാനിസ്ഥാനമൊക്കെ. ആ നിലക്ക് പാക്കിസ്ഥാന് ഇന്ത്യക്ക് ഒരു പാഠമാണ്; ഇന്ത്യ എന്താകണം എന്നതിന്റെയല്ല എന്താകരുത് എന്നതിന്റെ പാഠം. ഡല്‍ഹി നിയമസഭാ തെരഞ്ഞെടുപ്പിനെ വിലയിരുത്തിക്കൊണ്ട് മൂന്ന് വര്‍ഷം മുന്‍പ് ഇട്ട ഈ ഫേസ്‌ബുക്ക് പോസ്റ്റില് ഞാനും ഉപയോഗിച്ചിട്ടുണ്ട് `ഹിന്ദു പാക്കിസ്ഥാന്` എന്ന പ്രയോഗം.\nപിന്നീട് പലയാവര്‍ത്തി പ്രസംഗങ്ങളില് ഉപയോഗിച്ചിട്ടുമുണ്ട്. ഡോ. ശശി തരൂരിന് ഐക്യദാര്‍ഡ്യം പ്രകടിപ്പിച്ചുകൊണ്ട് ആര്‍എസ്‌എസിനെതിരായ ആ വിമര്‍ശനം ആവര്‍ത്തിക്കുന്നു. കോണ്‍ഗ്രസ് അതിന്റെ രാഷ്ട്രീയം കൃത്യമായിത്തന്നെ പറഞ്ഞ് തുടങ്ങേണ്ടിയിരിക്കുന്നു എന്നാണ് വിടി ബല്‍റാമിന്റെ ഫേസ്‌ബുക്ക് കുറിപ്പ്.\nവിഡി സതീശനും വിവാദത്തില് ശശി തരൂരിനെ പിന്തുണച്ച് രംഗത്ത് വന്നിട്ടുണ്ട്.\nഫേസ്‌ബുക്ക് കുറിപ്പ് വായിക്കാം: മതാധിഷ്‌ഠിത രാഷ്ട്രമാണു പാക്കിസ്ഥാന്. ഇന്‍ഡ്യ മതേതര രാഷ്ട്രവും. ഇന്‍ഡ്യയെ ഹിന്ദു മതാഷ്‌ഠിത രാഷ്ട്രമാക്കാനാണു സംഘപരിവാര് ശ്രമം.ഇതു സംബന്ധിച്ച് ശശി തരൂര് പങ്കുവച്ച ഉത്‌കണ്‌ഠക്ക് അടിസ്ഥാനമുണ്ട്. ഏതു തരം തീവ്ര വാദത്തെയും എതിര്‍ക്കുക എന്നതാണു കോണ്‍ഗ്രസുകാരെന്റെ ധര്‍മ്മം. അത് പറയാന് ധീരത കാട്ടിയ ശശി തരൂരിനു അഭിവാദ്യങ്ങള്.


സംഘപരിവാറിനെ വിമര്‍ശിക്കുന്ന മാഗസിനെതിരെ എം എസ് എഫ് | Malappuram Life\nസംഘപരിവാറിനെ വിമര്‍ശിക്കുന്ന മാഗസിനെതിരെ എം എസ് എഫ്\nവളാഞ്ചേരി: സംഘപരിവാറിനെ വിമര്‍ശിച്ചുവെന്ന പേരില് കോളേജ് മാഗസിന് എം എസ് എഫ് വിലക്ക്. വളാഞ്ചേരി മജ്‌ലിസ് കോളേജില് എസ് എഫ് ഐ പുറത്തിറക്കിയ മാഗസിനാണ് മുസ്ലിം ലീഗ് നേതൃത്വം നല്‍കുന്ന മാനേജ്‌മെന്റും, എം എസ് എഫും വിലക്ക് പ്രഖ്യാപിച്ചത്. എന്നാല് വിലക്ക് അവഗണിച്ച് എസ് എഫ് ഐ മാഗസിന് പുറത്തിറക്കി.\n21 വര്‍ഷമായി എം എസ് എഫ് ഭരിച്ചിരുന്ന ക്യാംപസ് കഴിഞ്ഞ വര്‍ഷമാണ് എസ് എഫ് ഐ പിടിച്ചെടുത്തത്. സംഘപരിവാറിനെ കടന്നാക്രമിച്ച് വാഗ എന്ന പേരിലാണ് എസ് എഫ് ഐ മാഗസിന് തയ്യാറാക്കിയത്. മജ്‌ലിസ് കോളേജിന്റെ മാനേജ്‌മെന്റും, പ്രിന്‍സിപ്പളും എം എസ് എഫിന്റെ ആവശ്യപ്രകാരം മാഗസിന് പ്രകാശനത്തിന് അനുമതി നിഷേധിക്കുകയായിരുന്നു.\nമുസ്ലിം ലീഗ് ഏറ്റെടുത്ത രോഹിത് വെമൂല, റിയാസ് മൗലവി, ജുനൈദ്, കൊടിഞ്ഞി ഫൈസല് എന്നീ സംഘപരിവാറിന്റെ നയങ്ങളുടെ ഇരകള്‍ക്ക് സമര്‍പ്പിച്ചാണ് മാഗസിന് തുടങ്ങുന്നത്. ഇവരുടെയെല്ലാം മരണത്തില് ശക്തമായ പ്രതിഷേധവുമായി രംഗതെത്തിയ പാര്‍ട്ടിയുടെ വിദ്യാര്‍ഥി സംഘടന തന്നെയാണ് മാഗസിനെതിരെ എതിര്‍പ്പുമായി രംഗതെത്തിയതും. സ്റ്റുഡന്റ് എഡിറ്റര് റഫീഖ് ഒന്നാം വര്‍ഷ വിദ്യാര്‍ഥിക്ക് നല്‍കിയാണ് മാഗസിന് പ്രകാശനം നിര്‍വഹിച്ചത്.


തമിഴ്‌നാടിന്റെ ആവശ്യം മോദി തള്ളി; ജെല്ലിക്കെട്ട് നിരോധനത്തില് കേന്ദ്രം ഇടപെടില്ല | Keralabhooshanam.com | Breaking News, Latest News, Kerala, India and World news\nBy web desk on 19/01/2017 Comments Off on തമിഴ്‌നാടിന്റെ ആവശ്യം മോദി തള്ളി; ജെല്ലിക്കെട്ട് നിരോധനത്തില് കേന്ദ്രം ഇടപെടില്ല\nന്യൂഡല്‍ഹി: ജെല്ലിക്കെട്ട് നിരോധിച്ച സുപ്രീംകോടതി ഉത്തരവില് ഇടപെടാനാകില്ലെന്ന് പ്രധാനമന്ത്രി നരേന്ദ്ര മോദി. വിഷയത്തില് കേന്ദ്രസര്‍ക്കാര് ഇടപെട്ടാല് അത് കോടതിയലക്ഷ്യമാകുമെന്ന് പ്രധാനമന്ത്രി പറഞ്ഞു. തമിഴ്‌നാട് മുഖ്യമന്ത്രി ഒ. പനീര്‍സെല്‍വവുമായുള്ള കൂടിക്കാഴ്ചയിലാണ് പ്രധാനമന്ത്രി നിലപാട് അറിയിച്ചത്. ജെല്ലിക്കെട്ട് പുനഃരാരംഭിക്കണമെന്ന് ആവശ്യപ്പെട്ട് തമിഴ്‌നാട്ടില് വിദ്യാര്‍ത്ഥി പ്രക്ഷോക്ഷം ശക്തമാകുന്ന സാഹചര്യത്തിലാണ് പനീര്‍സെല്‍വം പ്രധാനമന്ത്രിയെ കണ്ടത്.\nഅതേസമയം, വരള്‍ച്ച നേരിടാന് തമിഴ്‌നാടിന് എല്ലാവിധ സഹായവും നല്‍കുമെന്ന് മോദി അറിയിച്ചു. കേന്ദ്രസംഘം ഉടന് തന്നെ തമിഴ്‌നാട് സന്ദര്‍ശിക്കുമെന്നും പ്രധാനമന്ത്രി വ്യക്തമാക്കി. ജെല്ലിക്കെട്ട് നടത്താന് അനുവദിച്ച് ഓര്‍ഡിനന്‍സ് പുറപ്പെടുവിക്കണമെന്നായിരുന്നു പനീര്‍സെല്‍വത്തിന്റെ ആവശ്യം. അണ്ണാ ഡിഎംകെയുടെ മുഴുവന് എംപിമാരും പനീര്‍സെല്‍വത്തെ അനുഗമിച്ചിരുന്നു.\nസമരം ശക്തിപ്പെടുന്നതിനിടെ വിഷയത്തില് ഇടപെടാനാകില്ലെന്നു മദ്രാസ് ഹൈക്കോടതി വ്യക്തമാക്കിയിരുന്നു. സുപ്രീം കോടതിയുടെ പരിഗണനയിലുള്ള കാര്യത്തില് ഹൈക്കോടതിക്കോ സംസ്ഥാന സര്‍ക്കാരിനോ ഒന്നും ചെയ്യാനാകില്ല. മറീന സമരത്തിനുള്ള സ്ഥലമല്ലെന്നു പറഞ്ഞ കോടതി ഇപ്പോള് വിഷയത്തില് ഇടപെടുന്നില്ലെന്നും പറഞ്ഞു.\nതമിഴ്‌നാടിന്റെ ആവശ്യം മോദി തള്ളി; ജെല്ലിക്കെട്ട് നിരോധനത്തില് കേന്ദ്രം ഇടപെടില്ല added by on 19/01/2017


Green Kerala News നാദിര്‍ഷയെ 18 വരെ അറസ്റ്റ് ചെയ്യരുതെന്ന് ഹൈക്കോടതി ;നടിയെ ആക്രമിച്ച കേസിലെ അന്വേഷണം സിനിമാ തിരക്കഥ പോലെയാണോയെന്നും വാര്‍ത്തകള് പരിധിവിട്ടാൽ ഇടപെടേണ്ടിവരുമെന്നും കോടതി - Green Kerala News\nനാദിര്‍ഷയെ 18 വരെ അറസ്റ്റ് ചെയ്യരുതെന്ന് ഹൈക്കോടതി ;നടിയെ ആക്രമിച്ച കേസിലെ അന്വേഷണം സിനിമാ തിരക്കഥ പോലെയാണോയെന്നും വാര്‍ത്തകള് പരിധിവിട്ടാൽ ഇടപെടേണ്ടിവരുമെന്നും കോടതി\nകൊച്ചി: നടിയെ ആക്രമിച്ച കേസിലെ അന്വേഷണം എന്ന് തീരുമെന്ന് ഹൈക്കോടതി. കേസ് അന്വേഷണം സിനിമാ തിരക്കഥ പോലെയാണോയെന്നും ഹൈക്കോടതി ചോദിച്ചു. ഒരോ മാസവും ഓരോ പ്രതികളെ ചോദ്യം ചെയ്യുകയാണോയെന്നും ഹൈക്കോടതി ആരാഞ്ഞ കോടതി സുനിലിനെ ചോദ്യം ചെയ്യുന്നത് വാര്‍ത്ത സൃഷ്ടിക്കാനാണോയെന്നും വിമര്‍ശിച്ചു.\nആരെയെങ്കിലും തൃപ്തിപെടുത്താനാകരുത് ചോദ്യം ചെയ്യല്. വാര്‍ത്തകള് പരിധിവിട്ടാൽ ഇടപെടേണ്ടിവരുമെന്നും ഹൈക്കോടതി വിമര്‍ശിച്ചു. വിമര്‍ശനത്തെ തുടര്‍ന്ന് രണ്ടാഴ്ചയ്ക്കുള്ളില് അന്വേഷണം തീര്‍ക്കുമെന്ന് ഡിജിപി ഹൈക്കോടതിക്ക് ഉറപ്പ് നല്‍കി. കേസില് നാദിര്‍ഷയെ പ്രതിചേര്‍ത്തിട്ടില്ലെന്നും ഡിജിപി വ്യക്തമാക്കി. നാദിര്‍ഷയുടെ മുന്‍കൂര് ജാമ്യാപേക്ഷ പരിഗണിക്കുകയായിരുന്നു ഹൈക്കോടതി.\nനാദിര്‍ഷയെ ചോദ്യം ചെയ്യാന് വിട്ടുകിട്ടണമെന്ന് പോലീസ് ആവശ്യപ്പെട്ടു. എന്നാല് നാദിര്‍ഷയെ 18 വരെ അറസ്റ്റ് ചെയ്യരുതെന്ന് നിര്‍ദ്ദേശിച്ച കോടതി മറ്റെന്നാള് അന്വേഷണ ഉദ്യോഗസ്ഥര്‍ക്ക് മുന്നില് ഹാജരാകണമെന്നും നാദിര്‍ഷായോട് കോടതി ആവശ്യപ്പെട്ടു.


ട്രംപിനെ കൈയ്യൊഴിയാന് ട്വിറ്ററും, അക്കൗണ്ട് ബൈഡന് നല്‍കും - Twitter will give US President account to Joe Biden on Jan 20 even if Trump doesn’t concede - AajTak\nട്രംപിനെ കൈയൊഴിയാന് ട്വിറ്ററും; അക്കൗണ്ട് ബൈഡന് നല്‍കും\n8.9 കോടി ജനങ്ങള് പിന്‍തുടരുന്ന ഡൊണാള്‍ഡ് ട്രംപ് നിലവില് ആറാം സ്ഥാനത്താണ്. 6.3 കോടിയുടെ പിന്‍ബലത്തോടെ പ്രധാനമന്ത്രി നരേന്ദ്ര മോദി 15-ാം സ്ഥാനത്തുണ്ട്\n(Updated 21 Nov 2020, 4:56 PM IST)\nഅമേരിക്കന് തെരഞ്ഞെടുപ്പില് തോല്‍വി സമ്മതിക്കാതെ പ്രസിഡന്റ് ഡൊണാള്‍ഡ് ട്രംപ് തുടരുമ്പോള്, ഔദ്യോഗിക ട്വിറ്റര് അക്കൗണ്ട് ജോ ബൈഡന് കൈമാറാനൊരുങ്ങി 'ട്വിറ്റര്'. @പോട്ടസ്(@POTUS) എന്ന അക്കൗണ്ട് സത്യപ്രതിജ്ഞാ ദിനം മുതല് ബൈഡന് ഉപയോഗിക്കാം.\nജനുവരി 20 മുതലാണ് ട്വിറ്റര് അക്കൗണ്ട് കൈമാറുകയെന്ന് കമ്പനി ഔദ്യോഗിക വക്താവ് അറിയിച്ചു.\nപ്രസിഡന്റുമായി ബന്ധപ്പെട്ട മറ്റ് അക്കൗണ്ടുകളായ '@വൈറ്റ് ഹൗസ്, @വിപി, @ഫ്ലോട്ടസ് എന്നിവയും ഇനിമുതൽ പുതിയ പ്രസിഡന്റിന്റെ നിയന്ത്രണത്തിലായിരിക്കും.\nട്രംപ് സ്ഥാനമൊഴിയാന് വിസമ്മതിച്ചാലും അക്കൗണ്ട് കൈമാറുമെന്ന നിലപാടിലാണ് ട്വിറ്റര്. തോല്‍വി ഏറ്റുവാങ്ങിയ ശേഷവും ജയിച്ചെന്ന വാദവുമായി ട്രംപ് ട്വീറ്റുചെയ്തിരുന്നു. ഔദ്യോഗിക അക്കൗണ്ട് നഷ്ടമായാലും @റിയല്‍ഡൊണാള്‍ഡ് ട്രംപ് എന്ന അക്കൗണ്ട് ട്രംപിന് ഉപയോഗിക്കാം.\nഎന്നാല് ലോക നേതാവ് എന്ന പരിഗണനയില് ഇതുവരെ ലഭിച്ചുവന്നിരുന്ന പ്രത്യേക സുരക്ഷ ട്രംപിന് നഷ്ടപ്പെടും. ഇനിമുതല് സാധാരണ പൗരന് ബാധകമായ നിയമങ്ങള് ട്രംപിനും ബാധകമാണ്.\n12.5 കോടി ആളുകള് പിന്‍തുടരുന്ന മുന് അമേരിക്കന് പ്രസിഡന്റ് ബറാക്ക് ഒബാമയാണ് ട്വിറ്ററില് ഒന്നാം സ്ഥാനത്ത്. 11.3 കോടി ഫോളോവേഴ്‌സുമായി പോപ് ഗായകന് ജസ്റ്റിന് ബീബര് രണ്ടാം സ്ഥാനത്തും 10.9 കോടി ഫോളോവേഴ്‌സുള്ള കാറ്റി പെറി മൂന്നാം സ്ഥാനത്തുമാണ്.\n8.9 കോടി ജനങ്ങള് പിന്‍തുടരുന്ന ഡൊണാള്‍ഡ് ട്രംപ് നിലവില് ആറാം സ്ഥാനത്താണ്. 6.3 കോടിയുടെ പിന്‍ബലത്തോടെ പ്രധാനമന്ത്രി നരേന്ദ്ര മോദി 15-ാം സ്ഥാനത്തുണ്ട്.


അഞ്ചാം ജയം തുടർച്ചയായ പത്താം മത്സരത്തിലും തോൽവിയില്ല 😱സർവ്വകാല റെക്കോർഡുമായി കേരള ബ്ലാസ്റ്റേഴ്‌സ് - volleyliveindia\nഇന്ത്യൻ സൂപ്പർ ലീഗിൽ വീണ്ടും ജയത്തിന്റെ ആവേശവുമായി കേരള ടീം. ശക്തരായ ഒഡിഷയെ എതിരില്ലാത്ത രണ്ടു ഗോളുകൾക്ക് തകർത്ത് ഒന്നാം സ്ഥാനം തിരിച്ചു പിടിച്ച് കേരള ബ്ലാസ്റ്റേഴ്‌സ്. ആദ്യ പകുതിയിൽ പ്രതിരോധ താരങ്ങൾ നേടിയ ഗോളുകൾക്കായിരുന്നു ബ്ലാസ്റ്റേഴ്സിന്റെ ജയം. ആദ്യത്തെ പകുതിയിൽ ഗോളടിച്ചിട്ടും ആക്രമിച്ച് തന്നെയാണ് ബ്ലാസ്‌റ്റേഴ്‌സ് ഇന്ന് കളിച്ചത്.\nഎല്ലാ അർഥത്തിലും ഒഡിഷ പ്രതിരോധനിരയെ വെള്ളം കുടിപ്പിക്കാന് മഞ്ഞപ്പടയ്ക്ക് കഴിഞ്ഞു. നിരവധി അവസരങ്ങൾ ബ്ലാസ്റ്റേഴ്‌സ് സൃഷ്ടിച്ചെങ്കിലും ഗോളാക്കി മാറ്റാൻ സാധിച്ചില്ല.തുടക്കം മുതൽ സുന്ദര ഫുട്ബോൾ കളിച്ചാണ് കേരള ബ്ലാസ്റ്റേഴ്സ് കളം നിറഞ്ഞത്. 11 മത്സരങ്ങൾ കഴിഞ്ഞപ്പോൾ ബ്ലാസ്റ്റേഴ്സിന് 20 പോയിന്റാണുള്ളത്. ഒഡിഷക്കെതിരായ മത്സരത്തിൽ രണ്ടു മാറ്റങ്ങളുമായാണ് കേരള ബ്ലാസ്റ്റേഴ്‌സ് ഇറങ്ങിയത്.രിക്കേറ്റ ജെസലിന് പകരം നിഷ് കുമാറും ലെസ്കോവിചിന് പകരം സിപോവിചും ടീമിൽ എത്തി. മത്സരത്തിന്റെ തുടക്കം മുതൽ കേരളത്തിന്റെ ആധിപത്യമാണ് മത്സരത്തിൽ കണ്ടത്. മത്സരം തുടങ്ങി ആറാം മിനുട്ടിൽ ലൂണയും വാസ്‌ക്വസും തമ്മിലുള്ള മനോഹരമായ കളിയിലൂടെ ബോക്‌സിൽ പന്ത് സഹലിന് ലഭിച്ചെങ്കിലും ഒഡിഷ ഗോൾകീപ്പറുടെ ഇടപെടൽ അവരെ രക്ഷിച്ചു. 19-ാം മിനിറ്റില് ബ്ലാസ്റ്റേഴ്‌സിന്റെ ഖാബ്രയ്ക്ക് സുവര്‍ണാവസരം ലഭിച്ചെങ്കിലും താരത്തിന്റെ ഹെഡ്ഡര് പുറത്തേക്ക് പോയി.26 ആം മിനുട്ടിൽ ഒഡിഷക്ക് ഗോൾ നേടാൻ അവസരം ലഭിക്കുകയും ചെയ്‌തെങ്കിലും ബ്ലാസ്റ്റേഴ്‌സ് ഗോൾ കീപ്പർ ഗില്ലിനെ മറികടക്കാനായില്ല.\nഅതേസമയം ജെസ്സലിന് പകരം ആദ്യ ഇലവനിൽ എത്തിയ നിഷു കുമാർ ഇടതു വിങ്ങിലൂടെ കട്ട് ചെയ്ത് കയറി ഒരു കർവ് ഷോട്ടിലൂടെ 29ആം മിനുട്ടിൽ പന്ത് വലയിൽ എത്തിച്ചു ബ്ലാസ്‌റ്റേഴ്‌സിനെ മുന്നിലെത്തിച്ചു. ഇതിനു ശേഷവും കേരള ബ്ലാസ്റ്റേഴ്സ് അവസരങ്ങൾ ഉണ്ടാക്കുന്നത് തുടർന്നു. 39ആം മിനുട്ടിൽ കിട്ടിയ ഒരു കോർണറിൽ നിൻ ഹെഡറിലൂടെ ഖാബ്ര ബ്ലാസ്റ്റേഴ്സിന്റെ രണ്ടാം ഗോളും നേടി. ഖാബ്രയുടെ ബ്ലാസ്റ്റേഴ്സ് ജേഴ്സിയിലെ ആദ്യ ഗോളായിരുന്നു ഇത്. ആദ്യ പകുതിയിൽ നിരവധി അവസരങ്ങളാണ് ബ്ലാസ്റ്റേഴ്‌സ് ലഭിച്ചത്. എന്നാൽ കൂടുതൽ ഗോളുകൾ നേടണ സാധിച്ചില്ല.\nകൂടാതെ രണ്ടാം പകുതിയുടെ തുടക്കത്തിലും ബ്ലാസ്റ്റേഴ്‌സ് മുന്നേറ്റമാണ് കാണാൻ സാധിച്ചത്.ലൂണ ഇടതുവശത്ത് നിന്ന് ബോക്‌സിലേക്ക് പന്ത് എത്തിചെങ്കിലും പെരേരയ്ക്ക് പന്ത് പിടിച്ചെടുക്കാനായില്ല. രണ്ടാം പകുതിയിൽ പതിയെ മുന്നേറ്റങ്ങളുമായി കളിയിലേക്ക് തിരിച്ചു വന്ന ഒഡിഷ ബ്ലാസ്റ്റേഴ്‌സ് ബോക്സിൽ ഭീഷണി ഉയർത്തിക്കൊണ്ടു വന്നു.അടുത്തടുത്ത മിനിറ്റുകളിൽ ഒഡിഷക്ക് ഗോൾ നേടാൻ അവസരം ലഭിച്ചെങ്കിലും ബ്ലാസ്റ്റേഴ്‌സ് കീപ്പർ ഗില്ലിനെ മറികടക്കാനയില്ല.66-ാം മിനിറ്റില് ജൊനാതാസ് വീണ്ടും പോസ്റ്റ് ലക്ഷ്യമാക്കി ഹെഡ്ഡര് പായിച്ചെങ്കിലും ഗില് അനായാസം പന്ത് കൈയ്യിലാക്കി. 69 എം മിനുട്ടിൽ സഹലിന് പകരം പ്രശാന്ത് ഗ്രൗണ്ടിൽ എത്തി.70-ാം മിനിറ്റിൽ ഒഡിഷ താരം ജൊനാതാസിന്റെ ഹെഡ്ഡർ ക്രോസ് ബാറിന് മുകളിലൂടെ പറന്നു.\n81-ാം മിനിറ്റില് കേരളത്തിന്റെ പൂട്ടിയയ്ക്ക് മഞ്ഞക്കാര്‍ഡ് ലഭിച്ചു. പിന്നാലെ റഫറിയോട് കയർത്തിയതിനു ഇവാന് വുകോമനോവിച്ചിനും മഞ്ഞക്കാര്‍ഡ് കിട്ടി. 86 ആം മിനുട്ടിൽ വാസ്‌ക്വസ് എടുത്ത ഫ്രീകിക്ക് പുറത്തേക്ക് പോയി.ഈ വിജയത്തോടെ കേരള ബ്ലാസ്റ്റേഴ്സ് 11 മത്സരങ്ങളിൽ 20 പോയിന്റുമായി ലീഗിലെ ഒന്നാം സ്ഥാനം തിരിച്ചു പിടിച്ചു. ഒഡീഷ 13 പോയിന്റുമായി എട്ടാം സ്ഥാനത്ത് നിൽക്കുകയാണ്.


railways to terminate chinese companys contract due to poor progress\nചൈനീസ് കമ്പനിയുമായുള്ള കരാർ റദ്ധാക്കാനൊരുങ്ങി ഇന്ത്യൻ റെയിൽവേ\nചൈനയുമായി അതിർത്തിയിൽ നിലനിൽക്കുന്ന സംഘർഷമാണ് റെയിൽവേയുടെ പിന്മാറ്റത്തിനുള്ള കാരണമെന്നാണ് സൂചന\nJun 19, 2020, 3:39 PM\nലഡാക്ക് സംഘര്‍ഷത്തിന് പിന്നാലെ ചൈനീസ് കമ്പനിയുമായുള്ള 471 കോടിയുടെ പദ്ധതി കരാര് റെയില്‍വേ അവസാനിപ്പിച്ചു. കാണ്‍പൂര്-ദീന് ദയാല് ഉപാധ്യായ റെയില്‍വേ സെക്ഷന്റെ 417 കിലോമീറ്റര് സിഗ്‌നലിങും ടെലികോം കരാറുമാണ് റദ്ദാക്കിയത്. ബീജീങ് നാഷണല് റെയില്‍വേ റിസര്‍ച്ച് ആന്‍ഡ് ഡിസൈന് ഇന്‍സ്റ്റിറ്റ്യൂട്ട് ഓഫ് സിഗ്നല് ഗ്രൂപ്പുമായിട്ടുള്ള കരാറാണ് റദ്ദാക്കിയത്.\nപദ്ധതി നടപ്പാക്കുന്നതിലെ കാലതാമസം കണക്കിലെടുത്താണ് കരാര് അവസാനിപ്പിക്കുന്നതെന്നാണ് റെയില്‍വേയുടെ വിശദീകരണം. 2016ൽ 471 കോടി രൂപയ്ക്കാണ് റെയിൽവേ ചൈനീസ് കമ്പനിക്ക് കരാർ നൽകിയത്. 2019ൽ പണി പൂർത്തീകരിക്കുമെന്നായിരുന്നു വാഗ്ദാനം. എന്നാൽ നാല് വര്‍ഷം പിന്നിട്ടിട്ടും പദ്ധതിയുടെ 20 ശതമാനം പ്രവര്‍ത്തനമാണ് പൂര്‍ത്തീകരിച്ചിട്ടുള്ളത്. ലോകബാങ്ക് ഫണ്ട് ഉപയോഗിച്ചാണ് പദ്ധതി നടപ്പാക്കിയിരുന്നത്.\nഎന്നാൽ ചൈനയുമായി അതിർത്തിയിൽ നിലനിൽക്കുന്ന സംഘർഷമാണ് റെയിൽവേയുടെ പിന്മാറ്റത്തിനുള്ള കാരണമെന്നാണ് സൂചന. അതിർത്തിയിൽ ചൈന ഇന്ത്യയ്‌ക്കെതിരെ പടകൂട്ടിയത് മുതൽ ചൈനയ്‌ക്കെതിരെ വൻ ജനരോഷം ഭാരതത്തിൽ ഉയർന്നിരുന്നു. ഇന്നലെ 20 പട്ടാളക്കാർ മരണമടഞ്ഞതോടെ ചൈനീസ് കമ്പനികളെ ബഹിഷ്‌കരണമെന്ന ആവശ്യം വ്യാപകമായി ഉയര്‍ന്ന് വന്നിരുന്നു. ഇതിനിടയിലാണ് റെയില്‍വേ ചൈനീസ് കമ്പനിയുമായുള്ള കരാര് അവസാനിപ്പിച്ചിരിക്കുന്നത്.


അബ്ദുള്ളയുടെ ഭാഗ്യത്തെ എങ്ങനെ വിശേഷിപ്പിക്കണം? ആനഭാഗ്യമെന്നുതന്നെ. അതില്ലെങ്കിൽ ആനയുടെ കാൽച്ചുവട്ടിൽ ചെന്നുവീണിട്ടും അക്കഥ വിവരിക്കാൻ അദ്ദേഹത്തിനിപ്പോൾ എങ്ങനെ കഴിയും! - Media Malayalam (മീഡിയ മലയാളം)\nഅബ്ദുള്ളയുടെ ഭാഗ്യത്തെ എങ്ങനെ വിശേഷിപ്പിക്കണം? ആനഭാഗ്യമെന്നുതന്നെ. അതില്ലെങ്കിൽ ആനയുടെ കാൽച്ചുവട്ടിൽ ചെന്നുവീണിട്ടും അക്കഥ വിവരിക്കാൻ അദ്ദേഹത്തിനിപ്പോൾ എങ്ങനെ കഴിയും!\nകാട്ടാനയുടെ മുൻപിൽനിന്ന് ഭാഗ്യംകൊണ്ടാണ് തണ്ണിക്കടവ് തോട്ടേക്കാടൻ അബ്ദുള്ള രക്ഷപ്പെട്ടത്. സംഭവം വിവരിക്കുന്നതിനിടിയിലും അദ്ദേഹത്തിന് പേടി മാറുന്നില്ല. വ്യാഴാഴ്ച പുലർച്ചെ ആറോടെ കോറിപ്പടിയിലെ പള്ളിയിൽ നിസ്കാരം കഴിഞ്ഞ് ബൈക്കിൽ മടങ്ങുകയായിരുന്നു അബ്ദുള്ള.\nചെറിയ ഇറക്കമുണ്ട്. കുറച്ചു മുന്നോട്ടുചെന്നതേയുള്ളൂ. മുന്നിലതാ കാട്ടാന. ആകെ പരിഭ്രമിച്ചു. രക്ഷപ്പെടാനുള്ള ശ്രമത്തിനിടയിൽ ബൈക്ക് മറിഞ്ഞ് തെറിച്ചുവീണത് ആനയുടെ തൊട്ട് മുൻപിലേക്ക്. തുമ്പിക്കൈ തന്റെ നേർക്ക് നീളുന്നത് അബ്ദുള്ള കണ്ടു. എന്നാൽ അല്പനേരംനിന്ന കാട്ടാന മനസ്സലിഞ്ഞെന്നപോലെ നിശബ്ദനായി വനത്തിലേക്ക് കടന്നുപോയി. അബ്ദുള്ളയ്ക്കപ്പോൾ രണ്ടാം ജന്മമെന്ന പോലെ. വീഴ്ചയിൽ കാലിന്റെ രണ്ട് മുട്ടിനും പരിക്കേറ്റിട്ടുണ്ട്.\nat the feet of an elephant?\nhow can he tell the story even if he falls\nHow to describe Abdullah's fortunes? The elephant was lucky\nPrevious articleകേരളത്തിലെ പുതിയ ജില്ലാ കോണ്‍ഗ്രസ് അധ്യക്ഷന്മാരെ ഇന്നറിയാം\nNext articleപരാതിയെക്കുറിച്ചന്വേഷിക്കാൻ വിളിച്ച പോലീസിനെ അസഭ്യംപറയുകയും ഭീഷണിപ്പെടുത്തുകയുംചെയ്തതിന് ചങ്ങരംകുളം സ്വദേശിയെ പോലീസ് കസ്റ്റഡിയിലെടുത്തു


പാലായിൽ എൽഡിഎഫിലും പൊട്ടിത്തെറി..!! 42 പേർ എൻസിപി വിട്ടു..!! മാണി സി.കാപ്പനു ജയസാധ്യതയില്ല | Daily Indian Herald\nSeptember 16, 2019 11:23 am By : Indian Herald Staff\nകോട്ടയം: പാലാ മണ്ഡലത്തിൽ തെരഞ്ഞെടുപ്പ് പ്രചരണം മുറകവേ ഇരു മുന്നണികളും ആന്തരിക സംഘർഷങ്ങളിൽ ഉലയുകയാണ്. യുഡിഎഫിൽ പ്രതിസന്ധി സൃഷ്ടിക്കുന്നത് പിജെ ജോസഫും ജോസ് കെ മാണിയും തമ്മിലുള്ള കിടമത്സരമാണ്. ഇതിനാൽ കേരള കോൺഗ്രസ് സ്ഥാനാർത്ഥിയ്ക്ക് അവരുടെ എക്കാലത്തെയും വിജയ ചിഹ്നമായ രണ്ടില പോലും ലഭിച്ചില്ല.\nകേരള കോൺഗ്രസിലെ പടലപ്പിണക്കം മുതലെടുത്ത് മണ്ഡലം പിടിച്ചെടുക്കാം എന്ന് കരുതി മത്സര രംഗത്തിറങ്ങിയ എൽഡിഎഫിലും തൊഴുത്തിൽകുത്ത് ആരംഭിച്ചിരിക്കുകയാണ്. എൻസിപിയുടെ സ്ഥാനാർത്ഥിയായ മാണി സി കാപ്പനെതിരെയാണ് ഒരു കൂട്ടം പ്രവർത്തകർ രംഗത്ത് വന്നിരിക്കുന്നത്. കാപ്പന് സ്ഥാനാർത്ഥിത്വം നൽകിയത് ശരിയായ നടപടിയായില്ലെന്നാണ് എൻസിപിയെ ഒരു വിഭാഗം വാദിക്കുന്നത്.\nവാക്കുതർക്കം ഇപ്പോൾ എന്.സി.പി. കോട്ടയം ജില്ലാ കമ്മിറ്റിയില് പൊട്ടിത്തെറിയിലെത്തിയിരിക്കുകയാണ്. ഇതിനെത്തുടർന്ന് ദേശീയസമിതി അംഗം ജേക്കബ് പുതുപ്പള്ളിയുടെ നേതൃത്വത്തില് 42 പേര് പാര്‍ട്ടിയില്‍നിന്നു രാജിവച്ചു. രാജിക്കത്ത് സംസ്‌ഥാന പ്രസിഡന്റ് തോമസ് ചാണ്ടിക്കു കൈമാറി.\nഉഴവൂര് വിജയന് വിഭാഗക്കാരായ തങ്ങളെ നേതൃത്വം അവഗണിച്ചു. മൂന്നുവട്ടം മത്സരിച്ചു തോറ്റ മാണി സി.കാപ്പനു പാലായില് ജയസാധ്യതയില്ല. ഇക്കാര്യം നേതൃത്വത്തെ അറിയിച്ചിരുന്നെങ്കിലും അനുകൂല പ്രതികരണമുണ്ടായില്ല. രാജിവച്ചെങ്കിലും മറ്റൊരു പാര്‍ട്ടിയിലും ചേരില്ല. വരും ദിവസങ്ങളില് കൂടുതല് രാജിയുണ്ടാകുമെന്നും ജേക്കബ് പ്രതികരിച്ചു.\nTags: ldf, manic kappen, ncp, pala\nഫേസ്ബുക്കിനെ യം :ഫെയ്സ്ബുക്കില് തെന്നിവീണ കഴുതയാണു താനെന്ന് ചെറിയാന് ഫിലിപ്പ്


ശ്രീലങ്കന് തീരത്ത് ചരക്ക് കപ്പലില് പൊട്ടിത്തെറി; ആശങ്കയോടെ തീരദേശം | Cargo ship explodes off Sri Lankan east coast photo story\nശ്രീലങ്കന് തീരത്ത് ചരക്ക് കപ്പലില് പൊട്ടിത്തെറി; ആശങ്കയോടെ തീരദേശം\nFirst Published 4, Sep 2020, 12:43 PM\nമൗറീഷ്യസിന് പുറകേ ശ്രീലങ്കയുടെയും കേരളമടക്കമുള്ള ഇന്ത്യന് തീരത്തിവും ആശങ്കയുടെ നിഴലില്. ശ്രീലങ്കയുടെ കീഴക്കന് തീരത്ത് ഉണ്ടായ ഒരു എണ്ണക്കപ്പല് തകര്‍ച്ചയാണ് ഇന്ന് ശ്രീലങ്കയുടെയും ഇന്ത്യയുടെയും തീരദേശത്തിന്‍റെ ഉറക്കം കെടുത്തുന്നത്. ഇന്ത്യൻ ഓയിൽ കോർപ്പറേഷൻ (ഐഒസി) ചാർട്ടേഡ് ചെയ്ത വളരെ വലിയ ക്രൂഡ് കാരിയർ (വി‌എൽ‌സി‌സി) എണ്ണ കപ്പലായ ന്യൂ ഡയമണ്ടിനാണ് ശ്രീലങ്കയുടെ കിഴക്കന് തീരത്ത് വച്ച് തീപിടിച്ചത്. ന്യൂ ഡയമണ്ട് ഏകദേശം2ദശലക്ഷം ബാരൽ എണ്ണ വഹിക്കാന് ശേഷിയുള്ള കപ്പലാണെന്ന ഐഒസി വ്യക്തമാക്കുന്നു. കുവൈത്തിലെ മിനാ അല് അഹമ്മദി എന്ന തുറമുഖത്ത് നിന്നാണ് എണ്ണയുമായി ന്യൂ ഡയമണ്ട് പുറപ്പെട്ടത്. ടാങ്കറിൽ നിന്ന് എണ്ണ ചോർച്ചയുണ്ടാകാതിരിക്കാൻ നടപടിയെടുക്കുമെന്ന് ശ്രീലങ്കയിലെ മറൈൻ പ്രൊട്ടക്ഷൻ അഥോറിറ്റി അറിയിച്ചു.\nഇപ്പോഴത്തെ കടല് ഒഴുക്കും മറ്റ് കാലാവസ്ഥാ രീതികളും വച്ച് നോക്കുകയാണെങ്കില് ഇന്ധനക്കപ്പലില് ചോര്‍ച്ചയുണ്ടായാല് അത് കേരളമടക്കമുള്ള ഇന്ത്യന് തീരങ്ങളിലെത്താന് എതാനും മണിക്കൂറുകള് മാത്രമേ വേണ്ടിവരൂവെന്നാണ് വിദഗ്ദര് അഭിപ്രായപ്പെടുന്നത്.\nകപ്പലിലെ ഇന്ധനം കടലില് പടര്‍ന്നാല് അത് ശ്രീലങ്കയിലേയും ഇന്ത്യയിലേയും മത്സ്യസമ്പത്തിനെ കാര്യമായി ബാധിക്കും. മാത്രമല്ല, തീരദേശത്തോട് ചേര്‍ന്നുള്ള കടിലെ പാരിസ്ഥിതികാവസ്ഥയെ അത് തകിടം മറിക്കുകയും ചെയ്യും.\nഎന്നാല് നിലവില് ആശങ്കയ്ക്ക് വകയില്ലെന്നും കപ്പലിലെ ഇന്ധന ടാങ്കിന് കേടുപാടില്ലെന്നും അധികൃതര് പറയുന്നു.\nവ്യാഴാഴ്ച (3.9.2020) ശ്രീലങ്കയുടെ കിഴക്കന് തീരപ്രദേശത്ത് വച്ച് ന്യൂ ഡയമണ്ടിലുണ്ടായ തീ പിടിത്തത്തില് 23 ജീവനക്കാരിൽ ഒരാൾക്ക് പരിക്കേറ്റെന്ന് അധികൃതര് അറിയിച്ചു.\nകപ്പിലില്5ഗ്രീക്കുകാരും 18 ഫിലിപ്പെന് തൊഴിലാളികളുമാണ് ഉണ്ടായിരുന്നതെന്ന് ഇന്ത്യന് നേവി അറിയിച്ചു.\nഒരു ഫിലിപ്പെന് തൊഴിലാളിക്കാണ് പരിക്കേറ്റത്. ഇതിനിടെ സംഭവ സ്ഥലത്തേക്ക് രക്ഷാപ്രവര്‍ത്തനത്തിനായി രണ്ട് റഷ്യന് ആന്‍റി സബ് മറൈന് ഷിപ്പുകളും നാല് ഇന്ത്യന് നാവിയുടെ കപ്പലുകളും എത്തിച്ചേര്‍ന്നതായി റിപ്പോര്‍ട്ടുണ്ട്.\nകുവൈത്തിലെ മിനാ അല് അഹമ്മദി എന്ന തുറമുഖത്ത് നിന്ന് ഇന്ധനവുമായി ഒറീസയിലെ ഭുവനേശ്വറിന് സമീപത്തെ ഇന്ത്യന് തുറമുഖമായ പാരഡീപ് തുറമുഖത്തേക്ക് പോകുകയായിരുന്നു ന്യൂ ഡയമണ്ട് എന്ന എണ്ണക്കപ്പല്.\nപാരഡീപ് തുറമുഖത്തെ സര്‍ക്കാര് എണ്ണശുദ്ധീകരണശാലയിലേക്കുള്ള എണ്ണയാണ് ന്യൂ ഡയമണ്ടിലുണ്ടായിരുന്നത്. പ്രതിദിനം 3,00,000 ബാരല് എണ്ണ ശുദ്ധീകരിക്കാന് ശേഷിയുള്ള റിഫൈനറിയാണ് പാരഡീപിലുള്ളത്.\nന്യൂ ഡയമണ്ടിലെ തീ നിയന്ത്രണവിധേയമാണെന്ന് ശ്രീലങ്കന് നാവികസേന വക്താവ് ക്യാപ്റ്റൻ ഇൻഡിക ഡി സിൽവ റോയിട്ടേഴ്‌സിനോട് പറഞ്ഞു.\n" കപ്പലില് എണ്ണ സൂക്ഷിച്ചിരിക്കുന്ന സ്ഥലത്ത് കേടുപാടുകൾ സംഭവിച്ചിട്ടില്ല. എഞ്ചിൻ റൂമും അതിനു ചുറ്റുമുള്ള ചില പ്രദേശങ്ങളിലും മാത്രമാണ് ഇതുവരെ അപകടം നടന്നത്. ചരക്ക് കപ്പലില് 23 ജീവനക്കാരുണ്ടായിരുന്നു. പരിക്കേറ്റ ഒരു അംഗത്തെ ഇന്ത്യന് നാവിക സേനയുടെ കപ്പിലില് ശ്രീലങ്കയിലേക്ക് കൊണ്ടുവന്നു. അദ്ദേഹം ചികിത്സയിലാണ്. കപ്പലിലെ തീപിടിത്തം അണയ്ക്കാന് അന്താരാഷ്ട്രാ സഹായം ആവശ്യമുണ്ട്." ക്യാപ്റ്റൻ ഇൻഡിക ഡി സിൽവ പറഞ്ഞു.\nശ്രീലങ്കയുടെ കിഴക്കൻ തീരത്ത് നിന്ന് 20 നോട്ടിക്കൽ മൈൽ ദൂരെയാണ് തീ പിടിച്ച ന്യൂ ഡയമണ്ട് എന്ന ചരക്ക് കപ്പല് ഇപ്പോള് ഉള്ളതെന്ന് മറ്റൊരു ശ്രീലങ്കന് നേവി വക്താവ് കമാൻഡർ രഞ്ജിത്ത് രാജപക്സെ പറഞ്ഞു.\nശ്രീലങ്ക കിഴക്കൻ തീരത്തേക്ക് ഒരു വിമാനവും രണ്ട് കപ്പലുകളും സഹായത്തിനായി സംഭവസ്ഥലത്തെത്തി.\nകപ്പലിൽ നിന്നുള്ള ചോർച്ച വന് പാരിസ്ഥിതിക ദുരന്തത്തിന് കാരണമാകുമെന്ന് സിംഗപ്പൂരിലെ കപ്പൽ ബ്രോക്കർ ബിആർഎസ് ബാക്‌സി മാനേജിംഗ് ഡയറക്ടർ അശോക് ശർമ മുന്നറിയിപ്പ് നൽകി.\n"ഡബിൾ ഹൾ വി‌എൽ‌സി‌സിയില് ഇതുവരെയായി എണ്ണ ചോര്‍ച്ച രേഖപ്പെടുത്തിയിട്ടില്ല. പക്ഷേ അത് കപ്പലിന് സംഭവിച്ച നാശത്തെ ആശ്രയിച്ചിരിക്കുന്നു. " അശോക് ശർമ കൂട്ടിച്ചേർത്തു.\nആഗസ്റ്റ് ആദ്യം ജപ്പാനീസ് ചരക്ക് കപ്പലായ എം വി വകാഷിയോ മൗറീഷ്യസ് ദ്വീപിന് സമൂപത്ത് കൂടി സഞ്ചരിക്കവേ പാറക്കെട്ടില് ഇടിച്ച് തകര്‍ന്നിരുന്നു.\nഇതേ തുടര്‍ന്ന് തകര്‍ന്ന കപ്പലില് നിന്ന് 1,000 ടണ്ണിന് മുകളില് ഇന്ധനം മൗറീഷ്യസിന്‍റെ തീരദേശത്തേക്ക് ഒഴുകിയെത്തി. 4,000 ടൺ ഇന്ധനമായിരുന്നു എം വി വകാഷിയോയില് ഉണ്ടായിരുന്നത്. ഇതിനെ തുടര്‍ന്ന് മൗറീഷ്യസ് "പാരിസ്ഥിതിക അടിയന്തരാവസ്ഥ" പ്രഖ്യാപിച്ചു.\nഓയിൽ പ്രൊഡക്റ്റ് ടാങ്കർ ഹെലൻ എം ആണ് ന്യൂ ഡയമണ്ടിലെ ജോലിക്കാരെ രക്ഷപ്പെടുത്തിയതെന്ന് ഡി സിൽവ പറഞ്ഞു. “ഇന്ത്യൻ സമയം വ്യാഴാഴ്ച രാവിലെ 7.45 നാണ് തീപിടിത്തമുണ്ടായത്. സ്ഫോടനത്തെ തുടര്‍ന്ന് കപ്പലിന് തീപിടിച്ചു. ഒരു അംഗത്തിന് ഗുരുതരമായ പരുക്ക് പറ്റിയെന്നും അദ്ദേഹം പറഞ്ഞു.”\nന്യൂ ഡയമണ്ടിലുണ്ടായ പൊട്ടിത്തെറിയില് പരിക്കേറ്റയാളെ കൊവിഡ് മാനദണ്ഡങ്ങള് പാലിച്ച് ശ്രീലങ്കന് തീരത്തെ ആശുപത്രിയിലേക്ക് കൊണ്ട് പോകുന്നു.


ഡൽഹിയിൽ ഇന്ന് നിയമസഭയിലേക്കുള്ള വോട്ടെടുപ്പ്. -\nഡൽഹിയിൽ ഇന്ന് നിയമസഭയിലേക്കുള്ള വോട്ടെടുപ്പ്.\nഡൽഹിയിൽ ഇന്ന് നിയമസഭയിലേക്കുള്ള വോട്ടെടുപ്പ്. രാജ്യം ഉറ്റുനോക്കുന്ന തിരഞ്ഞെടുപ്പില് 70 മണ്ഡലങ്ങളിലേക്കാണ് വോട്ടെടുപ്പ് നടക്കുന്നത്. ത്രികോണ മത്സരമാണ് അവിടെ നടക്കുന്നത്. നിലവിൽ ഡൽഹി ഭരിക്കുന്ന എഎപിയും, ബിജെപിയും, കോൺഗ്രസ്സും തമ്മിൽ ത്രികോണ മത്സരമാണ് ഡൽഹിയിൽ.\nഡല്‍ഹിയിലെ 1.47 കോടിയോളം വോട്ടര്‍മാരാണ് ഇന്ന് പോളിങ് ബൂത്തിലെത്തുക. 672 സ്ഥാനാര്‍ഥികളാണ് ജനവിധി തേടുന്നത്. വോട്ടിങ്ങിനായി 13,750 ബൂത്തുകൾ ഒരുക്കിയിട്ടുണ്ട്. രാവിലെ എട്ടു മണി മുതല് വൈകുന്നേരം ആറുമണി വരെയാണ് വോട്ടെടുപ്പ്.\nപൗരത്വനിയമത്തിനെതിരേ സമരം നടക്കുന്ന പശ്ചാത്തലത്തില് കനത്ത സുരക്ഷാസംവിധാനങ്ങളാണ് ഡൽഹിയുടെ മിക്കയിടങ്ങളിലും ഏര്‍പ്പെടുത്തിയിരിക്കുന്നത്. ഷഹീന്‍ബാഗിലെ എല്ലാ ബൂത്തിലും ശക്തമായ സുരക്ഷ ഒരുക്കിയിട്ടുണ്ട്. 40, 000 ഉദ്യോഗസ്ഥരെയാണ് സുരക്ഷയ്ക്കായി വിന്യസിച്ചിരിക്കുന്നത്.\nശക്തമായ പ്രചാരണമാണ് ഇത്തവണ ഡല്‍ഹിയില് നടന്നത്. കേന്ദ്ര മന്ത്രി അമിത് ഷായുടെ മേല്‍നോട്ടത്തിലായിരുന്നു ബിജെപിയുടെ പ്രചാരണം. സിഎഎ, എന്‍ആര്‍സി, എന്‍പിആര്, അയോധ്യ തുടങ്ങിയവയും ഡല്‍ഹിയിലെ ഡല്‍ഹിയിലെ വികസനപ്രവര്‍ത്തനങ്ങളുമെല്ലാം പ്രചാരണവിഷയമായി. വോട്ടെണ്ണല് ഫെബ്രുവരി 11ന് ആണ്.\nTags : AAPBJPCongressDelhiDelhi Assembly ElectionElectionPollingStartsTriangular Contestunique timesUnique Times Malayalam\nPrevious Postകെവൈസി മാനദണ്ഡങ്ങൾ പാലിച്ചില്ലെങ്കില് ബാങ്ക് ഇടപാടുകള് നടത്താനാവില്ലെന്ന് എസ്ബിഐ.\nNext Post92ാമത് ഓസ്കാര് പുരസ്‌കാരം : വാക്വീന് ഫീനിക്‌സ് മികച്ച നടൻ, റെനെ സെല്‍വെഗര് മികച്ച നടി.


പ്രതിദിന കൊവിഡ് കേസുകളുടെ എണ്ണം ആദ്യമായി ഒരു ലക്ഷം കടന്നു; 'മിനി ലോക്ഡൗണുകള്' ആവശ്യപ്പെട്ട് വിദഗ്ധര് | experts asks for mini lockdowns as covid cases are increasing\nപ്രതിദിന കൊവിഡ് കേസുകളുടെ എണ്ണം ആദ്യമായി ഒരു ലക്ഷം കടന്നു; 'മിനി ലോക്ഡൗണുകള്' ആവശ്യപ്പെട്ട് വിദഗ്ധര്\nസ്ഥിതിഗതികള് അല്‍പം ആശങ്ക പടര്‍ത്തുന്നതാണെന്നാണ് ആരോഗ്യമേഖലയില് നിന്നുള്ള വിദഗ്ധര് പറയുന്നത്. തെരഞ്ഞെടുപ്പ് കാലമായതിനാല് തിരക്ക് നിയന്ത്രിക്കാന് കഴിയാതിരിക്കുന്നതും കൊവിഡ് മാനദണ്ഡങ്ങള് വ്യാപകമായി ലംഘിക്കപ്പെടുന്നതും സമീപഭാവിയിലും അവസ്ഥ മോശമാക്കുമെന്നാണ് ഇവരുടെ വിലയിരുത്തല്\nDelhi, First Published Apr 6, 2021, 1:27 PM IST\nപ്രതിദിന കൊവിഡ് കേസുകളുടെ എണ്ണം രാജ്യത്താദ്യമായി ഒരു ലക്ഷം പിന്നിട്ടിരിക്കുകയാണ്. മഹാമാരിയെത്തി ഒരു വര്‍ഷം പിന്നിട്ടെങ്കിലും ആദ്യമായാണ് ഒറ്റ ദിവസത്തിനകം തന്നെ ഇത്രയധികം കേസുകള് റിപ്പോര്‍ട്ട് ചെയ്യപ്പെടുന്ന സാഹചര്യമുണ്ടാകുന്നത്.\nസ്ഥിതിഗതികള് അല്‍പം ആശങ്ക പടര്‍ത്തുന്നതാണെന്നാണ് ആരോഗ്യമേഖലയില് നിന്നുള്ള വിദഗ്ധര് പറയുന്നത്. തെരഞ്ഞെടുപ്പ് കാലമായതിനാല് തിരക്ക് നിയന്ത്രിക്കാന് കഴിയാതിരിക്കുന്നതും കൊവിഡ് മാനദണ്ഡങ്ങള് വ്യാപകമായി ലംഘിക്കപ്പെടുന്നതും സമീപഭാവിയിലും അവസ്ഥ മോശമാക്കുമെന്നാണ് ഇവരുടെ വിലയിരുത്തല്.\nഇതിനിടെ പുതിയ സാഹചര്യങ്ങള് കണക്കിലെടുത്ത് 'മിനി ലോക്ഡൗണുകള്' ഏര്‍പ്പെടുത്തണമെന്നാണ് ഒരു സംഘം വിദഗ്ധര് ആവശ്യപ്പെടുന്നത്. രാജ്യം ഒട്ടാകെ പ്രഖ്യാപിക്കുന്ന ലോക്ഡൗണിന് പകരം കേസുകള് ഏറ്റവുമധികം വരുന്ന പ്രദേശങ്ങളില് മാത്രം കടുത്ത നിയന്ത്രണങ്ങളോടെ ലോക്ഡൗണ് പ്രഖ്യാപിക്കുന്നതിനെയാണ് 'മിനി ലോക്ഡൗണ്' കൊണ്ട് ഉദ്ദേശിക്കുന്നത്.\n'കേസുകള് അധികമായി റിപ്പോര്‍ട്ട് ചെയ്യപ്പെടുന്ന മേഖലകള് പട്ടികപ്പെടുത്തണം. അവിടങ്ങളില് മാത്രം ലോക്ഡൗണ് പ്രഖ്യാപിക്കണം. ലോക്ഡൗണിനോട് പിന്തിരിഞ്ഞുനിന്നിട്ട് കാര്യമില്ല. ദേശീയതലത്തില് ഇനിയൊരു ലോക്ഡൗണ് പ്രഖ്യാപിക്കുക സാധ്യമല്ല. പക്ഷേ പ്രാദേശികമായി ഹോട്ട്‌സ്‌പോട്ടുകള് കണ്ടെത്തി അവയെ കടുത്ത നിയന്ത്രണത്തിന് കീഴില് കൊണ്ടുവരണം. നിലവിലെ സാഹചര്യങ്ങള് അല്‍പം ആശങ്കപ്പെടുത്തുന്നതാണ്...'- ദില്ലി എയിംസ് മേധാവിയും കേന്ദ്രസര്‍ക്കാരിന്റെ 'കൊവിഡ് ടാസ്‌ക് ഫോഴ്‌സ്' അംഗവുമായി ഡോ. രണ്‍ദീപ് ഗുലേരിയ പറയുന്നു.\nപത്ത് സംസ്ഥാനങ്ങളിലാണ് പ്രധാനമായും കൊവിഡ് കേസുകള് വര്‍ധിച്ചുവരുന്നത്. മഹാരാഷ്ട്ര തന്നെയാണ് ഇപ്പോഴും കൊവിഡ് കേസുകളുടെ കാര്യത്തില് മുന്നില് നില്‍ക്കുന്നത്. ഇതിന് തൊട്ടുപിന്നാലെ പഞ്ചാബ്, ഛത്തീസ്ഗഢ് എന്നിവിടങ്ങളിലും സ്ഥിതിഗതികള് മോശമായി വരികയാണ്. ഈ മൂന്ന് സംസ്ഥാനങ്ങളിലേക്കും ഉടനെ കേന്ദ്രത്തില് നിന്ന് പ്രത്യേകസംഘത്തെ അയക്കാനാണ് പ്രധാനമന്ത്രിയുടെ തീരുമാനം.\nAlso Read:- ജാഗ്രതയോടെ വോട്ട് രേഖപ്പെടുത്തൂ; കൊവിഡ് കാലത്ത് വോട്ടെടുപ്പിന് പോകുമ്പോൾ അറിയേണ്ടത്...\nLast Updated Apr 6, 2021, 1:27 PM IST


Emalayalee.com - പുരാണങ്ങളിലൂടെ: അതിബലനായ അഗസ്ത്യമുനി-ഡോ.എന്.പി.ഷീല\nപുരാണങ്ങളിലൂടെ: അതിബലനായ അഗസ്ത്യമുനി-ഡോ.എന്.പി.ഷീല\nEMALAYALEE SPECIAL 23-Aug-2012 ഡോ.എന്.പി.ഷീല\nEMALAYALEE SPECIAL 23-Aug-2012\nആര്‍ഷഭാരതം ഋഷിമുനിമാരുടെ സംസ്‌കാരവുമായി അഭേദ്യമാകും വിധം ബന്ധപ്പെട്ടിരിക്കുന്നു. ആര്യാവര്‍ത്തം അവരുടെ സങ്കേതവുമായിരുന്നു. സൂര്യമണ്ഡലത്തില് നിന്നുയര്‍ന്ന് ഉത്തരധ്രുവത്തിനടുത്തു നില്‍ക്കുന്ന ഏഴു നക്ഷത്രരാശി മരീചി. അത്രി, അംഗിരസ്സ്, പുലസ്ത്യന്, പുലഹന്, ക്രിതു, വസിഷ്ഠന് എന്നീ സന്യാസിമാരാണെന്നു പുരാണം.\nവസിഷ്ഠനുമായി ബന്ധപ്പെടുത്തി അഗ്‌സ്ത്യന്റെ ജനനത്തെക്കുറിച്ച് ഉത്തരരാമായണത്തിലും മഹാഭാരതം ശാന്തിപര്‍വ്വത്തിലും(343,88) പരാമര്‍ശമുണ്ട്. അതു പറയാതെ അഗസ്ത്യചരിത്രം പൂര്‍ത്തിയാകുകയില്ല.\nസൂര്യവംശജനായ ഇക്ഷ്വാകുവിന്റെ പുത്രന് നിമി രാജ്യഥഭാരം ഏറ്റപ്പോള് ഒരു യാഗം നടത്താന് തീരുമാനിച്ചു. യാഗത്തിന്റെ ചുമതല വസിഷ്ഠനു നല്‍കാന് തീരുമാനിച്ച് അദ്ദേഹത്തെ ക്ഷണിച്ചപ്പോള്, മുന്‍കൂട്ടി ഏറ്റിരുന്ന ദേവേന്ദ്രന്റെ യാഗത്തില് അദ്ദേഹത്തിനു സംബന്ധിക്കേണ്ടതിനാല് ആ വിവിരം പറഞ്ഞ് സിമിയെ ഒഴിവാക്കി.\nരോഷാകുലനായ നിമി ഗൗതമപുത്രനായ ശതാനന്ദന്റെ നേതൃത്വത്തില് യാഗം തുടങ്ങിയത് വസിഷ്ഠനു രസിച്ചില്ല. “നിമിയുടെ പ്രാണന് വെടിയട്ടെ” എന്ന് വസിഷ്ഠന് ശപിച്ചു. അതേ ശാപം വസിഷ്ഠനു നേരെ നിമി തിരിച്ചു നല്‍കി. വസിഷ്ഠന്റെ പ്രാണന് ശരീരം വെടിഞ്ഞു ആകാശദേശത്ത് അലഞ്ഞു നടന്നു. ഒടുവില് തനിക്കൊരു ശരീരം നല്‍കാന് അദ്ദേഹം ബ്രഹ്മാവിനോടപേക്ഷിച്ചു. “നീ മിത്രാവരുണന്മാരില് നിന്നും ജനിക്കട്ടെ” എന്ന് ബ്രഹ്മാവ് അനുഗ്രഹിച്ചു. അങ്ങനെ ഭൂമിയിലെത്തിയ വസിഷ്ഠന്റെ ആത്മാവ് മിത്രാവരുണന്മാര് ഏകശരീരികളായി സഞ്ചരിക്കുന്നതുകണ്ട് അവരില് പ്രവേശിച്ചു.\nഒരിക്കല് സമുദ്രതീരത്തുവച്ച് അപ്‌സരസായ ഉര്‍വ്വശിയെ അവര് കണ്ടു. കാമമോഹിതരായ അവര് അവളെ ആലിംഗനം ചെയ്തപ്പോള് വസിഷ്ഠന്റെ ആത്മാവ് അവളില് പ്രവേശിച്ചു. അതിനുശേഷം അവര് വേര്‍പ്പെട്ട് ഇരുശരീരികളായി സഞ്ചരിച്ചു. കാമപീഢിതനായ വരുണന് വീണ്ടും ഉര്‍വ്വശിയെ പ്രാപിക്കാന് തുനിഞ്ഞെങ്കിലും അവള് മിത്രനെ പ്രാപിക്കയാണുണ്ടായത്. ഇതുകണ്ട് വരുണന് സ്ഖലനമുണ്ടായി. അത് ഒരു കുടത്തിലാക്കി സൂക്ഷിച്ചു. ഇതു കണ്ട് വികാരവിവശയായ ഉര്‍വ്വശിക്ക് മിത്രനില് നിന്നും സ്വീകരിച്ച ഗര്‍ഭം സ്രവിച്ചു; ആ മിത്രശുക്ലവും മറ്റൊരു കുടത്തില് നിക്ഷേപിച്ചു സൂക്ഷിക്കപ്പെട്ടു. യഥാകാലം കുടം പിളര്‍ന്ന് രണ്ടു കുട്ടികള് ജാതരായി. ഒരാള് അഗസ്ത്യനും മറ്റേയാള് വസിഷ്ഠനും. ഇരുവരും പില്‍ക്കാലത്ത് മിത്രാവരുണന്മാര് എന്നറിയപ്പെട്ടു.\nഅഗസ്ത്യചരിതമാണല്ലൊ നമ്മുടെ പ്രതിപാദ്യം ആകയാല് അഗസ്ത്യനെക്കുറിച്ച് പുരാണപ്രോക്തമായ കാര്യങ്ങളിലേക്കു കടക്കാം.\nവേദശാസ്ത്രങ്ങളിലും ധനുര്‍വിദ്യയിലും അഗസ്ത്യന് അദ്വീതിയനായിരുന്നുവെന്നതിന് ഭാഷാഭാരത്തിലെ(ആദിപര്‍വ്വം, 139,9) താഴെക്കാണുന്നപദ്യം മതിയാകും. ദ്രോണാചാര്യര് അര്‍ജ്ജുനോട്:\nഅഗസ്ത്യനു ധനുര്‍വ്വേദ/ ശിഷ്യനാണാദ്യനെന് ഗുരു\nഅഗ്നിവേശാഖ്യനവനും/ ശിഷ്യന് ഞാനിഹ ഭാരത.” ധനുര്‍വ്വേദാഗ്രഗണ്യനായ ദ്രോണര് വിനയത്തോടും അഭിമാനത്തോടും കൂടി തന്റെ പ്രിയ ശിഷ്യനോട് തന്റെ ശിഷ്യത്വം വെളിപ്പെടുത്തുന്ന ഈ ഭാഗം നമ്മുടെ തഥാകഥിത പണ്ഡിതന്മാര് മാതൃകയാക്കേണ്ടതാണ്.\nഅഗസ്ത്യന്റെ വിവാഹത്തെക്കുറിച്ച് മഹാഭാരതം വനപര്‍വ്വത്തില്(അ.96) രസകരമായ ഒരു കഥയുണ്ട്.\nഒരിക്കല് ഈ മുനി വനത്തിലൂടെ സഞ്ചരിക്കവെ ഒരു പാറയിടുക്കില് തന്റെ പിതൃക്കള് തലകീഴായി തൂങ്ങികിടക്കുന്നതുകണ്ട് അതിന്റെ കാരണം ആരാഞ്ഞപ്പോള് അവര് പറഞ്ഞു:\n“ഉണ്ണീ, നിനക്കു സന്താനമുണ്ടായാല് മാത്രമേ ഞങ്ങള്‍ക്കു സ്വര്‍ഗ്ഗത്തില് പ്രവേശനമുള്ളൂ. ആകയാല് നീ എത്രയും വേഗം വിവാഹം കഴിക്കൂ.”


തിരുബാലസഖ്യദിന റാലി - Sathyadeepam\n|^| Home -> Kerala -> തിരുബാലസഖ്യദിന റാലി\nഅങ്ങാടിപ്പുറം: പരിയാപുരം ഫാത്തിമ മാതാ ഫൊറോന ദേവാലയത്തില് തിരുബാലസഖ്യദിനത്തോടനുബന്ധിച്ചു സണ്‍ഡേ സ്കൂള് വിദ്യാര്‍ത്ഥികള് നടത്തിയ ഘോഷയാത്ര വര്‍ണാഭമായി. ഉണ്ണീശോയുടെ കൂട്ടുകാരായി ബഹുവര്‍ണവേഷം ധരിച്ചെത്തിയ കുരുന്നുകള് കൗതുകക്കാഴ്ചയായി. ഉണ്ണീശോയുടെ തിരുസ്വരൂപം എഴുന്നള്ളിച്ചു നടന്ന റാലിക്കു മുത്തുക്കുടകളും വര്‍ണബലൂണുകളും കൊടിതോരണങ്ങളും വാദ്യമേളങ്ങളും കൊഴുപ്പേകി. വിവിധ മത്സരങ്ങളില് വിജയികളായവര്‍ക്കു സമ്മാനങ്ങള് നല്കി. പായസവിതരണവുമുണ്ടായി. പരിപാടികള്‍ക്കു ഫൊറോനാ വികാരി ഡോ. ജേക്കബ് കൂത്തൂര്, സണ്‍ഡേ സ്കൂള് പ്രധാനാദ്ധ്യാപകന് മാത്തുക്കുട്ടി പുത്തന്‍പുരയ്ക്കല്, സെക്രട്ടറി ജിന്‍റോ തകിടിയേല്, ആന്‍റണി ഇയ്യാലില്, ബിജു വെട്ടം, ജോണ്‍സണ് കൊല്ലറേട്ട്, സി. മേരിലിറ്റ്, സി. ശാലിനി, ഫ്രാന്‍സിസ് കൊല്ലറേട്ട്, സി. ലിസി ജോസ്, കെസിവൈഎം പ്രതിനിധികള് തുടങ്ങിയവര് നേതൃത്വം നല്കി.\nഅങ്ങാടിപ്പുറം: ഒരു തുള്ളി വെള്ളംപോലും അമൂല്യമാണെന്നു തിരിച്ചറിഞ്ഞു കര്‍മ്മരംഗത്തിറങ്ങിയ വിദ്യാര്‍ത്ഥികളുടെ സുമനസ്സിനു പഞ്ചായത്ത് അധികൃതരുടെ പൂര്‍ണ പിന്തുണ. അങ്ങാടിപ്പുറം ഗ്രാമ പഞ്ചായത്തിന്‍റെ അധീനതയിലുള്ള പരിയാപുരം കിഴക്കേമുക്കിലെ മണ്ണാത്തിക്കുളമാണു പരിയാപുരം സെന്‍റ് മേരീസ് ഹയര് സെക്കന്‍ഡറി സ്കൂളിലെ എന്‍എസ്എസ് പ്രവര്‍ത്തകരുടെ നേതൃത്വത്തില് വൃത്തിയാക്കിയത്. കുളത്തിലെ പായലും ചെളിയും നീക്കി, പരിസരവും ശുചീകരിച്ച കുട്ടികള്‍ക്കൊപ്പം ‘ജലമൈത്രി’ പദ്ധതിയില് പങ്കാളികളാകാന് നാട്ടുകാരും രംഗത്തിറങ്ങി. പരിപാടി ഉദ്ഘാടനം ചെയ്യാനെത്തിയ അങ്ങാടിപ്പുറം ഗ്രാമ പഞ്ചായത്ത് പ്രസിഡന്‍റ് ഒ. കേശവനും സ്ഥിരം സമിതി അദ്ധ്യക്ഷ ഏലിയാമ്മ തോമസും കുളത്തിന്‍റെ ഇടിഞ്ഞുപൊളിഞ്ഞ ഭാഗം കല്‍ഭിത്തി കെട്ടി സംരക്ഷിക്കുമെന്നു വിദ്യാര്‍ത്ഥികള്‍ക്ക് ഉറപ്പു നല്കി. പ്രിന്‍സിപ്പല് ബെനോ തോമസ്, പ്രധാനാദ്ധ്യാപിക ജോജി വര്‍ഗീസ്, എന്.എസ്.എസ്. പ്രോഗ്രാം ഓഫീസര് ബെന്നി തോമസ്, മനോജ് കെ. പോള്, ജോസ് മോന് മലയില് പുതുപ്പറമ്പില്, വിദ്യാര്‍ത്ഥികളായ കെ.പി. മുഹമ്മദ് അന്‍സാര്, ലെവിന് സെബാസ്റ്റ്യന്, പി.വി. അര്‍ജുന്, എം. മേഘന എന്നിവര് നേതൃത്വം നല്കി.\nതൃശൂര്: ‘കലാസദന് തേന് തുള്ളികള്’ സംഗീതകൂട്ടായ്മയുടെ രണ്ടാമത് പ്രോഗ്രാം – ഇസൈനിലാവ്’ ആര്‍ച്ച്ബിഷപ് മാര് ആന്‍ഡ്രൂസ് താഴത്ത് ഉദ്ഘാടനം ചെയ്തു. ഇതിഹാസ സംഗീതപ്രതിഭകളായ ഇളയരാജ, എം.എസ്. വിശ്വനാഥ്-ഏ.ആര്. റഹ്മാന് എന്നിവരുടെ തമിഴ് മെലഡി ഗാനങ്ങള് ആസ്വാദകര്‍ക്കു നവ്യാനുഭവമായി.\nകലാസദന് കലാകാരന്മാര്‍ക്കൊപ്പം പ്രശസ്ത ഗായകരായ ജ്ഞാനശേഖര്, കൊവൈ പ്രദീപ്, മനോജ് കുമാര്, റീന മുരളി, റഷീക്, സില്‍ഡ ജോയ്, ഷൈന് റോയ്, കൃഷ്ണേന്ദു എന്നിവര് ഗാനങ്ങള് ആലപിച്ചു.\nമോണ്. തോമസ് കാക്കശ്ശേരി, റവ. ഡോ. പോള് പുളിക്കന്, മേയര് അജിത ജയരാജന്, ഏ.സി.പി. ഷാഹുല് ഹമീദ്, ഫാ. ജോയ് മൂക്കന്, ജേക്കബ് ചെങ്ങനാല്, സി.ജോ. ജോണ് എന്നിവര് സംബന്ധിച്ചു.


india china | ടിബറ്റിൽ കൃത്രിമ മഴ പെയ്യിച്ച് ജലക്ഷാമം പരിഹരിക്കാൻ ചൈന; അണകെട്ടുകൾ തുറന്ന് വിട്ട് നിരവധി ഇന്ത്യൻ സംസ്ഥാനങ്ങളെ മുക്കുമെന്ന് ഭയന്ന് ഇന്ത്യയും; മോദിയും ലീ പെങ്ങും ഇന്ന് കൂടി കാണുമ്പോൾ പ്രധാന ചർച്ചയാവുക വെള്ളപ്രശ്‌നം തന്നെ - MarunadanMalayali.com\nApril 27, 2018 | 07:56 AM IST | Permalink\nബെയ്ജിങ് : ദോക് ലായിലെ ചൈനീസ് കടന്നുകയറ്റമടക്കം ഒട്ടേറെ തർക്കവിഷയങ്ങൾ നിലനിൽക്കേ, ഇന്ത്യയും ചൈനയും തമ്മലിൽ പ്രതീക്ഷയുടെ ഉഭയകക്ഷി ചർച്ച.പ്രധാനമന്ത്രി നരേന്ദ്ര മോദിയും ചൈനിസ് പ്രസിഡന്റ് ഷി ചിൻപിങ്ങും തമ്മിലുള്ള കൂടിക്കാഴ്ച ഇന്നും നാളെയും വുഹാനിൽ നടക്കും. മാവോ സെദുങ്ങിന്റെ പ്രിയപ്പെട്ട അവധിക്കാല കേന്ദ്രമായിരുന്നു വുഹാൻ. രണ്ടു ദിവസവും അനൗപചാരികമായ സംഭാഷണങ്ങളാണ് ഇരുനേതാക്കളും തമ്മിലുള്ളത്. ബോട്ടുയാത്ര, പൂന്തോട്ടസഞ്ചാരം തുടങ്ങിയ പരിപാടികളിൽ പരിഭാഷകർ മാത്രമേ ഇവരോടൊപ്പമുണ്ടാകൂ. ഇവിടെ ജലവും ചർച്ചാ വിഷയമാകും. മറ്റ് രാജ്യങ്ങളിൽ മോദി ചർച്ചയാക്കുന്നത് തീവ്രവാദമാണ്. എന്നാൽ ചൈനയിൽ മറ്റൊരു നയതന്ത്രത്തിനാകും മോദി ശ്രമിക്കുക.\nഅതിർത്തിത്തർക്കം, വ്യാപാരം, പാക്കിസ്ഥാനുമായുള്ള ബന്ധം തുടങ്ങിയ വിഷയങ്ങൾ ചർച്ചയാകും. എന്നാൽ ഇതിന് മുകളിൽ ജല പ്രശ്‌നം സജീവമായി മോദി ഉയർത്തും. ചൈനയുടെ കൃത്രിമ മഴ ഭീഷണിയാണെന്ന തിരിച്ചറിവ് മോദിക്കുണ്ട്. ജലക്ഷാമം മറികടക്കാൻ തിബറ്റിലും സമീപ പ്രദേശങ്ങളിലും മഴ പെയ്യിച്ച് വെള്ളം ശേഖരിച്ചുവെക്കാനാണ് ചൈനീസ് പദ്ധതി. ഇത് സംബന്ധിച്ച് ഔദ്യോഗിക റിപ്പോർട്ട് ചൈന പുറത്തുവിട്ടിട്ടില്ലെങ്കിലും ഇന്ത്യയ്ക്ക് ഇതൊരു വൻ മുന്നറിയിപ്പ് തന്നെയാണ്. കൃത്രിമ മഴയിലൂടെ ഹിമാലയത്തിൽ നിന്നുള്ള നദികളും ഡാമുകളും നിറഞ്ഞാൽ അത് വൻ ദുരന്തമായി മാറും.\nഹിമാലയത്തിൽ നിന്ന് ഇന്ത്യയിലേക്ക് ഒഴുകുന്ന നദികളിലെ ജലനിരപ്പ് കൂടുകയോ ചൈനയുടെ അധീനതയിലുള്ള ഡാമുകൾ തുറന്നുവിടുകയോ തകരുകയോ ചെയ്താൽ നിമിഷങ്ങൾക്കുള്ളിൽ ഇന്ത്യയുടെ കിഴക്കൻ നഗരങ്ങൾ മുങ്ങും. അതിർത്തി തർക്കം രൂക്ഷമായതിനു ശേഷമാണ് ജലം, മഴ ബന്ധപ്പെട്ടുള്ള വിവരങ്ങൾ ചൈന ഇന്ത്യയ്ക്ക് കൈമാറാതെ വിട്ടുനിൽക്കാൻ തുടങ്ങിയത്. അവസാനമായി 2016 മേയിലാണ് ഹൈഡ്രോളജിക്കൽ ഡേറ്റ ഇന്ത്യയ്ക്ക് നൽകിയത്. എന്നാൽ ഇത് രണ്ടു രാജ്യങ്ങൾക്കും നല്ലതല്ലെന്നാണ് വിദഗ്ധരുടെ വിലയിരുത്തൽ.\nഹൈഡ്രോളജിക്കൽ ഡേറ്റ ലഭിക്കാതെ വന്നാൽ ചൈനയുടെ ഭാഗത്തുള്ള നദികളിലെ ജലത്തിന്റെ അളവ് കണക്കാക്കാൻ ഇന്ത്യയ്ക്ക് സാധിക്കില്ല. ഇത് കിഴക്കൻ സംസ്ഥാനങ്ങളിൽ വൻ പ്രളയത്തിനു വരെ കാരണമാകും. ഇന്ത്യയ്‌ക്കെതിരെ വാട്ടർ ബോംബ് തന്ത്രം പ്രയോഗിക്കാനാണ് ചൈന ശ്രമിക്കുന്നതെന്ന് പരിസ്ഥിതി ഗവേഷകർ നേരത്തെ തന്നെ ആരോപിച്ചിരുന്നു. ഇന്ത്യയുടെ ഭാഗത്തേക്ക് ഒഴുകുന്ന നിരവധി നദികളിൽ കൂടുതൽ വെള്ളം സംഭരിക്കാൻ ചൈന അനധികൃതമായി ഡാമുകളും ബണ്ടുകളും നിർമ്മിക്കുന്നുണ്ട്. വൻ ഡാമുകളാണ് ചൈന നിർമ്മിച്ചിരിക്കുന്നത്. ഈ ഡാമുകൾ പെട്ടെന്ന് തുറന്നു വിട്ടാൽ ഇന്ത്യയുടെ നിരവധി കിഴക്കൻ പ്രദേശങ്ങൾ വെള്ളത്തിലാകും. നിരവധി പേർ മരിക്കും. ഇതും മോദി നയതന്ത്ര ചർച്ചകളിൽ സജീവ ചർച്ചാവിഷയമാക്കും.\nവെള്ളി, ശനി ദിവസങ്ങളിലാണ് ചൈനയിലെ വുഹാനിൽവെച്ച് മോദിയും ഷിൻ ചിൻ പിങ്ങും അനൗദ്യോഗിക ഉച്ചകോടി നടത്തുന്നത്. അതിനായി മോദി വ്യാഴാഴ്ച വൈകീട്ട് വുഹാനിലേക്ക് തിരിച്ചു. 1988-ൽ അന്നത്തെ പ്രധാനമന്ത്രിയായിരുന്ന രാജീവ് ഗാന്ധിയുടെ ചൈനീസ് സന്ദർശനവുമായാണ് രാഷ്ട്രീയനിരീക്ഷകർ മോദിയുടെ സന്ദർശനത്തെ കാണുന്നത്. 1962-ലെ യുദ്ധത്തോടെ ഇന്ത്യ-ചൈന ബന്ധത്തിലുണ്ടായ വിള്ളൽ പരിഹരിക്കുന്നതിന്റെ ഭാഗമായായിരുന്നു കൂടിക്കാഴ്ച. ഡോക്ലാമിൽ ഇന്ത്യയുടെയും ചൈനയുടെയും സൈന്യങ്ങൾ പോരാട്ടസജ്ജമായി 73 ദിവസം തുടർച്ചയായി നിന്നതിനുശേഷം ഇപ്പോഴാണ് മോദി-ഷി കൂടിക്കാഴ്ച.\nകഴിഞ്ഞദിവസങ്ങളിൽ വിദേശകാര്യമന്ത്രി സുഷമാ സ്വരാജ്, പ്രതിരോധമന്ത്രി നിർമലാ സീതാരാമൻ എന്നിവർ ചൈനയിലെത്തിയിരുന്നു. ഷാങ്ഹായ് കോർപ്പറേഷൻ ഓർഗനൈസേഷനിലെ (എസ്.സി.ഒ.) വിദേശകാര്യമന്ത്രിമാരുടെയും പ്രതിരോധമന്ത്രിമാരുടെയും യോഗത്തിൽ പങ്കെടുക്കാനായിരുന്നു ഇത്.\nദൈവത്തിന്റെ സ്വന്തം നാട്ടിലേക്ക് പോകുന്നോ? ജാഗരൂകരാകണം..വലിയ ആൾക്കൂട്ടമുള്ള പൊതുസ്ഥലങ്ങളിൽ പോകരുത്; പൊലീസും പ്രതിഷേധക്കാരും തമ്മിൽ പലസ്ഥലത്തും സംഘർഷം; മാധ്യമ റിപ്പോർട്ടുകൾ നിരന്തരം നിരീക്ഷിക്കണം; കേരളത്തിലേക്ക് യാത്ര ചെയ്യുന്ന ടൂറിസ്റ്റുകൾക്ക് മുന്നറിയിപ്പ് നൽകി ബ്രിട്ടീഷ് സർക്കാർ


ക്ലബ് ഹൗസില് മുസ്‌ലിം സ്ത്രീകള്‍ക്കെതിരായ വംശീയ അധിക്ഷേപം: കോഴിക്കോട് സ്വദേശിനിയെ ഡല്‍ഹി പോലിസ് ചോദ്യം ചെയ്തു\nSat Jul 02 2022 10:06:54 GMT+0530 (India Standard Time)\nBY APH24 Jan 2022 6:35 AM GMT\nAPH24 Jan 2022 6:35 AM GMT\nന്യൂഡല്‍ഹി: ക്ലബ് ഹൗസില് മുസ് ലിം സ്ത്രീകള്‍ക്കെതിരേ വംശീയ അധിക്ഷപം നടത്തിയ കേസില് കോഴിക്കോട് സ്വദേശിനിയായ മലയാളി പെണ്‍കുട്ടിയെ ഡല്‍ഹി പോലിസ് ചോദ്യം ചെയ്തു. കോഴിക്കോട് സ്വദേശിനിയായ അഞ്ജല് ആനന്ദ് ആണ് ചര്‍ച്ചയില് പങ്കെടുത്തതെന്ന് ദി പ്രിന്റ് റിപ്പോര്‍ട്ടില് പറയുന്നു. 'roma' എന്ന പേരില് ക്ലബ് ഹൗസ് ചര്‍ച്ചയില് പങ്കെടുത്തതെന്ന് സീനിയര് പോലിസ് ഉദ്യോഗസ്ഥനെ ഉദ്ധരിച്ച് ദി പ്രിന്റ് റിപ്പോര്‍ട്ട് ചെയ്തു. മണിപ്പാലില് ഹോട്ടല് മാനേജ്‌മെന്റ് കോഴ്‌സിന് പഠിക്കുന്ന പെണ്‍കുട്ടിയുടെ ഫോണും, ലാപ്‌ടോപ്പും പോലിസ് കസ്റ്റഡിയിലെടുത്തു. മതവിദ്വേഷ പ്രചാരണം നടത്തിയ ആറുപേരില് ഒരാള് കോഴിക്കോട് സ്വദേശിനിയാണെന്നാണ് ഡല്‍ഹി പോലിസിന്റെ കണ്ടെത്തല്. സംഭവവുമായി ബന്ധപ്പെട്ട് വെള്ളിയാഴ്ചയാണ് ഡല്‍ഹി പോലിസ് കോഴിക്കോട്ട് എത്തിയത്. കോഴിക്കോട് സിറ്റി പൊലീസ് കമ്മീഷണര് എവി ജോര്‍ജുമായി ബന്ധപ്പെട്ടിരുന്നു. തുടര്‍ന്നാണ് ചോദ്യം ചെയ്യലിലേക്ക് എത്തിയത്.\nനേരത്തെ കേസുമായി ബന്ധപ്പെട്ട് ലഖ്‌നൗ സ്വദേശിയെ പോലിസ് കസ്റ്റഡിയിലെടുത്തിരുന്നു. ക്ലബ്ബ് ഹൗസ് ചര്‍ച്ചയില് പങ്കെടുത്തവര് മുസ് ലിം സ്ത്രീകള്‍ക്കെതിരെ വിദ്വേഷപരവും അശ്ലീലവുമായ പരാമര്‍ശങ്ങള് നടത്തിയെന്നാണ് പരാതി. ഒരു മുസ് ലിം പെണ്‍കുട്ടിയെ ബലാല്‍സംഗം ചെയ്യുന്നത് ഏഴ് ബാബരി മസ്ജിദ് തകര്‍ക്കുന്നതിന് തുല്ല്യമാണെന്നതടക്കമുള്ള വംശീയമായ പരാമര്‍ശങ്ങള് ചര്‍ച്ചയില് പങ്കെടുത്തവര് ഉന്നയിച്ചിരുന്നു. മുസ് ലിം പെണ്‍കുട്ടികളെ മതപരിവര്‍ത്തനം ചെയ്യുമെന്നും ആര്‍എസ്എസ് അനുഭാവിയെന്ന് സ്വയം വിശേഷിപ്പിച്ച വ്യക്തി പറഞ്ഞു. മുസ് ലിം സ്ത്രീകള്‍ക്കെതിരായ വര്‍ഗീയ പരാമര്‍ശങ്ങള് 'ജയ് ശ്രീ രാം' വിളികളോടെയാണ് പെണ്‍കുട്ടികള് ഉള്‍പ്പടെ ചര്‍ച്ചയില് പങ്കെടുത്തവര് സ്വാഗതം ചെയ്തത്. ഇതില് കേസെടുക്കണമെന്നും കുറ്റവാളികളെ അറസ്റ്റു ചെയ്യണമെന്നും ആവശ്യപ്പെട്ട് ഡല്‍ഹി വനിതാ കമ്മിഷന് അധ്യക്ഷ അധ്യക്ഷ സ്വാതി മാലിവാള് കഴിഞ്ഞയാഴ്ച പോലിസിനു നോട്ടിസ് നല്‍കിയിരുന്നു.\nക്ലബ് ഹൗസ് ചര്‍ച്ചയില് മുസ്‌ലിം സ്ത്രീകളെ ലൈംഗികമായി അധിക്ഷേപിച്ചതിന് മുംബൈ പോലിസ് മൂന്ന് പേരെ ഹരിയാനയില് നിന്നും അറസ്റ്റ് ചെയ്തിരുന്നു.\nclub house delhi police muslim woman hate speech


Kariveppila കറിവേപ്പില: November 2012\nഈ ചമ്മന്തി എളുപ്പത്തിലുണ്ടാക്കാം. സ്വാദൊക്കെയുണ്ട്. യാത്രയിലൊക്കെ കൊണ്ടുപോകാം.\nവെളുത്തുള്ളി പതിനെട്ട് അല്ലി\nചുവന്ന മുളക്/ വറ്റൽ മുളക് - അഞ്ചോ ആറോ,\nകറിവേപ്പില - കുറച്ച് ഇല,\nകായം - പൊടിയോ കഷ്ണമോ കുറച്ച്,\nപുളി - നെല്ലിക്കാവലുപ്പം,\nഉഴുന്നുപരിപ്പ് - മൂന്ന് ടീസ്പൂൺ,\nകടലപ്പരിപ്പ് - മൂന്ന് ടീസ്പൂൺ,\nവെളിച്ചെണ്ണയും കുറച്ചുപ്പും ഒരു ടീസ്പൂൺ പഞ്ചസാരയും.\nഉള്ളികളുടെ തോലു കളയുക, കഴുകുക. വല്യുള്ളിയും കുഞ്ഞുള്ളിയും കഷണങ്ങളാക്കുക. അധികം ചെറുതൊന്നുമാക്കേണ്ട. വെളിച്ചെണ്ണ ചൂടാക്കി പരിപ്പുകൾ വഴറ്റുക. വാങ്ങി മാറ്റുക.\nഉള്ളികളും മുളകും വഴറ്റുക. കറിവേപ്പില ഇടുക. മൊരിഞ്ഞാൽ പുളിയും കായവും ഇടുക. ഇളക്കി വാങ്ങുക. പരിപ്പ് ആദ്യം ഒന്നു മിക്സിയിൽ തിരിക്കാം. പിന്നെ ബാക്കിയെല്ലാം കൂടെ ഇടുക. ഉപ്പും പഞ്ചസാരയും ഇടുക. നന്നായി അരയ്ക്കുക.\nപഞ്ചസാര വേണ്ടെങ്കിൽ ഒഴിവാക്കാം. അളവ് കുറച്ച് അങ്ങോട്ടോ ഇങ്ങോട്ടോ ഒക്കെ മാറിയാലും കുഴപ്പമില്ല.\nPosted by സു | Su at 8:28 PM9comments:\nതിനയും ചാമയെപ്പോലെതന്നെയുള്ള ഒരു ധാന്യമാണ്. പണ്ടത്തെക്കാലത്തുതന്നെയാണ് അതും കൂടുതലായിട്ട് നമ്മുടെ നാട്ടുകാർ കഴിച്ചിരുന്നത് എന്നു തോന്നുന്നു. തിന കൊണ്ട് ഉപ്പുമാവാണ്\nകേട്ടിട്ടുള്ളത്. ഉപ്പുമാവിനോട് വല്യ പ്രിയം ഇല്ലാത്തതുകൊണ്ട് ഞാൻ ഉപ്പുമാവ് പരീക്ഷിച്ചില്ല. അമ്മ പരീക്ഷിച്ചു. തിനയ്ക്ക് നല്ല വേവുണ്ട് എന്നു കണ്ടുപിടിച്ചു. അതായത് തിന വേവാൻ സമയം\nഎടുക്കും. അല്ലെങ്കിൽ കുക്കറിൽ വയ്ക്കേണ്ടിവരും. ഇനി ഞാൻ പരീക്ഷിച്ചാൽ പറയാം. ഇപ്പോ, തിന കൊണ്ട് മുറുക്കു മതി എന്നുവെച്ചു. അതാവുമ്പോൾ കറുമുറെ ശബ്ദം ഉണ്ടാക്കി തിന്നാലോ.\nഇതാണ് തിന (Foxtail Millet) (Setaria Italica). തമിഴിൽ തിനൈ എന്നും തെലുങ്കിൽ കൊറല്ലു/കൊറാലു എന്നും കന്നടയിൽ നവനെ (നവണെ) എന്നും പറയും (വിക്കിപീഡിയയോടു കടപ്പാട്).\nമുറുക്കുണ്ടാക്കിയത് എങ്ങനെയെന്നു പറയാം. സാദാ മുറുക്കുണ്ടാക്കുന്നതുപോലെത്തന്നെ. തിന വെള്ളത്തിൽ നാലു മണിക്കൂർ കുതിർത്തിട്ടു. അരിച്ചുകഴുകി വെള്ളം ഉണങ്ങാൻ വെച്ചു. തുണിയിൽ\nഇടുകയോ അടച്ചു കമഴ്ത്തിയിടുകയോ ചെയ്യാം.\nഒന്ന് ഉണങ്ങിക്കഴിഞ്ഞ് പൊടിച്ചു. അരിപ്പയിൽ അരിച്ചു മിനുസപ്പൊടി എടുത്തു. ഉഴുന്നു വറുത്തുപൊടിച്ചു.\nതിനപ്പൊടി രണ്ടു ഗ്ലാസും, ഉഴുന്നുപൊടി അര ഗ്ലാസും എടുത്തു. അര ടീസ്പൂൺ മുളകുപൊടി, ഒരു ടീസ്പൂൺ ജീരകം, ഒരു ടീസ്പൂൺ കറുത്ത എള്ള്, അല്പം കായം പൊടി, അല്പം ചൂടാക്കിയ വെളിച്ചെണ്ണ, ആവശ്യത്തിനു ഉപ്പ്, അല്പം അജ്വൈയ്ൻ/ഓമം/അയമോദകം ചേർത്തു. നോർത്തിന്ത്യയിലൊക്കെ മിക്സ്ചറിലും മുറുക്കിലുമൊക്കെ ആ സംഗതി ചേർക്കും.\nവെള്ളവും ചേർത്തു കുഴച്ചു.\nമുറുക്കിന്റെ നാഴിയിൽ ഇട്ട് പ്ലാസ്റ്റിക് ഷീറ്റിലേക്കു പിഴിഞ്ഞു. വെളിച്ചെണ്ണയിൽ വറുത്തെടുത്തു.\nഅളവൊക്കെ കുറച്ച് മാറിയാലും പ്രശ്നമൊന്നുമില്ല. മുളകുപൊടി അധികമാക്കാം. വേണ്ടെങ്കിൽ\nചേർത്തില്ലെങ്കിലും സാരമില്ല. അങ്ങനെ എല്ലാം കുറച്ച് അങ്ങോട്ടുമിങ്ങോട്ടും മാറ്റണമെങ്കിൽ മാറ്റാം. ഈ അളവിൽ മുറുക്കു നന്നായിരുന്നു.\nതിന വെള്ളത്തിലിടാതെ പൊടിച്ചും മുറുക്കുണ്ടാക്കിയാൽ കുഴപ്പമില്ലെന്നു തോന്നുന്നു.\nPosted by സു | Su at 7:21 PM5comments:\nLabels: എണ്ണപ്പലഹാരം, തിന, മുറുക്ക്\nചാമ പണ്ടുകാലത്ത് ആൾക്കാർ ഇഷ്ടം‌പോലെ കഴിച്ചിരുന്ന ഒന്നാണ്. ചാമച്ചോറും ചാമക്കഞ്ഞിയും പണ്ടുകാലത്ത് ഉണ്ടാക്കിക്കഴിച്ചിരുന്നു എന്ന് പലരിൽ നിന്നും കേട്ടും പലയിടത്തുനിന്നും വായിച്ചും അറിഞ്ഞു. എന്നാൽ‌പ്പിന്നെ ചാമ തന്നെ ആയ്ക്കോട്ടെ എന്നുവിചാരിച്ചു. ഞാൻ ചാമകൊണ്ട് ദോശയുണ്ടാക്കാൻ തീരുമാനിച്ചു.\nഇത് ചാമ നന്നായി വൃത്തിയാക്കുന്നതിനുമുമ്പേയുള്ളതാണ്. ഇതിൽ പുല്ലും പൊടിയും കല്ലും ഒക്കെയുണ്ടാവും.\nഇത് വൃത്തിയാക്കിയ ചാമ.\nസാമൈ എന്നും തമിഴിലും, സാവക്കി എന്നു കന്നടയിലും , Little Millet എന്നു ഇംഗ്ലീഷിലും ചാമ അറിയപ്പെടുന്നു എന്നാണു ഞാൻ മനസ്സിലാക്കി വെച്ചിരിക്കുന്നത്. Panicum Sumatrence എന്നാണിതിന്റെ ശാസ്ത്രീയനാമം.\nചാമകൊണ്ടു ദോശയുണ്ടാക്കാ‍ൻ വല്യ എളുപ്പമാണ്. ചാമ ഒരു ഗ്ലാസ്, പുഴുങ്ങലരി ഒരു ഗ്ലാസ്, ഉഴുന്ന് കാൽ ഗ്ലാസ്, ഉലുവ ഒരു ടീസ്പൂൺ എന്നിവ വെള്ളത്തിൽ നാലഞ്ചുമണിക്കൂർ കുതിർത്തു വയ്ക്കണം. കഴുകി മിനുസമായിട്ട് അരയ്ക്കണം. ഉപ്പും ചേർത്തു വയ്ക്കണം. അരയ്ക്കുമ്പോൾ അല്പം വെള്ളം ചേർത്താൽ മതി. തലേദിവസം അരച്ച് പിറ്റേന്ന് ദോശയുണ്ടാക്കുന്നതാണ് ഇവിടെ പതിവ്. പുളിച്ചത് ഇഷ്ടമില്ലാത്തവർക്ക് അരച്ചപാടേ ദോശയുണ്ടാക്കാം. ഉഴുന്നു കുറയ്ക്കണമെങ്കിൽ കുറയ്ക്കാം. അരിയില്ലാതെയും, ചാമ ദോശയുണ്ടാക്കാം. എനിക്കത്ര ഇഷ്ടമായില്ല.\nപഴഞ്ചൊല്ല് :- ചാമച്ചോറുണ്ടു ചെടിച്ചവനുണ്ടോ, ചെന്നേടത്തെ ചാമപ്പുത്തരിയ്ക്കു കൊതി?\nPosted by സു | Su at 10:50 PM2comments:\nLabels: ചാമ, ദോശ


Emalayalee.com - അമീര്‍ഖാന്റെ പേടി അഥവാ വരേണ്യ വര്‍ഗത്തിന്റെ ഭീതി (ജയമോഹനന് എം)\nഅമീര്‍ഖാന്റെ പേടി അഥവാ വരേണ്യ വര്‍ഗത്തിന്റെ ഭീതി (ജയമോഹനന് എം)\nരാജ്യത്തെ അസഹിഷ്‌ണുതയ്‌ക്കെതിരെ അമീര്‍ഖാന്റെ പ്രതികരണങ്ങളാണ് ഇപ്പോള് ചൂടേറിയ ചര്‍ച്ച. രാജ്യത്തെ വര്‍ദ്ധിക്കുന്ന അസഹിഷ്‌ണുതയ്‌ക്കെതിരെ അമീര്‍ഖാന് പ്രതികരിക്കുമ്പോള് അതിന് സമീപകാലത്തെ തീവ്രഹിന്ദുത്വ ശക്തികള് ഇന്ത്യയിലുണ്ടാക്കുന്ന പ്രശ്‌നങ്ങളുമായി ബന്ധമുണ്ട്. ദാദ്രിയില് ഗോമാസം കഴിച്ചതിന്റെ പേരില് ആളെ അടിച്ചു കൊല്ലുന്നതും മുസ്ലിങ്ങള് പാകിസ്ഥാനിലേക്ക് പോകണമെന്ന് ഹിന്ദുത്വ നേതാക്കള് പ്രസ്‌താവനകള് നടത്തുന്നതും ഏതൊരാളെയും അസ്വസ്ഥനാക്കും.\nഎന്നാല് ഇവിടെ അമീര്‍ഖാന് നടത്തിയിരിക്കുന്ന പ്രസ്‌താവനയിലേക്ക് വിശദമായി ഒന്ന് കടന്നു ചെല്ലുന്നത് നന്നായിരിക്കും. രാജ്യത്തെ അസഹിഷ്‌ണുതയില് ടെന്‍ഷനടിച്ച് അമീര്‍ഖാന്റെ ഭാര്യ രാജ്യം വിടേണ്ടി വരുമോ എന്ന് തന്നോട് ചോദിച്ചുവെന്നും കുഞ്ഞുങ്ങളെ ആലോചിച്ച് ഭയമാകുന്നു എന്ന് ഭാര്യ പറഞ്ഞുവെന്നുമാണ് അമീര്‍ഖാന് പങ്കുവെയ്‌ക്കുന്ന പ്രശ്‌നം. അമീറിന്റെ പ്രതികരണത്തോടെ അനുകൂലിച്ചും പ്രതികൂലിച്ചും പലരും പ്രതികരിച്ചുവെങ്കിലും മലയാളി സംവിധായകനും നടനുമായ പ്രതാപ് പോത്തന്റെ പ്രതികരണമാണ് ഏറ്റവും രസകരവും യാഥാര്‍ഥ്യത്തോട് അടുത്തു നില്‍ക്കുന്നതും.\nഅമീറിനും കുടുംബത്തിനും ഉത്തരധ്രുവത്തിലേക്ക് പോകാമെന്നാണ് പ്രതാപ് പോത്തന്റെ പരിഹാസം. അമീറിനും ഭാര്യയ്‌ക്കും അവരുടെ മക്കളെ ഓര്‍ത്താണ് ഭീതി. അതുകൊണ്ടാണ് അവര് ഇന്ത്യ വിടണമെന്ന് ആഗ്രഹിക്കുന്നത്. അങ്ങനെയെങ്കില് ഞാന് നിര്‍ദ്ദേശിക്കുന്നത് ഉത്തര ധ്രൂവമാണ്. അവിടെ കുട്ടികളെ സന്തോഷിപ്പിക്കാന് സാന്താക്ലോസ് എത്തുമായിരിക്കും.\nഇനി നിങ്ങളുടെ ഭാര്യ ശരിക്കും പോകാന് ആഗ്രഹിക്കുന്നുവെങ്കില് നിങ്ങള്‍ക്ക് ഇവിടെ അവകാശമില്ല. നിങ്ങള്‍ക്ക് മാത്രമേ കുട്ടികളുള്ളോ, നല്ലതെല്ലാം നിങ്ങള്‍ക്ക് മതിയോ, അങ്ങനെയെങ്കില് യാതൊരു പ്രശ്‌നങ്ങളുമില്ലാത്ത ഒരു രാജ്യത്തിന്റെ പേരു പറയു. ?.. ഇങ്ങനെ കടന്നു പോകുന്നു പ്രതാപ് പോത്തന്റെ ഫേസ്‌ബുക്ക് പോസ്റ്റ്.\nഅമീര്‍ഖാനുള്ള മികച്ച മറുപടിയാണിത്. സ്വന്തം വീട്ടിലേക്ക് അപകടം എത്തുമ്പോള് പ്രതികരിക്കുന്ന വരേണ്യവര്‍ഗത്തിന്റെ സ്ഥിരം സ്വഭാവം തന്നെയാണ് ഇവിടെ അമീര്‍ഖാന് പ്രകടിപ്പിക്കുന്നത്. സത്യമേവ ജയതേ എന്ന ടെലിവിഷന് പരിപാടിയിലൂടെ ഒരുപാട് സാമൂഹിക യാഥാര്‍ഥ്യങ്ങള് വെളിച്ചത്തുകൊണ്ടു വന്ന വ്യക്തിയാണ് അമീര്‍ഖാന് എന്നത് ഇവിടെ മറക്കുന്നില്ല.\nഎന്നാല് അസഹിഷ്‌ണുതയ്‌ക്കെതിരെ പ്രതികരിച്ചപ്പോള് അമീര്‍ഖാന്റെ പ്രതികരണം തീര്‍ത്തും വ്യക്തിപരമായി മാറി. എന്നും വരേണ്യവര്‍ഗത്തിന്റെ രീതി ഇതു തന്നെയാണ്. തങ്ങളിലേക്ക് ഒരു പ്രശ്‌നമെത്തുന്നു എന്നു വരുമ്പോഴാണ് അവര് ഉത്‌കണ്‌ഠയിലാകുന്നത്.\nരാജ്യത്ത് എത്രയോ വര്‍ഗീയ കലാപങ്ങള് നടന്നു. അപ്പോഴൊന്നും ഒരു അമീര്‍ഖാനും പരസ്യമായി പ്രതികരിച്ചില്ല. രാജ്യത്ത് എത്രയോ തവണ ദളിതര് പീഡിപ്പിക്കപ്പെട്ടു. വടക്കു കിഴക്കന് സംസ്ഥാനങ്ങളില് ദളിത് സ്‌ത്രീകള് ഇന്ത്യന് സൈന്യത്താല് റേപ്പ് ചെയ്യപ്പെട്ടു. എന്തിന് ദില്ലിയിലെ തെരുവില് ഒരുപെണ്‍കുട്ടി ബസില് ക്രൂര ബലാല്‍കാരത്തിന് ഇരയായി കൊല്ലപ്പെട്ടു. അന്നൊന്നും പ്രതികരണങ്ങളില്ല. എന്നാല് ഇവിടെ സംഘപരിവാര് ഫാസിസം മുസ്ലിം സെലിബ്രിറ്റികളുടെ അസ്ഥിത്വത്തെ ചോദ്യം ചെയ്യുമ്പോള് അമീറും, ഷാരൂഖും പ്രതികരിക്കുന്നു.\nനല്ലത് തന്നെ. സ്വന്തം അസ്ഥിത്വത്തെ ചോദ്യം ചെയ്യുമ്പോഴെങ്കിലും പ്രതികരിക്കാന് തയാറാകുന്നുണ്ടല്ലോ? എന്നാല് തന്റെ പ്രശ്‌നങ്ങളില് ആശങ്ക പ്രകടിപ്പിക്കുകയും മറ്റുള്ളവരുടെ ശ്രദ്ധ ഇവിടേയ്‌ക്ക് ക്ഷണിക്കുകയും ചെയ്യുന്ന വരേണ്യ വര്‍ഗം സമൂഹത്തിലെ ബഹുഭൂരിപക്ഷം സാധാരണക്കാരുടെ പ്രശ്‌നങ്ങളില് എങ്ങനെയാണ് പ്രതികരിക്കുന്നത് എന്നത് സ്വയം ഒന്നാലോചിച്ചു നോക്കേണ്ടതാണ്.\nകഴിഞ്ഞ ദിവസം ആദിവാസികളെക്കുറിച്ച് ബ്ലോഗ് എഴുതിയ മോഹന്‍ലാലിന്റെ കാര്യം തന്നെയെടുക്കാം. ആദിവാസികള് നേരിടുന്ന പ്രശ്‌നത്തെക്കുറിച്ച് ലാല് സമൂഹത്തിന്റെ ശ്രദ്ധക്ഷണിച്ചത് ശ്രദ്ധേയമാണ്. എന്നാല് മോഹന്‍ലാല് മറന്നു പോകുന്ന ഒരു കാര്യമുണ്ട്. വയനാട്ടില് ആദിവാസികളുടെ കഥ പ്രമേയമാക്കി ഫോട്ടോഗ്രാഫര് എന്ന സിനിമ മോഹന്‍ലാല് ചെയ്‌തിട്ടുണ്ട്. അന്ന് മോഹന്‍ലാലിനൊപ്പം മണി എന്ന ആദിവാസി ബാലന് കളിച്ചും ചിരിച്ചും അഭിനയിച്ചിരുന്നു. പക്ഷെ ആ ബാലന് പിന്നെയെവിടെ എന്ന് മോഹന്‍ലാലോ, ഫോട്ടോഗ്രാഫര് ടീമോ അന്വേഷിച്ചിട്ടുണ്ടോ. താന് അഭിനയിച്ച സിനിമ കാണുവാനുള്ള അവസരമെങ്കിലും പാവം മണിക്ക് ലാല് ചെയ്‌തുകൊടുത്തുവോ. ഇല്ല. അങ്ങനെയൊരു സംഭവം ഉണ്ടായിട്ടില്ല.\nഇവിടെയാണ് സെലിബ്രിറ്റികളുടെ മറവിയും തങ്ങളിലേക്ക് പ്രശ്‌നങ്ങള് എത്തുമ്പോഴുള്ള ഭീതിയും വ്യക്തമാകുന്നത്.\nഇവിടെ സെലിബ്രിറ്റികള് മനസിലാക്കേണ്ട പ്രധാന പ്രശ്‌നം. സമത്വസുന്ദരമായ ഇന്ത്യയിലെ പൊടുന്നനെ ഉയര്‍ന്നുവന്ന ഏക പ്രശ്‌നമാകുന്നില്ല അസഹിഷ്‌ണുത. ഈ അസഹിഷ്‌ണുത ഇവിടെ വര്‍ഷങ്ങള്‍ക്ക് മുമ്പു തന്നെ ഉണ്ടായിരുന്നു. വര്‍ഷങ്ങള്‍ക്ക് മുമ്പ് ഇതേ അസിഹിഷ്‌ണുതയാണ് ബാബറി മസ്‌ജിദിനെ നിലംപൊത്തിച്ചത്. ഭാരത്തെ നെടുകെ വെട്ടിമുറിച്ചത്. ആസാമില് 5000 പേരെ കൂട്ടക്കൊല നടത്തിയ നെല്ലികൂട്ടക്കൊല നടത്തിയത്. അപ്പോള് അസഹിഷ്‌ണുത ഇവിടെ നേരത്തെ ഉണ്ടായിരുന്നു. അന്നൊന്നും നിങ്ങള് പ്രതികരിക്കാതിരുന്നത് അത് നിങ്ങളുടെ നേരെ എത്തിയിട്ടില്ലായിരുന്നു എന്നതുകൊണ്ടാണ്. ഇന്ത്യന് മധ്യവര്‍ഗത്തിന്റെയും ഉപരിവര്‍ഗത്തിന്റെയും ശീലം ഇങ്ങനെയാണ്. പ്രശ്‌നം തന്റെ നേരെ നീളുമ്പോള് മാത്രമാണ് പ്രതികരിക്കുക.\nഎന്തായാലും ഉപരിവര്‍ഗത്തിന് ഭയം കൊണ്ടാണെങ്കിലും വൈകി വന്ന വിവേകം നല്ലതാണ്. അസഹിഷ്‌ണുതയ്‌ക്കെതിരെയുള്ള പ്രതിഷേധങ്ങള് ഏത് നിലയിലാണെങ്കിലും സ്വാഗതം ചെയ്യപ്പെടേണ്ടതുണ്ട്. ഒപ്പം അഡ്രസ് ചെയ്യപ്പെടാതെ പോകുന്ന നിരവധി അസഹിഷ്‌ണുതകളും പ്രശ്‌നങ്ങളും നമ്മുടെ രാജ്യത്തുണ്ട്. അവയോടും പ്രതികരിക്കേണ്ടത് കലാകാരന്റെ കടമ തന്നെയാണ്. അതിന് കഴിയാത്തവര് പ്രാതാപ് പോത്തന് പറഞ്ഞതുപോലെ ഉത്തരധ്രൂവത്തിലേക്ക് പോകുക.\nദാദ്രിയില് ആളെ കൊന്നത് സഹിഷ്ണുതയാണോ? സുപ്രീം കോടതി വിധി പോലും ലംഘിച്ച് ബാബരി മസ്ജി പൊളിച്ചത് സഹിഷ്ണുതയാണോ? അതിനു ശേഷം കലാപത്തില് ജനത്തെ കൊന്നതും സഹിഷ്ണുത? ഗുജറാത്തില് കലാത്തില് നിരപരാധികളെ കൊന്നത്? ഓ, അത് ഗോദ്ര സംഭവത്തിനു പകരം ചെയ്ത നിസ്സര സംഭവമാണല്ലോ?\nഒരു അര്‍ദ്ധ സൈനിക വിഭാഗത്തെ ആര്.എസ്.എസ്. വളര്‍ത്തുന്നതും സഹിഷ്ണുത കൊണ്ടണോ? അതു ആരെ നേരിടാനാണു? മറ്റു ഇന്ത്യാക്കാരെ ആല്ലാതെ ആരെ?\nമഹാഭൂരിപക്ഷം ഹിന്ദുക്കളൂം സഹിഷ്ണുതയുള്ളവരാണു. അല്ലാത്തവരാണു വിമര്‍ശകരെ അടിച്ചൊതുക്കാന് ഇറങ്ങുന്നത്.\nഅതു പോലെ തന്നെ നിങ്ങളോടു ഞങ്ങല് സഹിഷ്ണുത കാട്ടി എന്നു പറയുമ്പോല് ഞങ്ങള് നിങ്ങള്‍ക്ക് ഒരു ഔദാര്യം തന്നു എന്നാണുദ്ധേശിക്കുന്നത്. ഇന്ത്യയില് ജനിച്ച പൗരനു ആരൂടെയെങ്കിലും ഔദാര്യം വേണോ, അതോ സ്വാതന്ത്ര്യം വേണോ?\nപ്രിയപ്പെട്ട അമീർ ഖാൻ\nപ്രിയപ്പെട്ട അമീർ ഖാൻ,\nരാജ്യത്ത് ഭീതിദമായ സാഹചര്യമാണെന്നും രാജ്യം വിടാൻ ഭാര്യ നിർദേശിച്ചെന്നുമുള്ള താങ്കളുടെ പ്രസ്താവന ചില കാര്യങ്ങൾ ഓർമിച്ചെടുക്കാൻ നിർബന്ധിതനാക്കുന്നു...\nആദ്യമേ പറഞ്ഞു കൊള്ളട്ടേ, ഞാൻ താങ്കളുടെ ഒരു ആരാധകനാണ്. മാധുരി ദീക്ഷിതുമായി താങ്കൾ അഭിനയിച്ച "ദിൽ " ദൂരദർശനിൽ കണ്ട തൊണ്ണൂറുകളുടെ പാതിയിൽ ഇഷ്ടപ്പെട്ട് തുടങ്ങിയതാണ് താങ്കളെ. രാജാ ഹിന്ദുസ്ഥാനിയും ,സർഫരോഷും, ലഗാനും, ത്രീ ഇഡിയറ്റ്സും, താരേ സമീൻ പറും, ധൂം3യുമൊക്കെ ആ ഇഷ്ടം ആരാധനയിലേക്കും ബഹുമാനത്തിലേക്കും വളർത്തി.\n2014 ഡിസംബർ 19 ന് പുറത്തിറങ്ങിയ "pk " ഞാനുൾപ്പെടെ ഹിന്ദു സമൂഹം അംഗീകരിച്ചത് അത് താങ്കളുടെ സിനിമ ആയതു കൊണ്ടു കൂടിയാണ്. ഹിന്ദുക്കളെയും അവരുടെ ആചാരങ്ങളെയും പുഛിക്കുകയും, വിഗ്രഹാരാധനയും ബഹുദൈവാരാധനയും പാപമാണെന്നും, ഹിന്ദു സന്യാസിമാരൊക്കെ ആൾ ദൈവങ്ങളാണെന്നും സന്ദേശം നൽകുന്ന ഒരു pro- islamic ചിത്രമായിരുന്നു PK എന്നതിൽ അന്നുമിന്നും സംശയമുണ്ടായിരുന്നില്ല. " മുസൽമാൻ കഭീ ഛൂഠ് നഹീ ബോൽതാ " - മുസ്ളിം ഒരിക്കലും കളവ് പറയില്ല...( ഒരു പാകിസ്ഥാനിയെ ഉദാഹരണമായി ചൂണ്ടിക്കാട്ടിക്കൊണ്ട് ) എന്ന് കഥാന്ത്യത്തിൽ പ്രേക്ഷകരുടെ കണ്ണിലുണ്ണിയായ അന്യഗ്രഹ നായകൻ വിളിച്ചു പറയുമ്പോൾ സിനിമ അതിന്റെ ഹിന്ദു വിരുദ്ധ ഉദ്യമം പൂർത്തിയാക്കുന്നത് കണ്ടിട്ടും തീയേറ്ററിൽ ഒരു ഹിന്ദുവിന്റെയും ശാപവചനം താങ്കൾക്കെതിരെ ഉയർന്നില്ല.\nതാങ്കൾ സിനിമയിൽ ആൾദൈവത്തെ പ്രഹരിച്ചൊതുക്കിയപ്പോൾ അതിന് കൈയടിക്കുകയാണ് ജനങ്ങൾ ചെയ്തത്. അല്ലാതെ അതിന് മത വ്യാഖ്യാനം ചമക്കാനല്ല അന്ന് "അസഹിഷ്ണുവായ" ഹിന്ദു മെനക്കെട്ടത്. സിനിമയിൽ മാത്രമല്ല പുറത്തും ആശാറാം ബാപ്പു, ഹരിയാനയിലെ രാംപാൽ എന്നിവരെ പോലെ കപട ആത്മീയ നാണയങ്ങളെ ഹിന്ദു സമൂഹം തള്ളിപ്പറഞ്ഞിട്ടുണ്ട്. ഹിന്ദു സന്യാസിമാർ മുഴുവനും ആൾദൈവങ്ങളും കപടരും ആണെന്നല്ല താങ്കൾ സിനിമയിൽ ചിത്രീകരിച്ചതെന്നും ധരിച്ചോട്ടെ.\nഹിന്ദു മതം ലോകത്തെ ഏറ്റവും ശാസ്ത്രീയ മതമാണെന് ആരും അവകാശപ്പെടുന്നില്ല. എന്നാൽ ഹിന്ദു മതത്തിലേതിനെക്കാൾവലിയ " wrong number"കൾ അമീർഖാൻ, താങ്കൾ സ്വയം വിശ്വസിക്കുന്ന Abrahamic മതങ്ങളിൽ ( Islam ,Xian ) ഉണ്ടെന്ന വസ്തുത അറിയാതെ പോയതോ അതോ മറച്ചു വെക്കുന്നതോ? അവയെ ഒന്നും ഒരു നോട്ടം കൊണ്ടു പോലും വേദനിപ്പിക്കാതെ ഹിന്ദുവെന്ന Safe Zone ൽ വേഷമാടിത്തീർത്ത് മാറി നിന്ന് പൊട്ടിച്ചിരിക്കുകയല്ലേ താങ്കൾ ചെയ്തത്? എത്ര "അസഹിഷ്ണുക്കൾ " താങ്കളുടെ വീടിന് കല്ലെറിഞ്ഞു.? എത്ര പേർ അസഭ്യം വിളിച്ചു?\nഎന്തായാലും അമീർ പിന്തുടരുന്ന മതധാരയുടെ ആഗോള ഭൂരിപക്ഷ കേന്ദ്രങ്ങളിൽ, അതേ നാട്ടിലെ മത- ന്യൂനപക്ഷ വിഭാഗത്തിലെ ഒരംഗം, ഭൂരിപക്ഷ വിശ്വാസങ്ങളെ താറടിച്ച് ഒരു സിനിമ ചെയ്താൽ എന്താവും അവസ്ഥ എന്നൊന്ന് ചിന്തിച്ചാൽ നന്ന്. മതവികാരം വ്രണപ്പെടുത്തിയ സിനിമ നിർമിച്ചു എന്നാരോപിച്ച് പട്ടാളം തന്റെ മകൾക്ക് ബലാൽസംഘ ഭീഷണി നൽകിയിരിക്കുന്നെന്ന് ഗോവ ച ലച്ചിത്ര മേളക്കിടെ വിലപിച്ച ഇറാനിയൻ സംവിധായികനെ അമീർ മറന്നോ? എന്തിന് , മുഹമ്മദ് നബിയുടെ കാർട്ടൂൺ വരച്ചതിന് ഫ്രാൻസിലെ "ചാർലി ഹെബ്ദോ " വാരികയിലെ പത്രപ്രവർത്തകർക്ക് സമാധാനത്തിന്റെ മതവിഭാഗം നൽകിയ പുരസ്കാരം അങ്ങ് മറന്നു പോയോ? സരസ്വതിയെയും ഹനുമാനെയും ഉൾപ്പെടെ ഹിന്ദു ആരാധനാ മൂർത്തികളെ ബ്രഷും ചായവും കൊണ്ട് ബലാൽസംഘം ചെയ്ത എം എഫ് ഹുസൈൻമാരെ രവിവർമ പുരസ്കാരങ്ങൾ നൽകി ആദരിച്ച "മതേതര"ൻമാർ കുമിഞ്ഞു കൂടിയ മണ്ണാണിതെന്ന് അങ്ങ് മറന്നു പോയോ?\nവസ്തുതകൾ എതിരായിരിക്കെ "ഇന്ത്യയിൽ അസഹിഷ്ണുത നടമാടുന്നെന്നും, പലായനം ചെയ്യാൻ ഭാര്യയും താനും ആലോചിച്ചെന്നു"മുള്ള അങ്ങയുടെ പ്രസ്താവനയിൽ രാഷ്ട്രീയമോ, മതമോ ഇല്ലെന്ന് ആശ്വസിക്കാനാണ് ഇഷ്ടം. കാരണം നേരത്തെ സൂചിപ്പിച്ചത് പോലെ "ദിൽ " തുടങ്ങി "PK" വരെ അങ്ങയുടെ ചിത്രങ്ങൾ കണ്ട് ആരാധകനായ എനിക്ക് , എന്നേ പോലെ "അസഹിഷ്ണുക്കളായ ഹിന്ദുക്കൾക്ക് " ഇതു വരെ അങ്ങയെ ഒരു മതത്തിന്റെയോ, രാഷ്ട്രീയത്തിന്റെയോ തൊഴുത്തിൽ കെട്ടാനായിരുന്നില്ല, ഒരു കലാകാരനായി കാണാനായിരുന്നു, ആരാധിക്കാനും, ബഹുമാനിക്കാനും ആയിരുന്നു ഇഷ്ടം. കലയ്ക്കും കലാകാരനും മത-വർണ-വർഗ - ജാതി- ലിംഗമില്ല എന്നാണ് വിശ്വസിച്ചിരുന്നത്. താങ്കൾ ഉൾപ്പെടെ കലാകാരൻമാർ രാജ്യത്തിന്റെ സമ്പത്താണെന്നാണ് വിശ്വസിച്ചിരുന്നത്.\n" പോണമെന്നുണ്ടെങ്കിൽ ചുമ്മാ അങ്ങ് പോയാപ്പോരേ; എന്റെ രാജ്യത്തെ അപമാനിച്ചിട്ട് കെടുത്തിയിട്ട് വേണോ " എന്ന് ക്രിക്കറ്റർ രവീന്ദ്ര ജഡേജ ചോദിക്കും പോലെ ഞാൻ ചോദിക്കുന്നില്ല. " ഭയവും വെറുപ്പും വിതക്കരുതെന്ന് " അനുപം ഖേർ പറഞ്ഞതു പോലെയും പറയുന്നില്ല. മോശം സാഹചര്യത്തിൽ രാജ്യമുപേക്ഷിക്കാൻ തോന്നുന്നത് ദേശസ്നേഹികളുടെ ലക്ഷണമല്ല എന്ന് പരേശ് റാവൽ പറഞ്ഞതു പോലെയും ഞാൻ താങ്കളോട് പറയുന്നില്ല.പക്ഷേ....\nസ്വതവേ ഇസ്ലാമികഇരവാദിയായ ഷാരൂഖ് ഖാൻ പതിവ് വാചാടോപം നടത്തിയപ്പോൾ അതിന് വ്യക്തമായ അജണ്ട ഉണ്ടെന് കരുതി സമാധാനിച്ചവരാണ് ഇന്ത്യക്കാർ. ഇപ്പോൾ രാജ്യം ജീവിക്കാൻ കൊള്ളാതായി എന്ന് തോന്നുന്ന അങ്ങ് എത് സുന്ദര പറുദീസയിലേക്കാവും പോവുക എന്ന് ആകാംക്ഷയോടെ മാത്രം കാത്തിരിക്കുന്നു. മതനിയമങ്ങൾ മനുഷ്യനെ അടിമയാക്കാത്ത, ലോക സമാധാനത്തിന്റെ ആസ്ഥാനമായ സൗദി അറേബ്യയിലേക്കോ? മതസ്വാതന്ത്ര്യവും ജനാധിപത്യവും കളിയാടുന്ന മധുര മനോജ്ഞ വിപ്ലവ ഭൂമിയായ ചൈനയിലേക്കോ? സ്വർഗത്തിലേക്ക് ടിക്കറ്റുമായി കാത്തിരിക്കുന്ന പാകിസ്ഥാനിലേക്കോ? ഖലീഫ ഭരണത്തിൻ കീഴിൽ അനുദിനം പുരോഗതിയുടെ പടവുകൾ താണ്ടുന്ന സിറിയ/ ഇറാഖിലേക്കോ? പരസ്പരം പള്ളികളിൽ പടക്കം പൊട്ടിച്ച് കളിക്കുന്ന ആഫ്രിക്കൻ നാടുകളിലേക്കോ ? വംശീയവെറി ഒട്ടുമില്ലാത്ത ആസ്ത്രേലിയയിലേക്കോ? "ഖാൻ " എന്ന വാലു കണ്ടാൽ തുണിയഴിച്ച് പരിശോധിക്കാത്ത അമേരിക്കയിലേക്കോ??\nഎവിടെയാണെങ്കിലും താങ്കൾക്കും ഹിന്ദുവായ ഭാര്യ കിരണിനും ഇന്ത്യയിലെ " അസഹിഷ്ണുക്കളായ ഹിന്ദു"ക്കൾ എന്നും നൻമകൾ മാത്രം നേരുന്നു...!!\nമതവും ദൈവവും മനുഷ്യന്റെ ജീവിതം\nദുസ്സഹമാക്കുമ്പോൾ എന്തിനാണ് മനുഷ്യൻ\nഅതിന്റെ പിറകെ പോകുന്നത്. ദൈവ വചനങ്ങൾക്കൊന്നിനും ഒരു ശക്തിയുമില്ലെന്ന്\nമനസ്സിലാക്കിയിട്ടും പാവം മനുഷ്യൻ പിന്നെയും\nപിന്നെയും അതിന്റെ അടിമത്വത്തിൽ കഴിയുന്നു.